Niftas in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Niftas ar byavahar, ppali, parshwakriya, upkaar, kriya-pratikriya aaru satarkatabani\nNiftas के प्रकार चुनें\nNiftas 50 Tablet Niftas Tablet Sr\nNiftas ৰ মূল্য আৰু পেকৰ চাইজ - Niftas Price and Pack Size in Assamese - Niftas ar mulya aaru pakor size\nNiftas 50 Tablet ₹63.0 खरीदें\nNiftas Tablet SR ₹110.7 खरीदें\nNiftas की जानकारी\nNiftas ৰ লাভ আৰু ব্যৱহাৰসমূহ- Niftas Benefits & Uses in Assamese- Niftas ar laabh aaru byavaharsamuh\nNiftas ৰ পালি আৰু সেয়া কেনেদৰে ল'ব- Niftas Dosage & How to Take in Assamese - Niftas ar paali aaru xeya kenedore lobo\nNiftas ৰ পাৰ্শ্চক্ৰিয়াসমূহ- Niftas Side Effects in Assamese- Niftas ar parshwakriyasamuh\nNiftas সংক্ৰান্ত সতৰ্কতাবাণীসমূহ- Niftas Related Warnings in Assamese- Niftas xonkranta xatarkatabanisamuh\nঅইন দৰৱৰ সৈতে Niftasৰ গুৰুতৰ ক্ৰিয়া-প্ৰতিক্ৰিয়া- Severe Interaction of Niftas with Other Drugs in Assamese- Oinor xoite Niftas ar gurutor kriya-pratikriya\nNiftas মতভেদসমূহ- Niftas Contraindications in Assamese- Niftas nishedhsamuh\nNiftas ৰ বিষয়ে সততে সোধা প্ৰশ্নসমূহ- Frequently asked Questions about Niftas in Assamese- Niftas ar bikhoye satate xodha prashnasamuh\nখাদ্য আৰু মদৰ সৈতে Niftas ক্ৰিয়া-প্ৰতিক্ৰিয়া- Niftas Interactions with Food and Alcohol in Assamese- khadya aaru modor xoite Niftas kriya-pratikriya\nNiftas ৰ লাভ আৰু ব্যৱহাৰসমূহ - Niftas Benefits & Uses in Assamese - Niftas ar laabh aaru byavaharsamuh\nNiftas তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nNiftas ৰ পালি আৰু সেয়া কেনেদৰে ল'ব - Niftas Dosage & How to Take in Assamese - Niftas ar paali aaru xeya kenedore lobo\nNiftas-ৰ উপাদানসমূহ - Niftas Active Ingredients in Assamese - Niftas-ar upadaansamuh\nNiftas ৰ পাৰ্শ্চক্ৰিয়াসমূহ - Niftas Side Effects in Assamese - Niftas ar parshwakriyasamuh\nগৱেষণাৰ ভিত্তিত, Niftas ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nNiftas সংক্ৰান্ত সতৰ্কতাবাণীসমূহ - Niftas Related Warnings in Assamese - Niftas xonkranta xatarkatabanisamuh\nNiftas-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Niftas সুৰক্ষিত ভাবে গ্ৰহণ কৰিব পাৰে।\nNiftas-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাই Niftasৰ পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই Niftas গ্ৰহণ কৰা লগে লগে বন্ধ কৰক। আপোনাৰ চিকিতসকৰ সৈতে কথা পাতক আৰু আপোনাৰ চিকিতসকৰ পৰামৰ্শ লৈহে পিছত ব্যৱহাৰ কৰিব।\nবৃক্কত Niftas কি প্ৰভাৱ দেখা গৈছে?\nNiftasৰ বৃক্কত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই বৃক্ক ত কেতিয়াও একো প্ৰভাৱ পৰা নেদেখিব।\nযকৃতত Niftas কি প্ৰভাৱ দেখা গৈছে?\nNiftasৰ কলিজা ৰ ওপৰত মৃদু পাৰ্শ্ব-প্ৰতিক্ৰিয়া আছে।\nহৃদযন্ত্ৰৰ ক্ষেত্ৰত Niftas ৰ কি প্ৰভাৱ দেখা গৈছে?\nNiftasৰ হৃদয় ৰ ওপৰত মৃদু পাৰ্শ্ব-প্ৰতিক্ৰিয়া আছে।\nঅইন দৰৱৰ সৈতে Niftasৰ গুৰুতৰ ক্ৰিয়া-প্ৰতিক্ৰিয়া - Severe Interaction of Niftas with Other Drugs in Assamese - Oinor xoite Niftas ar gurutor kriya-pratikriya\nNiftas তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nNiftas মতভেদসমূহ - Niftas Contraindications in Assamese - Niftas nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Niftas লোৱা অনুচিত যাতে -\nNiftas ৰ বিষয়ে সততে সোধা প্ৰশ্নসমূহ - Frequently asked Questions about Niftas in Assamese - Niftas ar bikhoye satate xodha prashnasamuh\nএই Niftas-এ অভ্য়াস বা নিচাৰ সৃষ্টি কৰে নেকি?\nনহয়, Niftas লোৱাটোৱে কোনো আসক্তিৰ সৃষ্টি নকৰে।\nনহয়, Niftas লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, কিন্তু Niftas লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, মানসিক ৰোগৰ চিকিত্সাৰ ক্ষেত্ৰত Niftas ব্যৱহৃত নহয়।\nখাদ্য আৰু মদৰ সৈতে Niftas ক্ৰিয়া-প্ৰতিক্ৰিয়া - Niftas Interactions with Food and Alcohol in Assamese - khadya aaru modor xoite Niftas kriya-pratikriya\nখাদ্য আৰু Niftasৰ ক্ৰিয়া-প্ৰতিক্ৰিয়া\nখাদ্যৰ সৈতে Niftas লোৱাট নিৰাপদ।\nমদ আৰু Niftasৰ মাজৰ প্ৰতিক্ৰিয়া\nNiftas লৈ থকা অৱস্থাত সীমিত পৰিমাণৰ মদ্যাপন কৰাটোৱে কোনোধৰণৰ হানিকাৰক প্ৰভাৱ নেপেলায়। কিন্তু সাৱধানতা অৱলম্বন কৰাটো ভাল।\nNiftas ৰ অনুকল্প - Substitutes for Niftas in Assamese\nNiftas के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই Niftas লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Niftas ব্যৱহাৰ কৰিছিল নেকি?\nআপুনি কিমান পৰিমাণে Niftas সেৱন কৰিছিল?\nআপুনি Niftas ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Niftas সেৱন কৰে?


পৃষ্ঠা:সাৰনিত্যক্ৰিয়া.djvu/২১ - ৱিকিউৎস\nপূৰ্ব কিম্বা পশ্চিম যি থিকেই হওক ভক্তিৰে সৈতে নমস্কাৰ প্ৰণাম কৰিবা যি ঠাইতে ভক্তিৰে নমস্কাৰ প্ৰণাম কৰিবা, সেই ঠাইৰে পৰা তেওঁ তোমালোক দেখিবলৈ পাব। তোমালোকে তেওঁৰ তেজো গুণত ব্ৰহ্মাণ্ডৰ ৰূপ দেখিছা, তেও তোমালোকক দেখিবলৈ বা জানিবলৈ নাপাইছেনে?\nবেদ শাস্ত্ৰৰ মূল ত্ৰিসন্ধ্যা, ত্ৰিসন্ধ্যাৰ মূল ব্ৰহ্মগায়ত্ৰী, ব্ৰহ্মগায়ত্ৰীৰ মূল এক অক্ষৰ “ও” (প্ৰণব) মন্ত্ৰ; “ও” মন্ত্ৰৰ মূল পূৰ্ণপৰব্ৰহ্ম জ্যোতিঃ- স্বৰূপ বিৰাট ভগবান চন্দ্ৰমা সূৰ্য্যনাৰায়ণ, সূৰ্য্যনাৰায়ণৰে নাম “ও'। যদি সন্ধ্যা আহ্লিক নকৰি কেৱল ব্ৰহ্মগায়ত্ৰী জপ কৰে অথবা সন্ধ্যা আহ্লিক আৰু ব্ৰহ্মগায়ত্ৰী দুইকো নকৰি কেবল ও মন্ত্ৰ ভক্তিৰে সৈতে জপ কৰে সকলো মন্ত্ৰ সন্ধ্যা অহিক ব্ৰহ্মগায়ত্ৰী ইত্যাদি জপ কৰা হয়, আৰু সকলো দেব-দেবীৰ উপাসনা কৰা হয়। অৰ্থাৎ নিৰাকাৰ সাকাৰ পূৰ্ণৰূপে পৰব্ৰহ্ম জ্যোতিঃস্বৰূপ ভগবানৰ জপ উপাসন কৰা হয়। কল্পিত বেলেগ বেলেগ মন্ত্ৰজপ আৰু বেলেগ বেলেগ কল্পিত দেব- দেবীৰ উপাসনা কৰি সময় নষ্ট কৰিবৰ প্ৰয়োজন নহয়।\nহে মনুষ্যসকল! সত্যপথৰ কাঁইট স্বৰূপ মান অপমান জয় পৰাজয় ইচ্ছা সামাজিক নানা কুসংস্কাৰ আৰু স্বাৰ্থ এৰি ভক্তিৰে পূৰ্ণপৰব্ৰহ্ম জ্যোতিঃস্বৰূপ বিৰাট ভগবান সূৰ্যনাৰায়ণক নমস্কাৰ, প্ৰণাম আৰু ধ্যান ধাৰণা কৰা আৰু এওঁৰ শৰণাগত হোৱা। সকলো দেব-দেবী পৰমেশ্বৰৰ উপাসনা কৰা হব আৰু সকলো প্ৰকাৰ আপদ-বিপদৰ পৰা মুক্ত হব। ইয়াক নিশ্চয় সত্য সত্য জানিবা।\nবেদান্তত উল্লেখ আছে যে সূৰ্য্যনাৰায়ণ ঈশ্বৰৰ দুই অঙ্গ। এক নিৰাকাৰ নিগুণ অদৃশ্যভাবে আৰু এক প্ৰকাশমান জগত স্বৰূপে বিদ্যমান আছে। বেদশাস্ত্ৰত প্ৰকৃত দেব-দেবী কাক বলে\n"https://as.wikisource.org/w/index.php?title=পৃষ্ঠা:সাৰনিত্যক্ৰিয়া.djvu/২১&oldid=25246"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ১৭ মে' ২০১৯ তাৰিখে ১২:৪৭ বজাত সলনি কৰা হৈছিল।


Amo7| AsmULB | STEP | প্ৰভু যিহোৱাই মোক এই দর্শন দেখুৱালে: “চোৱা, যেতিয়া দ্বিতীয়বাৰ শস্য বাঢ়িবলৈ আৰম্ভ কৰিলে, সেই সময়ত তেওঁ কাকতি ফৰিংবোৰ সৃষ্টি কৰিছিল। ৰজাই প্রথম শস্য দোৱাৰ পাছত এইটো আছিল দ্বিতীয় শস্যৰ খেতি।\nভৱিষ্যত দণ্ডৰ বিষয়ে আমোচৰ তিনিটা দৰ্শন ।\n1প্ৰভু যিহোৱাই মোক এই দর্শন দেখুৱালে: “চোৱা, যেতিয়া দ্বিতীয়বাৰ শস্য বাঢ়িবলৈ আৰম্ভ কৰিলে, সেই সময়ত তেওঁ কাকতি ফৰিংবোৰ সৃষ্টি কৰিছিল। ৰজাই প্রথম শস্য দোৱাৰ পাছত এইটো আছিল দ্বিতীয় শস্যৰ খেতি। 2সেই কাকতি ফৰিংবোৰে যেতিয়া দেশৰ সকলো সেউজীয়া শাক-পাচলি খাই শেষ কৰি পেলাইছিল তেতিয়া মই মিনতি কৰিলোঁ, “হে প্ৰভু যিহোৱা, অনুগ্রহ কৰি ক্ষমা কৰক; যাকোব নো কেনেকৈ জীয়াই থাকিব ? তেওঁযে অতি সৰু।”\n3তেতিয়া যিহোৱাই এই বিষয়ত মন সলনি কৰি ক’লে, “এইদৰে নঘটিব”।\n4প্ৰভু যিহোৱাই মোক এইদৰে দর্শন দিলে: যিহোৱা ঈশ্বৰে বিচাৰৰ অর্থে অগ্নিক মাতিলে। সেই অগ্নিয়ে মহাসমুদ্রক শুকুৱাই পেলালে আৰু ভূমিকো গ্ৰাস কৰিবলৈ ধৰিলে। 5তেতিয়া মই কলোঁ,\n“হে প্ৰভু যিহোৱা, “মই অনুৰোধ কৰিছোঁ,\nআপুনি ক্ষান্ত হওঁক,\nযাকোব নো কেনেকৈ জীয়াই থাকিব?\nতেওঁযে অতি সৰু।”\n6তেতিয়া যিহোৱাই এই বিষয়ত মন সলনি কৰি ক’লে, “এইদৰে নঘটিব।”\n7তেওঁ মোক পুণৰ এটা দর্শন দিলে: প্ৰভুৱে এডাল ওলোম-জৰী হাতত লৈ, ওলোমৰ জোখ লৈ তৈয়াৰ কৰা এটা দেৱালৰ ওচৰত থিয় হৈ আছিল। 8যিহোৱাই মোক কলে, “হে আমোচ, তুমি কি দেখিছা?” তাতে মই কলোঁ, “এডাল ওলোম জৰী দেখিছোঁ।” তেতিয়া প্ৰভুৱে কলে,\n“চোৱা, মই মোৰ প্ৰজা ইস্ৰায়েলৰ মাজত এডাল ওলোম-জৰী ৰাখিছো।”\nতেওঁলোকক মই আৰু কেতিয়াও ক্ষমা নকৰিম ।\n9ইচহাকৰ বংশৰ ওখ ঠাইৰ মঠবোৰ ধ্বংস হ’ব\nআৰু ইস্রায়েলৰ পূণ্যধামবোৰ উচ্ছন্ন হ’ব;\nমই তৰোৱাল লৈ যাৰবিয়ামৰ বংশৰ বিৰুদ্ধে উঠিম।”\nঅমচিয়া পুৰোহিতে ৰজাক আপত্তি জনোৱা\n10তাৰ পাছত বৈৎ-এলৰ পুৰোহিত অমচিয়াই ইস্ৰায়েলৰ ৰজা যাৰাবিয়ামৰ ওচৰলৈ এই খবৰ কৈ পঠালে: “ইস্ৰায়েলৰ বংশৰ মাজত আপোনাৰ অহিতে আমোচে চক্ৰান্ত কৰিছে; দেশৰ লোকসকলে তেওঁৰ কোনো কথা সহিব পৰা নাই। 11আমোচে এই কথা কৈছে:\n‘যাৰবিয়াম তৰোৱালৰ আঘাতৰ দ্বাৰাই মৃত্যু হ’ব;\nইস্ৰায়েলে অৱশ্যেই নিজ দেশৰ পৰা বন্দী হৈ আন দেশলৈ যাব লাগিব।’”\n12অমচিয়াই আমোচক ক’লে, “হে ভাৱবাদী, যোৱা! তুমি ইয়াৰ পৰা যিহূদা দেশলৈ গুচি যোৱা। তাতেই ভাৱবাদী হিচাবে জীৱিকা উলিওৱা আৰু তাতেই ভাৱবাণী প্ৰচাৰ কৰা। 13কিন্তু বৈৎ-এলত হলে পুণৰ ভাৱবাণী প্ৰচাৰ নকৰিবা; কিয়নো এই ঠাই ৰজাৰ পুণ্যধাম আৰু এক ৰাজকীয় মন্দিৰ।”\n14তাতে আমোচে উত্তৰ দি অমচিয়াক কলে, “মই ভাৱবাদীও নহওঁ নাইবা ভাৱবাদীৰ শিষ্যও নহওঁ। মই এজন পশু-ৰখীয়া আৰু ডিমৰু গছবোৰৰ আপডাল কৰিছিলো। 15যিহোৱাই মোক ভেড়াৰ জাক চৰোৱা কার্যৰ পৰা আনি মোক কলে, ‘তুমি যোৱা আৰু মোৰ ইস্ৰায়েলৰ লোকসকলৰ আগত গৈ ভাৱবাণী প্ৰচাৰ কৰা।’\n16তেনেহ’লে এতিয়া আপুনি যিহোৱাৰ বাক্য শুনক; আপুনি কৈছে, ‘ইস্ৰায়েলৰ বিৰুদ্ধে ভাৱবাণী প্ৰচাৰ নকৰিবা আৰু ইচহাকৰ বংশৰ বিৰুদ্ধেও প্রচাৰ নকৰিবা।’ সেইবাবে যিহোৱাই এই কথা কৈছে:\n‘তোমাৰ ভাৰ্য্যা নগৰখনৰ মাজত বেশ্যা হব,\nতোমাৰ ল’ৰা-ছোৱালী তৰোৱালৰ দ্বাৰাই পতিত হব,\nতোমাৰ মাটি জুখি জুখি আনৰ মাজত ভগাই দিয়া হব;\nতুমি নিজেও এক অশুচি দেশত মৰিবা,\nইস্ৰায়েলক নিজ দেশৰ পৰা দেশান্তৰিত হব।’”


খুড়ীয়েকৰ সৈতে অবৈধ সম্পৰ্ক ভতিজাৰ, আপত্তিজনক অৱস্থাত হাতে লোটে ধৰা পেলালে খুড়াকে man-attacks-uncle-over-having-illegal-affair-with-aunt-in-ranchi– News18 Assam\nUpdated:January 16, 2021, 2:10 PM IST\nসঁচাকৈ কোন দিশে মানৱতা? সংঘটিত হৈছে ভয়ংকৰ ঘটনা।\nLast Updated: January 16, 2021, 2:10 PM IST\nসঁচাকৈ কোন দিশে মানৱতা? সংঘটিত হৈছে ভয়ংকৰ ঘটনা। নিজৰ খুড়ীয়েকৰ সৈতে অবৈধ সম্পৰ্ক ৰক্ষা কৰিবলৈ গৈ খুড়াকক হত্যাৰ চেষ্টা চলালে এজন যুৱকে। এই ঘটনাটো সংঘটিত হৈছে ঝাৰখণ্ডৰ ৰাঁচীত।\nজানিব পৰা মতে, ৰাধেশ্যাম আৰু তেওঁৰ পত্নী কৰ্মসূত্ৰে ঘৰৰ পৰা আঁতৰি ৰাঁচীত বাস কৰে। প্ৰথম অৱস্থাত দুয়োৰে মাজত সম্পৰ্ক ঠিকেই আছিল যদিও পঢ়াৰ উদ্দেশ্যে ৰাধেশ্য়ামৰ ভতিজাক তেওঁলোকৰ ঘৰত থাকিবলৈ লোৱাৰ পিছৰে পৰাই সকলো খেলিমেলি হয় যায়।\nশ্যামৰ ভতিজাক পঢ়াৰ উদ্দেশ্যে ঘৰৰ পৰা আঁতৰি তেওঁলোকৰ ঘৰতে থাকিবলৈ লোৱাৰ পিছৰে পৰা ৰাধেশ্যামৰ পত্নী তথা যুৱকজনৰ খুড়ীয়েকে বিভিন্ন উপায়েৰে যুৱকজনক প্ৰভাৱিত কৰিবলৈ চেষ্টা কৰে। প্ৰথম অৱস্থাত যুৱকজনে খুড়ীয়েকৰ প্ৰস্তাৱ মানি লোৱা নাছিল যদিও পিছলৈ দুয়োৰে মাজত গঢ়ি উঠে অবৈধ সম্পৰ্ক। আৰু এদিন দুয়োকে আপত্তিজনক অৱস্থাত দেখে ৰাধেশ্যামে।\nআৰু তেতিয়াই ৰাধেশ্যামক খুড়ীয়েকৰ সৈতে লগ লৈ আক্ৰমণৰ চেষ্টা কৰে যুৱকজনে। পিছত ঘটনাৰ সন্দৰ্ভত স্থানীয় লোকে জানিব পাৰি আৰক্ষীক খবৰ দিয়ে। আৰু ঘটনাস্থলীত আৰক্ষী উপস্থিত হয় খুড়ীয়েকৰ লগতে যুবকজনক আটক কৰে। এই ঘটনাই এতিয়া সৰ্বত্ৰ চাঞ্চল্যৰ সৃষ্টি কৰিছে।\nFirst published: January 16, 2021, 1:18 PM IST


পাৰ্থবিজয় দত্ত - অসমীয়া ৱিকিপিডিয়া\nআৰক্ষী বিষয়া, লেখক\nখণ্ডহৰ (২০১৫), দূৰৈৰ ঘণ্টাধ্বনি (২০১৯)\nড° স্বাতী কিৰণ\nপাৰ্থবিজয় দত্ত (Parthabijay Dutta, ১০ অক্টোবৰ, ১৯৮৩-৭ ফেব্ৰুৱাৰী, ২০১৯) অসমৰ এগৰাকী যুক্তিবাদী লেখক, গল্পকাৰ, কবি, প্ৰবন্ধকাৰ, শিশু সাহিত্যিক, আৰু আৰক্ষী বিষয়া। তেখেতে 'মৌচাক' আলোচনীৰ যোগেদি শিশুসকলৰ মাজত পৰিচিতি লাভ কৰিছিল। পঞ্চম শ্ৰেণীত পঢ়ি থাকোঁতেই তেওঁৰ জীৱনৰ প্ৰথম গ্ৰন্থ "পোহৰৰ সন্ধানত" প্ৰকাশ পায়। মাত্ৰ ৩৬ বছৰীয়া জীৱনকালতে নিজৰ সুকীয়া লিখনশৈলীৰে অসমীয়া সাহিত্য জগতত এক বিশেষ স্থান অধিকাৰ কৰিছিল।\n4 সাহিত্যিক জীৱন\n4.1 শিশু সাহিত্যৰ সংকলন\n4.2 প্ৰবন্ধ সংকলন\n4.4 কবিতা সংকলন\n4.5 বঁটা আৰু সন্মান\n5 বিশেষ সন্মান\nপাৰ্থবিজয় দত্তৰ জন্ম হয় ১৯৮৩ চনৰ ১০ অক্টোবৰ তাৰিখে যোৰহাটত। পিতৃৰ নাম উপেন দত্ত আৰু মাতৃ অষ্টমী দত্ত।\nপাৰ্থবিজয় দত্তই যোৰহাটৰ জোনাকী সংঘ বিদ্যালয়ৰ পৰা প্ৰাথমিক শিক্ষা লাভ কৰে। ১৯৯৯ চনত যোৰহাট চৰকাৰী উচ্চতৰ মাধ্যমিক বহুমুখী বালক বিদ্যালয়ৰপৰা হাইস্কুল শিক্ষান্ত পৰীক্ষাত ষ্টাৰ মাৰ্কসহ উত্তীৰ্ণ হয়। ২০০১ চনত যোৰহাট জগন্নাথ বৰুৱা মহাবিদ্যালয়ৰ পৰা ষ্টাৰ মাৰ্কসহ উচ্চতৰ মাধ্যমিক চূড়ান্ত পৰীক্ষাত উত্তীৰ্ণ। ২০০৪ চনত দিল্লীৰ কিৰোৰীমল মহাবিদ্যালয়ৰ পৰা ৰাজনীতি বিজ্ঞান বিষয়ত প্ৰথম শ্ৰেণীসহ স্নাতক ডিগ্ৰী লাভ কৰে। ২০০৬ চনত দিল্লী বিশ্ববিদ্যালয়ৰ পৰা ৰাজনীতি বিজ্ঞান বিষয়ত প্ৰথম শ্ৰেণীসহ স্নাতকোত্তৰ ডিগ্ৰী লাভ কৰে। ২০০৮ চনত ৱাই. এম. চি. এৰ পৰা সাংবাদিকতা বিষয়ত স্নাতকোত্তৰ ডিগ্ৰী লাভ কৰে।\nপাৰ্থবিজয় দত্তই এন. ই টিভিৰ দিল্লীস্থ কাৰ্যালয়ত কৰ্মজীৱনৰ আৰম্ভণি কৰে। এন. ই টিভিত কৰ্মৰত অৱস্থাতে ভাৰতীয় প্ৰশাসনিক সেৱাৰ প্ৰস্তুতিৰ বাবে জনমভূমি জনকল্যাণ ন্যাসে আগবঢ়োৱা জলপানি লাভ। ২০১০ চনত অসম লোকসেৱা আয়োগৰ পৰীক্ষাত উত্তীৰ্ণ হৈ অসম আৰক্ষী সেৱাত যোগদান কৰে। ২০১০ চনৰপৰা ২০১২ চনলৈ উপ আৰক্ষী অধীক্ষক ৰূপে ডিব্ৰুগড়ত, ২০১২ চনৰ অক্টোবৰ মাহৰপৰা ২০১৫ চনৰ ফেব্ৰুৱাৰী মাহলৈ মহকুমা আৰক্ষী বিষয়াৰূপে জোনাইত, ২০১৫ চনৰ ফেব্ৰুৱাৰী মাহৰপৰা ২০১৭ চনৰ ফেব্ৰুৱাৰী মাহলৈ উপ আৰক্ষী অধীক্ষক ৰূপে নামৰূপত, ২০১৭ চনৰ ফেব্ৰুৱাৰী মাহৰপৰা ২০১৮ চনৰ নৱেম্বৰ মাহলৈ তিনিচুকীয়াত উপ আৰক্ষী অধীক্ষক (সীমান্ত) ৰূপে কাৰ্যনিৰ্বাহ কৰিছিল। ২০১৮ চনৰ ডিচেম্বৰ মাহত তিতাবৰৰ অসম পুলিচ বেটেলিয়নৰ অতিৰিক্ত আৰক্ষী অধীক্ষক ৰূপে পদোন্নতি লাভ কৰে।\n২০১৯ চনৰ ৭ ফেব্ৰুৱাৰীত গুৱাহাটীৰ এখন চিকিৎসালয়ত পাৰ্থ বিজয় দত্তৰ মৃত্যু হয়।\nশিশু সাহিত্যৰ সংকলন[সম্পাদনা কৰক]\nপোহৰৰ সন্ধানত (১৯৯৩, শিশু কবিতাৰ সংকলন)\nগীত আৰু তাৰ অচিন পৃথিৱী (২০১৫)\nযুক্তি বাস্তৱৰ ছাঁ পোহৰত (২০১৪)\nচেৰীফুলৰ বতৰ আৰু এটা জীৱনৰ সাধু (২০১৬)\nপ্ৰিয় চহৰৰ আত্মা (২০১৯)\nৰূপকথাৰ ঈশ্বৰ (২০১৯)\nদূৰৈৰ ঘণ্টাধ্বনি (২০১৯)\nতোমাক কি দিলোঁ মই (যন্ত্ৰস্থ)\nস্বৰ্ণলিপি সাহিত্য বটাঁ ২০১৯\n'শব্দশিল্প'ৰ পৰা সাহিত্যজ্যোতি সন্মান\nশিক্ষা সৌৰভ বঁটা\nসাহিত্য নক্ষত্ৰ সন্মান\nJOHN BEATS OF ASSAM উপাধি\nসাহিত্য প্ৰদীপ সন্মান\nশিক্ষা সৌৰভ বঁটা (২০১৬), গতি অসম, যোৰহাট।\nA.T.C Literary Award, 2017, A.T.C, Mumbai.\nনামফাকে সাহিত্য সন্মান ( ২০১৮), প্ৰশান্তি বন্ধন, নাহৰকটীয়া।\nসাহিত্য নক্ষত্ৰ সন্মান (২০১৯), কিশলয় সাহিত্য গোষ্ঠী, ডিগবৈ।\nসাহিত্য প্ৰদীপ সন্মান ( ২০১৯), ধ্ৰুপদী ৰূপান্তৰ, গোলাঘাট, অসম।\nসাহিত্য শিৰোমণি সন্মান (২০১৯), নৱ পল্লৱ, গুৱাহাটী, অসম।\nসাহিত্যজ্যোতি সন্মান (২০১৯), শব্দশিল্প, গুৱাহাটী, অসম।\nJohn Keats of Assam উপাধি প্ৰদান (২০১৯),শাশ্বত সাহিত্য গোষ্ঠী, শিৱসাগৰ।\nবৰেণ্য সাহিত্যিক সন্মান (২০১৯), অসম সাহিত্য গোষ্ঠী, নলবাৰী, অসম।\nস্বৰ্ণলিপি সাহিত্য বঁটা (২০১৯), গুৱাহাটী, অসম।\nপাৰ্থবিজয় দত্তই অসম আৰক্ষীৰপৰা লাভ কৰা সন্মান\nগাৰ্ড অৱ অনাৰ আৰু চালাম এ চৌচ\nবিশেষ সন্মান[সম্পাদনা কৰক]\nঅসম আৰক্ষীয়ে প্ৰতি বছৰে অসম আৰক্ষী সেৱাৰ 'বেষ্ট কেডেট'জনক 'পাৰ্থবিজয় দত্ত বেষ্ট কেডেট এৱাৰ্ড' দিয়াৰ সিদ্ধান্ত ঘোষণা কৰিছে।\n↑ 1.0 1.1 "Partha Bijoy – A multifaceted police officer passes away". Pratidin Time. Feb72019. https://www.pratidintime.com/partha-bijoy-a-multifaceted-police-officer-passes-away/। আহৰণ কৰা হৈছে: 18 July 2019.\n↑ 2.0 2.1 স্বৰ্ণলিপি সাহিত্য বঁটা প্ৰদানৰ সৈতে সংগতি ৰাখি প্ৰকাশ কৰা পুস্তিকা।\n↑ "Demise of noted author Partha Bijoy Dutta". The Sentinel. https://www.sentinelassam.com/news/demise-of-noted-author-partha-bijoy-dutta/amp/। আহৰণ কৰা হৈছে: 18 July 2019.\n"https://as.wikipedia.org/w/index.php?title=পাৰ্থবিজয়_দত্ত&oldid=200248"ৰ পৰা অনা হৈছে\nএই পৃষ্ঠাখন ১৮ জুলাই, ২০১৯ তাৰিখে ২১:২৯ বজাত অন্তিম সংশোধন কৰা হৈছিল।


পাহাৰ বগাও আহক – Jeevan Britta\nPublished June 21, 20209:40 am\nPosted by BIKASH KALITA on June 21, 2020. Updated: 4:25 pm\nআমাৰ সকলোৰে এখন পাহাৰ বগাবলৈ থাকে৷\nসকলোৰে পাহাৰখন বেলেগ বেলেগ হ’ব পাৰে, কিন্তু সকলোৰে এখন নহয় এখন পাহাৰ বগাবলৈ থাকেই৷ কামটো টান, কষ্টকৰ, বহুত সময় লাগিব পাৰে, কিছুমান ত্যাগ কৰিবলগীয়া হ’ব পাৰে, কিন্তু এই কামটোৰ আপোনাৰ জীৱনটো সলনি কৰাৰ শক্তি থাকে৷\nকোনোবাই ইয়াক এক অশান্তি, অপ্ৰয়োজনীয় কাম বুলি ভাবিব পাৰে আৰু আন কোনোবাই এক সোণালী সুযোগ বুলি ভাবিব পাৰে৷ কিন্তু বগাই যদি পাহাৰৰ একেবাৰে চূড়াত উঠিব পাৰে তেতিয়া আপুনি যি আনন্দ, সুখ, প্ৰশান্তি পাব সেয়া আন একোৱে দিব নোৱাৰে৷\nউঠি গৈ থাকোতে\nপাহাৰখনত উঠি গৈ থাকোতে আপুনি পাহাৰৰ শিখৰটো বহুসময়ত দেখা নাপায়৷ কেতিয়াবা কুৱলি থাকে, তেতিয়া আপুনি শিখৰটো নেদেখে৷ কেতিয়াবা শিখৰটো ইমান ওপৰত থাকে যে তাক দেখা নাযায়৷ কিন্তু তাৰমানে এনে নহয় যে তাৰ চূড়া বা শিখৰ এটা নাই৷ আছে৷ আপুনি যিমানে আগবাঢ়ি গৈ আছে সিমানে শিখৰটো আপোনাৰ ওচৰ চাপি আহি আছে৷\nপাহাৰ এটা বগাই থাকোতে কেতিয়াবা জিৰণি ল’বলগীয়া হয়৷ সেয়া একো বেয়া কথা নহয়৷ বৰঞ্চ জিৰণি লোৱা বাবেহে আপুনি কামটো শেষ কৰিব পাৰে৷ নহ’লে হয়তো বেছি কষ্টৰ বাবে কিবা এটা সমস্যা হৈ আপোনাৰ সেই আৰোহণ আধাতে সমাপ্ত কৰিবলগীয়াও হ’ব পাৰে৷\nওপৰলৈ উঠি গৈ থাকোতে, অকল শিখৰটোৰ কথাকে যদি ভাবি থাকে, তেন্তে আপুনি চাৰিওফালৰ সেই মনোমোহা প্ৰকৃতিৰ নানা ৰঙ, ৰূপ আদি দেখা নাপাব৷ জীৱ-জন্তু, চৰাই-চিৰিকতি, ফুল-ফল আদি ভৰি থাকিলেও সেইবোৰ চাই আপোনপাহৰা হ’বলৈ আপোনাৰ সময় নহ’ব৷ গতিকে ওপৰলৈ উঠি গৈ থাকিলেও অনবৰতে শিখৰটোৰ কথা নাভাবি, চাৰিওফালৰ পৰিবেশৰ প্ৰতি মন কৰি যিবোৰ কথা আপুনি উপভোগ কৰিব পাৰে, সেইবোৰ উপভোগ কৰাটোৱে বেছি ভাল হ’ব৷ সেই যাত্ৰাটো আপুনি আকৌ নাপাবও পাৰে, সেই সময়খিনি কেতিয়াও ঘূৰাই নাপায়, সেই চাৰিওফালৰ পৰিবেশ আৰু অৱস্থা সেইবাৰেই হয়তো আপুনি শেষবাৰৰ বাবে দেখিব৷ গতিকে যাত্ৰা কৰি গৈ থকাৰ লগতে সময়খিনি উপভোগ কৰক৷\nপাহাৰ এখন বগাবলৈ কিছুমান সঁজুলি হ’লে বগোৱা কামটো আৰু সহজ হৈ পৰে৷ তেনেদৰে আপোনাৰ পাহাৰখন বগাবলৈও কিছুমান সা-সঁজুলিৰ প্ৰয়োজন হ’ব পাৰে৷ এনে সঁজুলিৰ কিছুমান হয়তো আপোনাৰ লগতে আছে, কিছুমান হয়তো ধূই-পখালি, চাফা কৰি, শান দি ল’ব লাগিব৷ যদি সঁজুলিবোৰ সলনি কৰিব লাগে সেয়া কাম যাত্ৰা আৰম্ভ কৰাৰ আগতে কৰিলে বেছি ভাল হ’ব৷ কিছুমান সঁজুলি আপোনাৰ লগত নাথাকিব পাৰে, তেতিয়া সেই সঁজুলিবোৰ গোটাব লাগিব৷ যিবোৰ স্কিল নাই সেইবোৰ শিকি ল’ব লাগিব৷\nপাহাৰবোৰ বেলেগ, বেলেগ\nকিছুমান পাহাৰ আনতকৈ বেছি ওখ, কিছুমান পাহাৰ বেছি থিয়৷ আপুনি বগাবলৈ লোৱা পাহাৰটো হয়তো বেছি ওখ৷ বা হয়তো বেছি থিয়৷ সেই লৈ কিবা কথা আছে জানো? আনৰ তুলনাত আপোনাৰ হয়তো কষ্ট বেছি হ’ব, দুখ বেছি৷ কিন্তু ওখই হওক বা থিয়ই হওক যদি পাহাৰ এটা বগাবলৈ আছে, তেন্তে আপুনি সেইটো বগাবই, কেতিয়াও আধাতে নেৰে বা আধাৰ পৰা ঘূৰি নাহে৷ পাহাৰটো হয়তো আপুনি সৃষ্টি কৰিছে বা আপোনাৰ পৰিবেশে কৰিছে বা আন কোনোবাই আপোনাক বাধা দিবলৈ কৰিছে, সি যিয়েই নহওক কিয় আপুনি যদি পাহাৰটো বগাম বুলি ভাবিছে বা পাহাৰটো বগাবই লাগে তেতিয়াহ’লে সেইবোৰ কথা চিন্তা কৰি লাভ নাই৷\nবগাই গৈ থাকিলে এদিন শিখৰ পাবই\nআপুনি যদি আন চিন্তা নকৰি পাহাৰটো বগাই গৈ থাকে এদিন কিন্তু শিখৰ পাবগৈ৷ কাৰণ শিখৰটো পাবলৈ যদি 1,00,000 টা ষ্টেপ লাগে আপুনি দিয়া প্ৰতিটো ষ্টেপেই আপোনাৰ নিজৰ লক্ষ্যৰ পিনে অলপ অলপকৈ আগুৱাই নি আছে৷ সৰু সৰু ষ্টেপ দিয়ক, লাহে লাহে গৈ থাকক৷ যদি দৌৰাদৌৰি আছে, বেগত খোজ দিয়ক, এঘন্টাৰ ভিতৰত বেছিকৈ খোজ দিয়ক৷\nহয়তো আপুনি মাজতে ৰ’বলগীয়াও হৈছে, একো নাই, গৈ থাকক৷ অলপ ৰৈছে মানে হাত দাঙি দিয়া বা বাদ দিয়া নুবুজায়৷ আকৌ আৰম্ভ কৰক৷ প্ৰয়োজন হ’লে অলপ পানী খাওক, অলপ সময় বহক, মাত্ৰ আকৌ আৰম্ভ কৰক৷\nপ্ৰথমতে কামটো বৰ টান যেন লাগিব পাৰে আৰু ই টান হয়ো৷ কিন্তু সেই কষ্টখিনি কৰিবলৈ মান্তি হ’লে আৰু সেয়া কৰিলেহে আপুনি শিখৰটো পাবগৈ৷ আৰু এইখিনি কষ্টই আপোনাক শাৰীৰিক আৰু মানসিক ভাবে আগতকৈ শক্তিশালী কৰিব৷\nপ্ৰায়বোৰ পাহাৰতে এটা সৰু হলেও, লুঙলুঙীয়া হলেও পথ থাকে৷ তলৰ পৰা তাক দেখা নাযায়৷ আপুনি উঠি গৈ থাকিলে সেই পথটো দেখা যায়, কেতিয়াবা নিজেও পথটো বনাই ল’বলগীয়া হয়৷ প্ৰথমতে পথটো বিচাৰি চাওক৷ যদি আছে ভাল কথা৷ যদি নাই, আপোনাৰ কষ্ট অলপ বেছি হ’ব, নিজে নিজৰ বাবে পথ এটা বনাই লওক৷ হয়তো আপোনাৰ কামত অহাৰ উপৰিও, পিছলৈ ই আন কাৰোবাৰো কামত আহিব৷\nশিখৰ পালেগৈ আপুনি নিজে বুজি পাব যে যিটো পাহাৰক আপুনি এক সাংঘাটিক ওখ, কোনেও বগাব নোৱাৰা পাহাৰ বুলি ভয় খাই আছিল সি নিতান্তই সৰু পাহাৰ এটা৷ তাতোকৈ ডাঙৰ পাহাৰ এটা বগাবলৈ ই আপোনাক সাহস আৰু শক্তি প্ৰদান কৰিব৷ নিজৰ ওপৰত আপোনাৰ আত্মবিশ্বাস জন্মিব আৰু জীৱনত আৰু কেতিয়াবা সন্মুখীন হ’বলগীয়া পাহাৰবোৰ বগোৱাত ই সহায় কৰিব৷ জীৱনত যি দুখ কষ্টৰ আপুনি সন্মুখীন হ’ব সেই সকলোবোৰ গ্ৰহণ কৰি, হাঁহি, হেলাৰঙে সেইবোৰ আপুনি অতিক্ৰম কৰিব পৰা এক অৱস্থা পাবগৈ৷\nই এক অভিযান\nপাহাৰখন বগোৱাটো এক দুুঃসাহসিক অভিযান৷ এই অভিযানত আপুনি নিজৰ বিষয়ে বহুত কথা জানিব পাৰিব যি কথা এক সুৰক্ষিত পৰিবেশত একো নকৰাকৈ বহি থাকি জনাটো সম্ভৱ নহয়৷ নিজৰ লগতে মানুহৰ স্বভাৱ, চৰিত্ৰৰ বিষয়েও আপুনি বহু কথাই জানিব পাৰিব, যিয়ে জীৱনটো ভালদৰে কটোৱাত আপোনাক সহায় কৰিব৷ পাহাৰৰ ৰূপত দেখা দিয়া সমস্যাটো আপোনাতকৈ বহু বেছি ডাঙৰ যেন লাগিব পাৰে৷ তেনেকুৱা হ’লে নিজকে ইমানখিনি আপুনি বিকাশ কৰিব লাগিব যাতে সেই পাহাৰটোও আপোনাৰ আগত সৰু যেন অনুভৱ হয়৷\nই এক প্ৰত্যাহ্বান৷ এনে প্ৰত্যাহ্বান গ্ৰহণ কৰাৰ সাহস আপোনাৰ আছেনে?\nবহুত কষ্ট, বহুত চেষ্টা আৰু বহুত ধৈর্যৰ মূৰত আমি আমাৰ পাহাৰটো জয় কৰিব পাৰোঁ৷ আমি আচলতে পাহাৰটো জয় কৰোঁ নে নিজকে জয় কৰোঁ?\nকঠিন সময়ৰ পৰা জীৱনৰ অমিয়া সুধা\nPrevious Post বর্হিমুখী আৰু অন্তর্মুখী\nNext Postআপোনাৰ প্ৰডাক্টিভিট বঢ়াওক আৰু কামৰ কোৱালিটি বঢ়াওক এই উপায়টোৰে


আজি মনোনয়ন দিব বহু গুৰুত্বপূৰ্ণ প্ৰাৰ্থীয়ে ! -\nHomeআঞ্চলিকআজি মনোনয়ন দিব বহু গুৰুত্বপূৰ্ণ প্ৰাৰ্থীয়ে !\nআজি মনোনয়ন দিব বহু গুৰুত্বপূৰ্ণ প্ৰাৰ্থীয়ে !\nগুৱাহাটী : আজি নিৰ্বাচনৰ মনোনয়ন পত্ৰ দিব বহুকেইজন গুৰুত্বপূৰ্ণ প্ৰাৰ্থীয়ে৷ দুলীয়াজানত মনোনয়ন দিব লুৰীণজ্যোতি গগৈয়ে৷ ইপিনে অগপৰ সভাপতি অতুল বৰাৰ সৈতে বোকাখাতত উপস্থিত থাকিব মুখ্যমন্ত্ৰী সৰ্বানন্দ সোণোৱাল৷ গহপুৰত মনোনয়ন দিব অসম প্ৰদেশ কংগ্ৰেছৰ সভাপতি ৰিপুন বৰাই৷ লগত উপস্থিত থাকিব জিতেন্দ্ৰ সিং, গৌৰৱ গগৈ, ৰকিবুল হুছেইনসহ বহু নেতা৷\nআৰু পঢ়িব পাৰিব : আজি শিৱসাগৰত মনোনয়ন পত্ৰ দাখিল কৰিব অখিল গগৈৰ…\nঢকুৱাখনাত মনোনয়ন দিব নৱ কুমাৰ দলেই৷ নৱ দলেকো সংগ দিব মুখ্যমন্ত্ৰী সোণোৱালে৷ গোলাঘাটত মনোনয়ন দিব বিজেপি প্ৰাৰ্থী অজন্তা নেওগে, মাৰ্ঘেৰিটাত মনোনয়ন দিব বিজেপি প্ৰাৰ্থী ভাস্কৰ শৰ্মাই, গোলাঘাট, নাজিৰাত উপস্থিত থাকিব হিমন্ত বিশ্ব শৰ্মা, যোৰহাটত মনোনয়ন দিব কংগ্ৰেছৰ ৰানা গোস্বামীয়ে, লখিমপুৰত মনোনয়ন দিব অগপৰ উত্পল দত্তই, বিজেপিৰ মানৱ ডেকা, কংগ্ৰেছৰ ডাঃ জয়প্ৰকাশ দাসেও দিব মনোনয়ন৷\nইপিনে বিহপুৰীয়াত মনোনয়ন দিব কংগ্ৰেছৰ ভূপেন বৰাই, নাওবৈচাত মনোনয়ন দিব অগপৰ জয়ন্ত খাউণ্ডে, চতিয়াত মনোনয়ন দিব বিজেপিৰ পদ্ম হাজৰিকাই, ধেমাজিত মনোনয়ন দিব বিজেপি প্ৰাৰ্থী ডাঃ ৰণোজ পেগুৱে, জোনাইত মনোনয়ন দিব বিজেপিৰ ভুৱন পেগুৱে, কলিয়াবৰত মনোনয়ন দিব অগপৰ বিধায়ক কেশৱ মহন্তই, মাজুলীত মনোনয়ন দিব এজেপিৰ শিশুধৰ দলেই, সৰুপথাৰত মনোনয়ন দিব বিজেপিৰ বিশ্বজিৎ ফুকনে, কলিয়াবৰ, সৰুপথাৰত উপস্থিত থাকিব ৰঞ্জিত কুমাৰ দাস৷\nআৰু পঢ়িব পাৰিব : বিজেপি-অগপ-ইউপিপিএলৰ যৌথ সংবাদমেল: বিজেপিৰ প্ৰাৰ্থীৰ সাক্ষাৎ অতুল বৰা\nমাৰ্ঘেৰিটাত মনোনয়ন দিব বিজেপি প্ৰাৰ্থী ভাস্কৰ শৰ্মাই৷ শিৱসাগৰত আজি অখিল গগৈৰ হৈ মনোনয়ন পত্ৰ দাখিল৷ অখিলৰ হৈ মনোনয়ন দিব ৰাইজৰ দলৰ নেতৃবৰ্গই৷ আজি গোলাঘাটৰ কংগ্ৰেছ প্ৰাৰ্থী বিতোপন শইকীয়াৰো মনোনয়ন, খুমটাইত মনোনয়ন দিব এজেপিৰ পৱন শইকীয়াই, থাওৰাত মনোনয়ন দিব কংগ্ৰেছৰ সুশান্ত বুঢ়াগোহাঁয়ে, থাওৰাৰ বিজেপি প্ৰাৰ্থী কুশল দুৱৰীৰো আজি মনোনয়ন, আমগুৰিত মনোনয়ন দিব অংকিতা দত্ত, প্ৰদীপ হাজৰিকাই৷\nPrevious articleআজি শিৱসাগৰত মনোনয়ন পত্ৰ দাখিল কৰিব অখিল গগৈৰ…\nNext articleআন্তঃৰাষ্ট্ৰীয় নাৰী দিৱস : ৰাজ্যৰ বিভিন্ন স্থানত আদৰণীয় কাৰ্যসূচী\nদৰঙৰ খাৰুপেটীয়াৰ কৃষি উন্নয়ন বিষয়াক গ্ৰেপ্তাৰঃ জব্দ নগদ ১৫ হাজাৰ


সেউতী বাইদেউৰ চিঠিখন --- সত্যজিত কাকতি ৷ অসমীয়া গল্প ৷ Assamese Golpo - Assamese Story – Asomiya Golpo\nগল্প :: সেউতী বাইদেউৰ চিঠিখন --- সত্যজিত কাকতি\nSubmitted by সত্যজিত কাকতি on Fri, 05/09/2014 - 03:54\nনয়ন জানো কলৈ গ'লগৈ ? আজি দেখোন নাই মোৰ লগত বিৰিখৰ তলত বহি সুখ- দুখৰ কথাবোৰ পাতিবলৈ । ইমান শান্ত ল'ৰাটো ,মানুহৰ আগত মুখেৰে মাতষাৰিও নোলাইছিল অথচ মোক কিবা কথা কোৱা মেচিনৰ দৰে কথাবোৰ কয় । কেতিয়াবা তাক বৰ উদাস যেন লাগে । মই তেতিয়া তাক সোধো কিয় ইমান মন মাৰি আছা ? তুমি এনেকৈ থাকিলে মোৰ কি ভাল লাগিব নেকি ? প্ৰত্যুত্তৰত সি কয় - তোমালোক ছোৱালীবোৰৰ দৰে আমাৰ ল'ৰাবোৰৰ জীৱনটো ইমান সহজ নহয় |\nঅ । তহঁতৰ তো মাত্ৰ এটা ভাল ল'ৰালৈ বিয়া সোমাই সুখেৰে জীৱন কটোৱাটোৱেই প্ৰধান চিন্তা নহয় জানো ? পিছে সেই সুখৰ জীৱনটো পাবলৈ আমি ল'ৰাবোৰেহে মূৰ ঘমাব লাগিব। -সি অলপ খঙেৰে কথাখিনি খৰকৈ কয় আৰু চকু চলচলীয়া হৈ আহে । সেইদিনাখনেই তাৰ মুখেৰে শেষবাৰৰ বাবে কথা শুনিলোঁ । ল'ৰাটোৰ মনত মই বাৰুকৈয়ে সোমাব পাৰিছিলোঁ হয়তো সেইবাবেই তাক মই মনে প্ৰাণে ভালপাই পেলাইছিলোঁ । হয়তো সি কথাষাৰ কাহানিও কল্পনাও কৰা নাছিল । সি হয়তো মোক তাৰ শৈশৱৰ সেউতীজনী বুলিয়েই ভাবি আছিল । যিদিনা নয়নক মই শেষবাৰৰ বাবে লগ পাইছিলোঁ তেতিয়া মই তাৰ দুচকুত অলেখ ভয় আৰু দোমোজাৰ আকাঙ্খা দেখিবলৈ পাইছিলোঁ কিন্তু সুধিবলৈ যেন মই অসাৰ হৈ পৰিছিলোঁ । সি মোক প্ৰথমবাৰৰ বাবে নিঃসঙ্কোচে সাৱটি ধৰি হুক-হুকাই কান্দিছিল । মইয়ো একো বাধা দিয়া নাছিলোঁ, মই মাথো বিষ্ময় মানিছিলোঁ যে ইমান লাজকুৰীয়া ল'ৰা এটাই এজনী গাভৰু ছোৱালীক সাৱটি ধৰিছিল । হঠাতেই সি আঁতৰি গৈছিল মই কিবা ক'ব খোজাৰ আগতেই । মইতো একোৱেই গম পোৱা নাছিলোঁ । ৰাতি শুবলৈ লওঁতে নয়নৰ মুখখনিলৈ বৰকৈ মনত পৰিছিল আৰু মনতে দৃঢ়ভাবে ভাবি লৈছিলোঁ ! কাইলৈ নয়নক মই সকলো ক'ম মোৰ ভালপোৱাৰ কথা । অলপ ভয় আৰু ভালও লাগিছিল । পাছদিনা আবেলি বিৰিখজোপাৰ তলতে বহি বহি নয়ন অহালৈ বাট চালোঁ পিচে নয়ন আৰু নাহিল । মনটো অলপ সেমেকি গৈছিল....সিফালেদি আহি নয়নৰ ভনীয়েক শিখাক লগপাই সুধিলত হে গম পালোঁ নয়ন হেনো কলিকতালৈ গৈছে কিবা কাম বিচাৰি । কথাষাৰ শুনা মাত্ৰকে মই দৌৰিছিলোঁ আৰু বিছনাখনত পৰি কান্দিছিলোঁ হয়তো মই অজ্ঞান হৈ পৰিছিলোঁ নেকি ? নয়ন গুচি যোৱাৰ পৰা দিনবোৰ মোৰ বাবে এবছৰ যেন লাগিছিল । ডিগ্ৰীৰ ৰিজাল্ট পালো আৰু দেউতাই গুৱাহাটীলৈ পঠোৱাৰ কথা ভাবিলে মইয়ো সন্মতি দিলোঁ । ভাবিলোঁ অলপ আঁতৰি যাওঁ ।\nএনেকৈয়ে দিনবোৰ বাগৰি গল । নয়নৰ কথা মনত পৰিলেই চকুদুটি সেমেকি আহে । দুবছৰৰ মূৰত মই সেইদিনা ঘৰলৈ গৈছিলোঁ ,গাওঁখন কিবা মলীনতাত ডুব গ'ল কেওফালে নিমাওমাও পৰিবেশ । গাঁওলৈ সোমোৱা কেচা বাটটোৰে অলপ আগবাঢ়ি দেখিলোঁ নয়নহঁতৰ ঘৰত মানুহৰ জাক । যিমানেই কাষ চাপি গ'লো সিমানেই বুকুখন কপিবলৈ ধৰিলে । অহ! নয়নহঁতৰ ঘৰত কন্দা-কতা হুলস্থুল , তাৰ পাছতে দেখিলোঁ এখন চাঙীত বগা কাপোৰে ঢাকি নিছে এটা মৃতদেহ ,কাপোৰখনৰ গাত কিবা ৰঙা ৰঙা তেজৰ চেঁকুৰা যেন লাগিল । চাই থাকোতেই মৃতদেহটো কঢ়িয়াই নিয়া মানুহকেইজন মোৰ ওচৰৰে পাৰ হ'বৰ ধৰোতে এজাক ক্ষীণ বতাহে মৃতদেহটোৰ মূৰৰ ফালে অকনমান কাপোৰ উৰুৱাই দিলে । মই চাওঁ নাচাওঁকৈ চাই পঠালোঁ আৰু দেখিলো এইয়া চোন মোৰ নয়ন। তাৰ পাছত মোৰ কি হ'ল মনত নাই হয়তো অজ্ঞান হৈ পৰিছিলোঁ । এতিয়া মূৰটো বিষোৱা যেন লাগিছে হয়তো আৰু অলপ সময় পাছতেই মইয়ো যামগৈ, অলপ আগতে খোৱা সেই বটলৰ জহৰকেইটোপালৰ প্ৰভাৱ লাহে লাহে পৰিছেহি । ভাইটি মই গোটেই কথাখিনি তোমাৰ হাতত দিলোঁ, আশা কৰোঁ তুমি মোৰ মৃত্যুক অপবাদৰ নাম নিদিয়া । মই নয়নৰ কাষলৈ.........\n(চিঠিখন ইমান ডোখৰলৈকে মোৰ হাতত পৰিল- বাৰু যি পালো আপোনালোকৰ আগত কৈ দিলো)


ভাৰতৰ 'ৰাষ্ট্ৰীয় খেল' কি? কি উত্তৰ দিলে ক্ৰীড়া মন্ত্ৰণালয়ে! - Olympia Sports\nHomeNewsভাৰতৰ 'ৰাষ্ট্ৰীয় খেল' কি? কি উত্তৰ দিলে ক্ৰীড়া মন্ত্ৰণালয়ে!\nভাৰতৰ ‘ৰাষ্ট্ৰীয় খেল’ কি? কি উত্তৰ দিলে ক্ৰীড়া মন্ত্ৰণালয়ে!\nআমি সৰুতে এই কথা শিকিয়েই ডাঙৰ হৈছিলোঁ যে হকী ভাৰতৰ ৰাষ্ট্ৰীয় খেল। হকীত ভাৰতৰ প্ৰদৰ্শনো সদায় লেখত ল’বলগীয়াই হৈ আহিছে। সেয়ে হকী ভাৰতৰ ৰাষ্ট্ৰীয় খেল কথাষাৰ আৰু দকৈ শিপাইছিল। তাৰ পিছত কাবাদী খেলৰ কথা মনলৈ আহিলেও আমাৰ ভাৱ হৈছিল যে এই খেলবিধো আমাৰ ওচৰ সম্পৰ্কীয় ইপিনে ক্ৰিকেটৰ জনপ্ৰিয়তালৈ লক্ষ্য কৰিলে আমাৰ এনে লাগে যে ক্ৰিকেটেই যদি ভাৰতৰ ৰাষ্ট্ৰীয় খেল হোৱাহেঁতেন,কিমান ভাল লাগিলহেঁতেন। অৱশ্যে ক্ৰিকেট ৰাষ্ট্ৰীয় খেল ন’হলেও ভাৰতত ক্ৰিকেটক এক ধৰ্ম হিচাপে গণ্য কৰা হয়।\nভাৰত হকী, কাবাদী, ক্ৰিকেট আদি খেলসমূহত যথেষ্ট আগবঢ়া। অৱশ্যে ইয়াৰ এটাও ভাৰতৰ ৰাষ্ট্ৰীয় খেল নহয়। ভাৰতৰ কোনো ৰাষ্ট্ৰীয় খেল নাই। এই কথা আমি কোৱা নাই। এই কথা প্ৰকাশ কৰিছে খোদ ভাৰত চৰকাৰে। এখন আৰ টি আই’ৰ আৱেদনৰ উত্তৰত ভাৰতৰ যুৱ আৰু ক্ৰীড়া মন্ত্ৰণালয়ে কয় যে এতিয়ালৈকে কোনো খেলকে ৰাষ্ট্ৰীয় খেল হিচাপে স্বীকৃতি দিয়া হোৱা নাই। অৰ্থাৎ বৰ্তমান এই কথা স্পষ্ট হৈ পৰিল যে ভাৰতৰ কোনো ৰাষ্ট্ৰীয় খেল নাই।\nPrevious articleপ্ৰযুক্তিৰ সহায়ত হ’ব ভাৰতীয় জাতীয় ক্ৰিকেট দলৰ খেলুৱৈ নিৰ্বাচন\nNext articleবিশ্ব ক্ৰিকেটৰ দুই মহাৰথী শচীন আৰু লাৰা পুনৰ নামিব ক্ৰিকেটৰ পথাৰত\nসীমিত সুবিধাৰে নিতৌ ৰাষ্ট্ৰীয় তথা আন্তঃৰাষ্ট্ৰীয় পৰ্যায়ত উজলিছে অসমৰ খেলুৱৈ\nআই পি এলৰ স্প’নছৰশ্বিপৰ দৌৰত পতঞ্জলি


নতুন বছৰক কিদৰে আদৰাৰ প্লেন কৰিছে? ঘৰতে বনাওক গৰম-গৰম চিকেন টণ্ডুৰি... জানি লওক chicken-tandoori-recipe-at-home– News18 Assam\nনতুন বছৰক কিদৰে আদৰাৰ প্লেন কৰিছে? ঘৰতে বনাওক গৰম-গৰম চিকেন টণ্ডুৰি... জানি লওক\nUpdated:January 1, 2021, 3:44 PM IST\nগ্ৰীল বা বাৰবিকিউ কৰাৰ যন্ত্ৰ হাতত নাথাকিলেও গেছতে বনাওক সোৱাদযুক্ত টণ্ডুৰি চিকেন।\nLast Updated: January 1, 2021, 3:44 PM IST\nনতুন বছৰক আদৰণি জনাবলৈ বন্ধুৰ সৈতে ঘৰতে কৰক বাৰবিকিউ পাৰ্টী। গ্ৰীল বা বাৰবিকিউ কৰাৰ প্ৰয়োজনীয়যন্ত্ৰপাতি হাতত নাথাকিলও গেছতেই বনাওক\nল’কডাউনৰ ফলত কম বেছি পৰিমাণে সকলো লোকেই খাদ্য প্ৰস্তুত কৰিবলগীয়া হৈছিল। বা মাজে মাজে পাকঘৰত ব্যস্ত হৈ সময় পাৰ কৰিছিল। বিৰিয়ানীৰ পৰা আদি কৰি বিভিন্ন ৰেচিপি ঘৰতে প্ৰস্তুত কৰি বন্ধুমহলৰ মাজত চেফ উপাধিও লাভ কৰিছিল। নতুন বছৰৰ প্ৰথম দিনটোত ঘৰতে বনাওক চিকেন টণ্ডুৰি।\nচিকেন ‘Marinade’ৰ উপকৰণঃ\nচিকেন লেগ পিচ ৪ টুকুৰা।\nজলকীয়া গুৰি- ১ চামুচ, গালধী গুৰি আধা চামুচ, ধনীয়াৰ গুৰি- ১ চামুচ, নিমখীয়া সোৱাদযুক্ত গোলমৰিচৰ গুৰী আধা চামুচ, জিৰাৰ গুৰি ১ চামুচ, গৰম মচলা ১ চামুচ, আদা-নহৰু, নেমুৰ ৰখ-দুই দেটুল চামুচ, সামান্য ৰঙা ফুড কালাৰ।\nতেল প্ৰয়োজন অনুসৰি আৰু বাটাৰ ১ চামুচ।\nকিদৰে বনাবঃ চিকেন লেগ পিচ কেইটা এখন চুৰীৰে দ’কৈ অঁকিয়াই লওক যাতে মচলা ভিতৰলৈকে সোমাব পাৰে।\nম্যেৰিনেটৰ উপকৰণৰ সৈতে চিকেন লেগ পিচ কেইটা ভাল দৰে মঠি ফ্ৰীজত ৰাখি দিয়ক। প্ৰায় ৮ ঘণ্টা ফ্ৰীজত ৰাখক।\nফ্ৰিজৰ পৰা উলিওৱাৰ পিছত ৰুমৰ তাপ মাত্ৰাৰ সৈতে মিলি যোৱা পৰ্যন্ত অপেক্ষা কৰক। তাৰ পিছত ২ চামুচ তেলৰ সৈতে মুৰ্গীৰ মাংসৰ টুকুৰাবোৰ ভালদৰে মঠি লওক।\nতাৰ পিছত সামান্য তেল বা বাটাৰত মুৰ্গীৰ লেগপিচ কেইটুকুৰা ভাজি লওক। প্ৰায় ১০ মিনিট ভাজিব লাগিব। তাৰ পিছত কিছু সময় ঢাকি ৰাখক। ঢাকোন আঁতৰাই পুনৰ\nকিছু সময় ভাজি লওক। আৰু তেতিয়াই তণ্ডুৰিৰ ‘পুৰা’ ভাব আহিব।\nস্মোকি ভাব আনিবলৈ কেইটুকুৰা মান কাঠৰ কয়লা গৰম কৰি তাৰ ওপৰত এটা বাটিত চিকেন লেগ পিচ কেইটুকুৰা ৰাখি ঢাকি ৰাখক। ধোৱা বাহিৰ হ’লেই আহিব স্মোকিং\nফ্লেভাৰ। ৫ মিনিটৰ পিছত খাওক গৰম গৰম টণ্ডুৰি!\nFirst published: January 1, 2021, 3:44 PM IST


ৰান মাত্ৰ ৩৬! ছানী লিয়নীৰ হাততে পৰাস্ত হ’ল ভাৰতীয় ক্ৰিকেট দল! একাংশ মহিলা সংগঠনে দিলে ধিক্কাৰ india-scored-a-dismal-36-in-test-against-australia-but-why-is-sunny-leone-getting-trolled-for-it– News18 Assam\nৰান মাত্ৰ ৩৬! ছানী লিয়নীৰ হাততে পৰাস্ত হ’ল ভাৰতীয় ক্ৰিকেট দল! একাংশ মহিলা সংগঠনে দিলে ধিক্কাৰ\nআন্তৰ্জাতিক নাৰী দিৱসৰ প্ৰাসংগিকতা আৰু ইয়াৰ ইতিহাস\nUpdated:December 23, 2020, 2:28 PM IST\nকিয় ছানী লিয়নীৰ সৈতে তুলনা কৰিলে ভাৰতীয় ক্ৰিকেট দলক?\nLast Updated: December 23, 2020, 2:28 PM IST\nএডিলেডৰ প্ৰথম টেষ্টৰ দ্বিতীয় ইনিংছত মাত্ৰ ৩৬ ৰানতে ইনিংছ সামৰিছিল ভাৰতীয় দলে। ইয়াৰ পিছৰ পৰাই সৰ্বত্ৰ ব্যাপক সমালোচনাৰ সন্মুখীন হৈছে ভাৰতীয় দল। এই লজ্জাজনক ইনিংছৰ পিছত ভাৰতীয় দলৰ বেটিং অৰ্ডাৰকলৈ উত্থাপিত হৈছে প্ৰশ্ন। টেষ্ট ক্ৰিকেটত সৰ্বনিম্ন স্কৰ সহ একাধিক পৰিসংখ্যাক লৈ বিভিন্ন মহলত আলোচনা চলিছে। কিন্তু এই সময়তে ভাৰতীয় দলৰ সৈতে তুলনা কৰি কিয় ব্যাপক ট্ৰ’লৰ সন্মুখীন হৈছে ছানী লিয়নী?\nEven the bra size of @SunnyLeone is bigger then the whole Indian team score 36 😂\n— Yasir Raza (@YasirRa34768949) December 19, 2020\nএডিলডত ব্যৰ্থ ভাৰতীয় দল। কিন্তু ছচিয়েল মিডিয়াত ভাৰতীয় অনুৰাগীৰ ক্ষোভ, হতাশাৰ চিকাৰ হৈছে ছানী লিয়নী। বহুতে টুইটাৰত শ্বেয়াৰ কৰিছে পোষ্ট। ক্ৰিকেটৰ সৈতে ছানী লিয়নীৰ যদিও কোনো সম্পৰ্ক নাই, তথাপিও ব্যংগাত্মক ভাবে ছানী লিয়নীক ট্ৰ’ল কৰা আৰম্ভ কৰা হৈছে।\nSunny Leone 38\nIndian Batting 36\nSunny won by 2\n— 𝑲𝒉𝒂𝒕𝒕𝒂𝒌 🇵🇰 (@UsmanKhattak01) December 19, 2020\nইটোৰ পিছত সিটো টুইট কৰিছে এই সন্দৰ্ভত। ভাৰতীয় ক্ৰিকেট দলৰ সৰ্বনিম্ন স্ক’ৰক তুলনা কৰিছে ছানী লিয়নীৰ অন্তৰ্বাসৰ চাইজৰ সৈতে। বহু টুইটাৰ ব্যৱহাৰকাৰীয়ে লিখিছে, ৩৬ত কৈ বেছি স্ক’ৰ কৰিলে ছানী লিয়নীয়ে। কোনোৱে লিখিছে- গোটেই টীমে মিলি সংগ্ৰহ কৰিলে ৩৬ ৰান। ছানী লিয়নীৰ অন্তৰ্বাসৰ চাইজ ৩৮। গতিকে ২ ৰানত জিকিল ছানী লিয়নী।\nWhy do men think it's funny to say that 36 (referring to the Indian cricket team's losing score in Australia) is less than Sunny Leone's bra size. The rampant sexism and misogyny aside, why would men fed on porn think 36 isamagically amusing number bra size wise?\n— ranjona biryani banerji (@ranjona) December 22, 2020\nপ্ৰতিটো টুইট, ৰিটুইটত নানা ধৰণৰ প্ৰতিক্ৰিয়াৰ সৃষ্টি হৈছে। কমেণ্ট বক্সটো একেই ছবি স্পষ্ট। কিন্তু ছানী লিয়নীক অনাহকত এনেদৰে অশালীন ভাবে বিতৰ্কৰ মাজলৈ টানি অনাত প্ৰতিবাদো কৰিছে আন একাংশই। বিশেষকৈ ধিক্কাৰ দিছে মহিলাসকলে। এই ধৰণ পোষ্ট শ্বেয়াৰ কৰি নিম্ন মানসিকতাৰ পৰিচয় দিছে বুলি উল্লেখ কৰিছে মহিলাসকলে।\nFirst published: December 23, 2020, 2:28 PM IST


জুই - অসমীয়া ৱিকিপিডিয়া\n(অগ্নিৰ পৰা পুনঃনিৰ্দেশিত)\nজুই বা অগ্নি (ইংৰাজী: Fire) হৈছে দ্ৰুত প্ৰজ্জ্বলনশীল পদাৰ্থৰ ৰাসায়নিক বিক্ৰিয়াবিশেষ। ইয়াৰ ফলত উত্তাপ, পোহৰ আৰু বহুবিধ ৰাসায়নিক প্ৰতিক্ৰিয়া সৃষ্টি হয়। ধীৰগতিত অম্লজাত প্ৰক্ৰিয়াৰে সংগঠিত জুই বা পৰিপাকতন্ত্ৰৰ বিক্ৰিয়াত সৃষ্ট জুইৰ সংজ্ঞা ইয়াৰ অন্তৰ্ভুক্ত নহয়।\nকৃত্ৰিম উপগ্ৰহৰ দ্বাৰা লোৱা ফটোত আমাজন বৰ্ষাৰণ্যত হোৱা বনজুইৰ দৃশ্য, ২২ আগষ্ট ২০১৯\n3 জুই নিয়ন্ত্ৰণ\n4 আলোক চিত্ৰ\nএডাল মমৰ জুইৰ শিখাৰ বিভিন্ন স্তৰ সমূহ\nপ্ৰাচীন কালত গ্ৰীক অ্যালকেমিষ্ট সকলে জুইক এটি মৌল বুলি ভাবিছিল। কিন্তু মৌলৰ আধুনিক সংজ্ঞাৰ মতে জুই মৌল নহয়, ই বিভিন্ন মৌলৰ সমন্বয়ত গঠিত কেতবোৰ পদাৰ্থ। জুই উত্তপ্ত গেছৰ এটি মিশ্ৰণ। ৰাসায়নিক বিক্ৰিয়াৰ ফলত, বায়ুৰ উপাদান অক্সিজেন আৰু বিভিন্ন ধৰণৰ দাহ্য পদাৰ্থৰ সংমিশ্ৰণত সৃষ্টি হোৱা তপত গেছীয় পদাৰ্থবোৰ জুইৰ শিখা ৰূপে দেখা যায়। এনে বিক্ৰিয়াৰ ফলত কাৰ্বন ডাইঅক্সাইড, জলীয় বাষ্প, পোহৰ আৰু তাপ আদি উৎপন্ন হয়। এনে ধৰণৰ তাপবৰ্জী বিক্ৰিয়াত তাপৰ পৰিমাণ যিমানেই বাঢ়ে, দাহ্য পদাৰ্থত উপস্থিত থকা কাৰ্বন অথবা অন্যান্য মৌলৰ পৰমাণুসমূহে সিমানেই বেছি পোহৰ বিকিৰণ কৰে। এই তাপৰ দ্বাৰা পোহৰ উৎপাদন প্ৰক্ৰিয়াকেই Incandescence বা তাপোজ্বলতা বোলা হয়। যদি অগ্নিশিখা যথেষ্ট উত্তপ্ত হয়, তেতিয়া গেছীয় পৰমাণুবোৰ আয়নিত হয় আৰু পদাৰ্থৰ অন্য এটি অবস্থালৈ গুচি যায়। পদাৰ্থৰ এই অৱস্থাটোক প্লাজমা বোলা হয়। অগ্নিশিখাৰ ৰঙৰ তাৰতম্য নিৰ্ভৰ কৰে দহন কৰা পদাৰ্থৰ গুণাগুণ আৰু দাহ্য পদাৰ্থৰ উষ্ণতাৰ ওপৰত। জুইৰ আটাইতকৈ উত্তপ্ত অংশৰ বৰণ নীলা কাৰণ এই অংশই নীলা বৰণৰ পোহৰ বিকিৰণ কৰে। জুইৰ শিখাৰ আটাইতকৈ শীতল অংশটো হ’ল শিখাৰ শীৰ্ষ অংশটো য’ত কমলা বা হালধীয়া-কমলা বৰণ দেখা যায়। জুইৰ শিখাৰ আকাৰ মাধ্যাকৰ্ষণ শক্তিৰ দ্বাৰা নিয়ন্ত্ৰিত হয়। জুইৰ শিখাৰ মধ্যবৰ্তী অৱস্থানত থকা উত্তপ্ত গেছৰ ঘনত্ব শিখাটোৰ চৌপাশৰ বায়ুৰ ঘণত্বত কৈ কম। কিন্তু এই অংশৰ গেছীয় পদাৰ্থৰ তাপমাত্ৰা চৌপাশৰ বায়ুৰ তুলনাত অনেক বেছি। সেয়ে এই উত্তপ্ত গেছীয় পদাৰ্থবোৰ অধিক ঘনত্বৰ অঞ্চলৰ পৰা কম ঘনত্বৰ দিশে গতি কৰে। মাধ্যাকৰ্ষণ বলৰ কাৰণে শিখাৰ গেছীয় পদাৰ্থবোৰে উৰ্ধমুখী গতি কৰে। আমি সদায়ে দেখি অহা জুইৰ শিখাৰ গতি সেয়ে উৰ্ধমুখী। কিন্তু মাধ্যাকৰ্ষণহীন পৰিবেশত, যেনে মহাকাশত অথবা স্পেচ শ্বাটলত জুই জ্বলালে জুইৰ শিখাটোৱে এটি গোলাকাৰ পিণ্ডৰ আকৃতি ধাৰণ কৰে।\nজুই খুবেই গৰম প্ৰকৃতিৰ। ইয়াক স্পৰ্শ কৰা অসম্ভৱ। ইয়াৰ সংস্পৰ্শলৈ যি আহে, সেয়ে পুৰি শেষ হৈ যায়।\nবাস্তৱ জীৱনত জুই উপযোগী আৰু ইয়াৰ গুৰুত্ব অপৰিসীম। জুই ব্যৱহাৰত অত্যন্ত সচেতনতাৰ পৰিচয় দিব লাগে। ঠাণ্ডা অৰ্থাৎ শীতকালত অগ্নি প্ৰজ্জ্বলনৰ মাধ্যমেৰে ঘৰৰ পৰিৱেশ গৰম ৰাখা হয়, আন্ধাৰত পোহৰৰ ব্যৱস্থা কৰা হয়। ইয়াৰোপৰি তাপ শক্তিৰ সহায়ত ৰন্ধাকাৰ্য পৰিচালনাৰ মাধ্যমেৰে মানুহৰ জীৱনধাৰণ কাৰ্যক্ৰমক ব্যাপকভাবে নিয়ন্ত্ৰণ কৰা হয়।\nসাবধানতাৰ সৈতে জুই নজ্বলালে ই মাৰাত্মক প্ৰতিক্ৰিয়া বা প্ৰভাৱ সৃষ্টি কৰে। জুই নিয়ন্ত্ৰণৰ বাহিৰলৈ গ'লে ই ১৭,৪০০ বৰ্গ কিলোমিটাৰ অঞ্চলব্যাপী ক্ষতিসাধন কৰিবলৈ সক্ষম যি আমেৰিকানন যুক্তৰাষ্ট্ৰৰ নিউয়ৰ্ক চহৰৰ সমান। সম্পূৰ্ণ বনাঞ্চল ধ্বংস হৈ যায় যদিহে জুইক নিয়ন্ত্ৰণত ৰাখিব পৰা নাযায়। প্ৰতিবছৰ ইউৰোপৰ বনাঞ্চলৰ এটি বৃহৎ অংশ অগ্নিজনিত কাৰণত ধ্বংস হৈ যায়। এই ধৰণৰ ঘটনাসমূহ মূলতঃ গ্ৰীষ্মকালত সংঘটিত হয়। অগ্নিনিৰ্বাপককৰ্মী বা প্ৰশিক্ষিত দলে আকস্মিকভাবে সৃষ্ট অগ্নিকাণ্ড নিৰ্বাপনৰ বাবে কাম কৰে।\nজুই জ্বলাবলৈ তিনিটা উপাদানৰ প্ৰয়োজন হয়- অক্সিজেন, দাহ্য পদাৰ্থ আৰু তাপ। কাঠ, কয়লা, তেল, আদিবোৰ হৈছে দাহ্য পদাৰ্থ। এবাৰ জুই জ্বলিবলৈ আৰম্ভ কৰিলে পিছত ই নিজেই তাপ উৎপাদন কৰিবলৈ সক্ষম।\nজুই নিয়ন্ত্ৰণসম্পাদনা কৰক\nজুইক প্ৰধানকৈ তিনিটা পৃথক উপায়েৰে নিৰ্বাপণ কৰা সম্ভৱ। জুই জ্বলিবলৈ প্ৰয়োজন হোৱা উপাদান কেইটাৰ যিকোনো এটা উপাদানৰ উপস্থিতি যদি নোহোৱা কৰি দিয়া হয় তেন্তে জুই আপোনা আপুনি নুমাই যায়। এই পদ্ধতিক ষ্টাৰভেচন বুলি কোৱা হয়। অক্সিজেন প্ৰত্যাহাৰৰ মাধ্যমেৰে জুইৰ নিবাৰণ সম্ভৱ এই পদ্ধতিটো শ্বাসৰোধকাৰি জুই বা স্মুদাৰিং নামে পৰিচিত। জুই খালি স্থানত নজ্বলে অথবা ই কাৰ্বন ডাইঅক্সাইডৰ দ্বাৰা আবৃত স্থানটো নজ্বলে। তাপ শক্তিক দূৰৈত ৰখাৰ মাধ্যমেৰে জুই নিয়ন্ত্ৰণত ৰখা যায়। প্ৰধান আৰু সাধাৰণ উপায় হৈছে পানীৰ ব্যৱহাৰ কৰা জুইক বিস্তৃত হোৱাত বাধা দিয়ে। এই পদ্ধতিক কুলিং বোলা হয়। পানীয়ে দাহ্য পদাৰ্থবোৰক চেঁচা কৰে যাতে এইবোৰৰ উষ্ণতা জ্বলন উষ্ণতাতকৈ তললৈ নামি আহে। দাহ্য পদাৰ্থবোৰক জলীয় বাষ্পই আগুৰি ধৰিও জুইক বায়ু যোগান বন্ধ কৰাত সহায় কৰে। মেগনেচিয়াম জনিত শিখাৰ সহায়ত সৃষ্ট কিছুমান জুইৰ সৰ্বগ্ৰাসী বিচ্ছুৰণক বাধা দিব পৰা নাযায়। কাৰ্বন ডাই অক্সাইড, নাইট্ৰ'জেন আৰু অন্যান্য অগ্নিনিবাৰণৰ সহায়ক যৌগক পুৰি পেলাব পৰাকৈ সক্ষম। বৈদ্যুতিক আহিলা আৰু পেট্ৰ'লৰ নিচিনা প্ৰজ্বলক দ্ৰব্যৰ লগা জুই নুমাবৰ বাবে কাৰ্বন-ডাই-অক্সাইড হৈছে উত্তম নিৰ্বাপক। ই বায়ুতকৈ গধুৰ হোৱা বাবে জুইকুৰা কম্বলৰ দৰে ঢাকি ধৰি ইন্ধন আৰু অক্সিজেনৰ সংস্পৰ্শৰ পৰা বিচ্ছিন্ন কৰে। ফলত জুই নিয়ন্ত্ৰণ হয়।\nজুইয়ে আমাক তাপ দিয়ে তথা শক্তি স্থানান্তৰ প্ৰক্ৰিয়ায় শৰীৰত তাপ যোগায়।\nঅক্সিহাইড্ৰ'জেন শিখা: ২০০০° চেলচিয়াছ অথবা তাৰো উৰ্দ্ধত (৩৬০০° ফেৰেনহাইট)\nবুনচেন বাৰ্নাৰ বা ষ্ট'ভৰ শিখা: ১৩০০° চে ১৬০০°চে\nব্ল'টৰ্চ শিখা: ১৩০০° চে (২৪০০° ফেৰেনহাইট)|\nমম বা মমৰ শিখা: ১০০০° চে (১৮০০° ফেৰেনহাইট)\nচিগাৰেট নোহোপা অৱস্থাত: প্ৰজ্জ্বলিত অংশ; ৪০০° চে (৭৫০° ফেৰেনহাইট); মধ্যস্থিত প্ৰজ্জ্বলিত অংশ: ৫৮৫° চে (১১০০° ফেৰেনহাইট)\nচিগাৰেট হোপা অৱস্থাত: মধ্যস্থিত প্ৰজ্জ্বলিত অংশ: ৭০০° চে. (১৩০০° ফেৰেনহাইট)\nসদায়েই মধ্যৱৰ্তী অংশত বেচিকৈ গৰম অনুভূত হয়।\nআলোক চিত্ৰসম্পাদনা কৰক\nউপসাগৰীয় যুদ্ধৰ সময়ত অগ্নিদগ্ধ কুৱেতৰ তেলকূপ।\nৱাচিংটনৰ প্ৰজ্জ্বলিত স্কুল\nলেপিনৰাণ্টাৰ অগ্নিউৎসৱ, ফিনলেণ্ড\nঘূৰ্ণিবতাহ কেটৰিনা ৰ পিছত লগা জুই\nজ্বলন্ত আগাছা ৰ পৰা উৎপন্ন হোৱা জুই\nনিয়ন্ত্ৰিত দাৱানল, কানাডা\nদিয়াচলাই কেনেকৈ জ্বলি উঠে\nদিয়াচলাই জ্বলি উঠা\nজুই মাধ্যাকৰ্ষণৰ দ্বাৰা প্ৰভাৱিত হয়। বাওঁ ফালে: পৃথিৱীত দেখা শিখা, সোঁ ফালে: মহাকাশত দেখা শিখা, ক্ষীণ মাধ্যাকৰ্ণ\n↑ Glossary of Wildland Fire Terminology. National Wildfire Coordinating Group. November 2009. http://www.nwcg.gov/pms/pubs/glossary/pms205.pdf। আহৰণ কৰা হৈছে: 2008-12-18.\n↑ Law, C. K. (2006). "Laminar premixed flames". Combustion physics. প্ৰকাশক Cambridge, England: Cambridge University Press. পৃষ্ঠা. 300. ISBN 0-521-87052-6. Archived from the original on 8 December 2017. https://web.archive.org/web/20171208204859/https://books.google.com/books?id=vWgJvKMXwQ8C&pg=RA300.\n↑ Jozef Jarosinski; Bernard Veyssiere (2009). Combustion Phenomena: Selected Mechanisms of Flame Formation, Propagation and Extinction. CRC Press. পৃষ্ঠা. 172. ISBN 0-8493-8408-7. Archived from the original on 8 December 2017. https://web.archive.org/web/20171208204859/https://books.google.com/books?id=hadB8msSl1EC&pg=PA172.\n↑ "Flame Temperature Measurement". http://scitation.aip.org/getabs/servlet/GetabsServlet?prog=normal&id=PFLDAS000009000008001577000001&idtype=cvips&gifs=yes.\n↑ "Flame Temperatures". http://www.derose.net/steve/resources/engtables/flametemp.html.\n↑ "Pyropen Cordless Soldering Irons". http://www.cooperhandtools.com/europe/sales_literature/documents/WellerPyropen_GB.pdf.\n"https://as.wikipedia.org/w/index.php?title=জুই&oldid=252243"ৰ পৰা অনা হৈছে\nশেষ সম্পাদনা কৰা হৈছে 29 November 2020 তাৰিখে 17:50 বজাত\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=55499।\nএই পৃষ্ঠাখন ২৯ নৱেম্বৰ, ২০২০ তাৰিখে ২৩:২০ বজাত অন্তিম সংশোধন কৰা হৈছিল।


ৱিকিপিডিয়া:ৱিকিপত্ৰিকা/মে’-২০২০ - অসমীয়া ৱিকিপিডিয়া\nনৱম বৰ্ষ | মে’ | ২০২০ | পঞ্চম সংখ্যা\nইৰফান খানৰ এখন চিত্ৰ\nঅংকন: নয়ন জ্যোতি নাথ\n২০২০ চনৰ ২৯ এপ্ৰিলত মাত্ৰ ৫৪ বছৰ বয়সত শেষ নিশ্বাস ত্যাগ কৰা ভাৰতীয় অভিনেতা আৰু চলচ্চিত্ৰ প্ৰযোজক পদ্মশ্ৰী বঁটা বিজয়ী ইৰফান খান আৰু ২০২০ চনৰ ৩০ এপ্ৰিলত ৬৭ বছৰ বয়সত ইহলীলা সম্বৰণ কৰা ঘাইকৈ হিন্দী চলচ্চিত্ৰ জগতলৈ অৱদান আগবঢ়োৱা অন্যতম ভাৰতীয় অভিনেতা, চলচ্চিত্ৰ পৰিচালক আৰু প্ৰযোজক ঋষি কাপুৰ , এই দুই মহাতাৰকালৈ অসমীয়া ৱিকিমিডিয়া সমাজৰ তৰফৰ পৰা শ্ৰদ্ধাঞ্জলি জনাই এই মাহৰ ৱিকিপত্ৰিকাখন উচৰ্গা কৰা হৈছে।\nপ্ৰায় তিনি দশকজুৰি চলচ্চিত্ৰ জগতৰ লগত জড়িত হৈ প্ৰায় ৫০ খন ভাৰতীয় ছবিত অভিনয় কৰি কলাত্মক আৰু সুকীয়া অভিনয়শৈলীৰ বাবে এটা ৰাষ্ট্ৰীয় চলচ্চিত্ৰ বঁটা আৰু চাৰিটা শ্ৰেণীত ফিল্মফেয়াৰ বঁটা লাভ কৰা ইৰফান খানৰ বিষয়ে অসমীয়া ৱিকিপিডিয়াত পঢ়ক।\n১৯৭৩ চনৰ পৰা ২০০০ চনলৈ প্ৰায় ৯২ খন ছবিত মুখ্য চৰিত্ৰত অভিনয় কৰা ফিল্মফেয়াৰ বঁটা আৰু ৰাষ্ট্ৰীয় চলচ্চিত্ৰ বঁটা বিজয়ী ঋষি কাপুৰৰ বিষয়ে অসমীয়া ৱিকিপিডিয়াত পঢ়ক।\nঅ' মোৰ সুৰীয়া মাত/অসমৰ সুৱদী মাত\nফেব্ৰুৱাৰী মাহৰ শেষৰ ফালে CISৰ সহযোগত অসমীয়া ৱিকিপিডিয়াৰ হৈ মুম্বাই অনুষ্ঠিত Train The Trainer 2020 উচ্চস্তৰীয় প্ৰশিক্ষণ অনুষ্ঠানত অংশগ্ৰহণৰ সুযোগ লাভ কৰিছিলোঁ। তাৰ ফলশ্ৰুতিতে জলি বায়ে মনৰ কথা লিখিবলৈ কৈছিল যদিও বাবুল বৈশ্য দা আৰু নয়নে ইতিমধ্যে যোৱা ৱিকিপত্ৰিকা সংখ্যা দুটাত তেওঁলোকৰ মনৰ কথাত বৰ সুন্দৰকৈ এই বিষয়ে উল্লেখ কৰিছে। সেয়ে এই সংখ্যাত মন মন্থন কৰি কিবা নতুন লিখিম বুলি থিৰ কৰিছিলোঁ। পিছে আগতে দুবাৰকৈ মনৰ কথা লিখাৰ পিছত শুকান জেওৰা চেপি-খুন্দিলে কিমানকণ বা ৰস ওলাব? সেয়ে সাহিত্যৰ ৰসত নুজুবুৰীয়াই তেল-মছলাবিহীন মনৰ পৰা পোনপটীয়াকৈ ওলোৱা একেবাৰে বিশুদ্ধ কথা খিনি হে ইয়াত লিখাৰ চেষ্টা কৰিলোঁ।\nএপ্ৰিল মাহ তলাবন্ধৰ মাজেৰে পাৰ হোৱাৰ বাবে আন সকলো ক্ষেত্ৰলৈ বিৰূপ প্ৰভাৱ পেলালেও অসমীয়া ৱিকিপিডিয়া আৰু ৱিকিউৎসৰ বাবে আশীৰ্বাদৰ দৰে হ'ল। অভিলেখ সংখ্যক প্ৰবন্ধ সৃষ্টিৰ লগতে ৱিকিউৎসত নতুন সদস্যৰ জোৱাৰ উঠিল। এই মাহতেই কিজানি প্ৰথম বাৰৰ বাবে অসম সাহিত্য সভা প্ৰত্যক্ষ আৰু পৰোক্ষ ভাবে ৱিকিপিডিয়াৰ লগত জড়িত হৈ পৰিল। ঈশান দা আৰু নয়নৰ ১০০টাকৈ প্ৰবন্ধ সম্পূৰ্ণ হোৱাৰ লগতে মোৰো ৬০০ প্ৰবন্ধ সম্পূৰ্ণ হ'ল। ইয়াৰ লগতে প্ৰচাৰ মাধ্যমত থকা সকলে অতি সুন্দৰকৈ সামাজিক মাধ্যম সমূহ চলাই নিয়া দেখি আনন্দিত অনুভৱ কৰিছোঁ। এই ধাৰা যেন সদায় অব্যাহত থাকক তাৰে কামনা কৰিলোঁ। (জন্ম মাহৰ বিষয়ে জহাই ভালেই লাগিছে!) ৱিকিয়ে আমাক এখন সমাজ দিছে। এই সমাজৰ লগত জড়িত সকলো এতিয়া নিচেই আপোন। সকলো সময়তে সহায়ৰ হাত আগবঢ়োৱা সকলো সদস্যলৈ সদায় কৃতজ্ঞ।\nএই চেগতে মুম্বাইত অনুভৱ কৰা বিৰল অভিজ্ঞতাৰ সাক্ষী হোৱাৰ মুহূৰ্ত ভাগ বতৰা কৰিবলৈ মন গৈছে। কৰ্মশালাৰ দ্বিতীয়দিনা তাত সংস্কৃতিক অনুষ্ঠান আয়োজন কৰা হৈছিল। এই অনুষ্ঠানতে আমি অসমৰ কেইজনে অসম সংগীত "অ' মোৰ আপোনাৰ দেশ" পৰিবেশন কৰিছিলোঁ। সেই মুহূৰ্ত খিনিৰ অভিজ্ঞতা মোৰ বাবে বিৰল! ভাৰতৰ বিভিন্ন প্ৰান্তৰ বিভিন্ন ভাষাৰ প্ৰতিনিধি সকলে যেতিয়া অসম সংগীতৰ সন্মানত থিয় হৈছিল সেই সময়ত গৌৰৱবোধত এক অজান শিহৰণ অনুভৱ কৰিছিলোঁ। বিশেষ নাই, ৱিকিমিডিয়াৰ লগতে অন্তৰ্জালত অসমীয়া ভাষা জয়যাত্ৰা অব্যাহত থাকক আৰু জ্ঞান আৰু তথ্যৰ মুক্ত আদান-প্ৰদান আৰু উচ্চ পৰ্যায়ত প্ৰতিষ্ঠিত হওঁক তাৰে কামনাৰে....\nপৃথিৱীৰ ক'তো/বিচাৰি জনমটো/নোপোৱা কৰিলেও পাত\n-অজয় দাস (বাৰ্তা) 15:10, 30 April 2020 (ইউ.টি.চি.)\nভোলানাথ বৰুৱা (১৮৫৩-৩০ মে', ১৯২৩) এগৰাকী অসমীয়া উদ্যোগী আৰু ব্যৱসায়ী আছিল। তেওঁক সাধাৰণতে শিক্ষা আৰু বাণিজ্যৰ অগ্ৰদূত বুলি অভিহিত কৰা হয়। তেওঁক প্ৰায়েই সাউদ ভোলানাথ বৰুৱা অথবা সদাগৰ ভোলানাথ বৰুৱা হিচাপে সম্বোধন কৰা হয়। ঊনৈশ শতিকাৰ অন্তিমত আৰু কুৰি শতিকাৰ প্ৰথমাৰ্ধত এইগৰাকী ব্যক্তিয়ে ভাৰতবৰ্ষৰ একাধিক ঠাইত বাণিজ্য তথা ব্যৱসায়িক কেন্দ্ৰ স্থাপন কৰিছিল আৰু ব্যৱসায়ৰ লাভাংশৰ এক শকত ধন অসম আৰু বাহিৰৰ নানান শিক্ষা প্ৰতিষ্ঠান আৰু ভাষা-সাহিত্যৰ উন্নতিৰ হকে ব্যয় কৰিছিল। ভাৰতৰ কলিকতা বিশ্ববিদ্যালয়, কাশী বিশ্ববিদ্যালয়ৰ দৰে শিক্ষানুষ্ঠানলৈ শকত বৰঙণি আগঢ়োৱাৰ উপৰিও যোৰহাটৰ বিখ্যাত এইচ আৰ এইচ প্ৰিন্স অৱ ৱেলচ্ ইনষ্টিটিউট অৱ ইঞ্জিনিয়াৰিং এণ্ড টেকন'লজী(পাৱেট) প্ৰতিষ্ঠাৰ বাবে ভোলানাথ বৰুৱাই ১৯২২ চনতেই এক লাখ টকাৰ আৰ্থিক সহায় আগবঢ়াইছিল। উল্লেখযোগ্য যে, বৰুৱা চিৰকুমাৰ হৈ আছিল। বিতংকৈ পঢ়ক...\nযোৱা মাহৰ ভাল প্ৰবন্ধ ক'ৰণা ভাইৰাছ ৰোগ ২০১৯ৰ বিষয়ে ইয়াত বিতংকৈ পঢ়িব পাৰে...\nএপ্ৰিল-২০২০ত সৃষ্টি কৰা প্ৰবন্ধসমূহ\nহামিদাবাদ কলেজ, জামাদাৰহাট\nসুভদ্ৰা হৰণ নাট\nবিউটিফুল লাইভ্জ (চলচ্চিত্ৰ)\nবড়ো চুক্তি ২০২০\nলক্ষীপুৰ উচ্চ মাধ্যমিক বিদ্যালয়\nলোককথাত মৎস্যজীৱীৰ জীৱন আৰু জীৱিকা\n১৯৭৪ চনৰ ভাৰতৰ বৰ আইৰ মহামাৰী\nকাঠৰ জোখ মাপ\nএপ্ৰিল-২০২০ৰ বিশেষ অভিলেখ\nঅজয় দাসে অসমীয়া ৱিকিপিডিয়াত বৰ্তমানলৈকে ছয় শতক নতুন প্ৰবন্ধ সৃষ্টি কৰি অভিলেখ গঢ়িছে।\nঈশান জ্যোতি বৰা আৰু নয়ন জ্যোতি নাথ দুয়োজনে নিজাববীয়াকৈ নতুন প্ৰবন্ধ সৃষ্টিত শতক পূৰ্ণ কৰে।\nঅসমৰ শোণিতপুৰ জিলাৰ তেজপুৰ মহকুমাৰ অন্তৰ্গত বামুণী পাহাৰৰ এক ভাস্কৰ্য।\nআলোকচিত্ৰশিল্পী: নয়নজ্যোতি নাথ\nবিষ্ণু শইকীয়া: ২০১১ চনৰ পৰা ৱিকিপিডিয়াৰে জড়িত এজন দক্ষ আৰু কৌশলী ৱিকিপিডিয়ান। তেজপুৰ নিবাসী শ্ৰীশইকীয়া কৰ্মসূত্ৰে অসম চৰকাৰৰ অধীনস্থ জনস্বাস্থ্য কাৰিকৰী বিভাগত কৰ্মৰত। অসমীয়া ৱিকিপিডিয়াত তেওঁৰ সম্পাদনাৰ সংখ্যা ৩১,১৯১ আৰু সৃষ্টি কৰা পৃষ্ঠাৰ সংখ্যা ২৮১। অসমীয়া ৱিকিপিডিয়াৰ লগতে ইংৰাজী ৱিকিপিডিয়া, ৱিকি কমন্স, ৱিকিউৎস, ৱিকিডে'টা আদি প্ৰায় কেইবাটাও প্ৰকল্পত বৰ্তমানলৈকে সৰ্বমুঠ ৪২,৮৫১ টা সম্পাদনা কৰিছে। লগতে অসমীয়া ৱিকিপিডিয়া আৰু কমন্সত বৰ্তমানলৈকে মুঠ ৮০১ খন চিত্ৰ আপল’ড কৰিছে। অসমীয়া ৱিকিমিডিয়া সমাজৰ তৰফৰ পৰা তেওঁক তেওঁৰ অৱদানৰ বাবে “এই মাহৰ ৱিকিমিডিয়ান”, “অক্লান্ত কৰ্মী পদক” আদি পদকেৰে কেইবাবাৰো সন্মানিত কৰা হৈছে। তেওঁৰ উত্তৰোত্তৰ উন্নতি কামনা কৰা হ'ল।\nৱিকি উদ্যোগী পদক\nডা০ নয়নজ্যোতি শৰ্মা\nৱিকি লাভ্‌ছ ৱুমেন দক্ষিণ এছিয়া ২০২০ বাৰ্ণষ্টাৰ\nঅজয় দাস, নয়ন জ্যোতি নাথ, ঈশান জ্যোতি বৰা, হানিফ আলী, গীতাৰ্থ বৰদলৈ, বিদ্যুৎ শৰ্মা আৰু দিব্য দত্ত\nঅসমীয়া ৱিকিপিডিয়াত লেখাৰ সংখ্যা ৬৬২৩ টালৈ বৃদ্ধি পালে।\nঅসমীয়া ৱিকিউৎসত উপলব্ধ গ্ৰন্থৰ সংখ্যা ২৪৪ খনলৈ বৃদ্ধি পালে।\nৱিকিউৎসত এপ্ৰিল, ২০২০ মাহৰ উল্লেখযোগ্য সহযোগিতামূলক কাম হৈছে-\nকংস বধ (১৮৩১ শক; সম্পূৰ্ণ)\nঅসমীয়া আদি পাঠ (১৯৩৬; সম্পূৰ্ণ)\nতাম্ৰেশ্বৰীৰ মন্দিৰ (১৯২৬; সম্পূৰ্ণ)\nহেমচন্দ্ৰ শৰ্ম্মা বৰুৱাৰ\nহেমহাৰ (১৯২৫; সম্পূৰ্ণ)\nকানীয়াৰ কীৰ্ত্তন (১৮৬৮; সম্পূৰ্ণ)\nসাতসৰী (১৯২২; উৎস ফাইলত ত্ৰুটি)\n২৫ এপ্ৰিলত অসমীয়া ৱিকিউৎসৰ এখন অনলাইন কৰ্মশালা অনুষ্ঠিত হয়। এই বিষয়ে বিতংকৈ জানিবলৈ এই লিংকত চাওক।\nস্থানীয় ভাষাৰ ৱিকিউৎসত সক্ৰিয়তা বৃদ্ধিৰ বাবে CIS-A2Kৰ তৰফৰ পৰা এখন Indic Wikisource Proofreadthonৰ আয়োজন কৰা হৈছে। ৱিকিউৎসৰ অভিজ্ঞ সদস্যসকলৰ লগতে নতুন সদস্যসকলেও এই প্ৰতিযোগিতাখনত অংশগ্ৰহণ কৰিব পাৰিব। ইয়াত অংশগ্ৰহণ কৰিবৰ বাবে এই লিংকটোত গৈ স্বাক্ষৰ কৰিব পাৰে। সময়সীমা: ১ মে’, ২০২০ - ১০ মে’, ২০২০\n১ অনামিকা(চুমু) বড়া ৪০৪ ৩,১১৭ ১ - (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n২ চাণক্য কুমাৰ দাস ৯৫২ ১,০৩৬ ২১ - (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n৩ অনামিকা বৰুৱা - ২,৭৪৮ - - (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n৪ অম্লান বসুমতাৰী ৬৬২ ১ ১২ - (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n৫ দিব্য দত্ত ২৮৬ ৩৯৬ ৪ - (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n৬ প্ৰাণজ্যোতি নাথ ৪৭ ৫৭২ ২১ - (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n৭ নয়নজ্যোতি নাথ ৪৭১ ১৫ ৪৩ - (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n৮ বাবুল বৈশ্য ৪২৪ ৩ ৩২ - (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n৯ ঈশান জ্যোতি বৰা ২৭৮ ৪৩ ৫ - (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n১০ অনিমেষ বৰা ৩৭ ২৪৪ - - (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n১১ হানিফ আলী ১২৩ ১৮১ ২৯ - (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n১২ গীতাৰ্থ বৰদলৈ ৭৫ ২১৩ ৩৭ - (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n১৩ চন্দন চিৰিং ফুকন ১৭৫ ২ ২০ - (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n১৪ অজয় দাস ১৬৬ ১ - - (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n১৫ নিৰঞ্জন বড়া ১৫৪ ৫৭ - - (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n১৬ অংশুমান দত্ত ১৬০ - - - (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n১৭ ছফিকুল ইছলাম ১৩৭ - ১৪ - (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n১৮ প্ৰদ্যুৎ প্ৰতীম দত্ত - ১৪২ - - (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n১৯ ড০ ৰবীন জামান ১২৩ - - - (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n২০ ভাস্কৰজ্যোতি ভূঞা ৮৩ ১ ৩০ - (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n"https://as.wikipedia.org/w/index.php?title=ৱিকিপিডিয়া:ৱিকিপত্ৰিকা/মে’-২০২০&oldid=279149"ৰ পৰা অনা হৈছে\nশেষ সম্পাদনা কৰা হৈছে 27 মে' 2021 তাৰিখে 13:53 বজাত\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=58825।\nএই পৃষ্ঠাখন 27 মে' 2021 তাৰিখে ১৯:২৩ বজাত অন্তিম সংশোধন কৰা হৈছিল।


অতিথি সম্পাদকৰ কলম-(ভাৰ্গৱ বৰঠাকুৰ) - মুক্ত চিন্তা\nঅতিথি সম্পাদকৰ কলম-(ভাৰ্গৱ বৰঠাকুৰ)\nপ্ৰাচীন কালত বিজ্ঞানচৰ্চাৰ ক্ষেত্ৰত ভাৰতবৰ্ষ যথেষ্ট আগবঢ়া আছিল ৷ জ্ঞান-বিজ্ঞান চৰ্চাৰ ক্ষেত্ৰত বেবিলন, মিছৰ, চীন আদি ঠাইসমূহৰ দৰে ভাৰতৰো আছে এটা সোণালী ইতিহাস ৷ প্ৰত্যক্ষ প্ৰমাণ যে মৌলিক বিজ্ঞানচৰ্চাৰ মূল ভিত্তি আৰু পৰীক্ষা তথা পৰ্যবেক্ষণৰদ্বাৰা সেই প্ৰত্যক্ষ প্ৰমাণ সংগ্ৰহ কৰাটো যে আমাৰ ঐতিহ্য আছিল সেই কথা প্ৰফুল্ল চন্দ্ৰ ৰয়ৰ দৰে বিশিষ্ট চিন্তাবিদেই কৈ গৈছে ৷ সেই প্ৰাচীন ভাৰতীয় বিজ্ঞানচৰ্চাৰ ইতিহাসৰ অনুসন্ধান বহুলাংশে কৰা হৈছে যদিও বিভিন্ন সময়ত অতিৰঞ্জিত ছবি, ধৰ্মান্ধ চিন্তা তথা অন্ধ অতীত-প্ৰেমৰ ভাবাৱেগৰ সংমিশ্ৰণে প্ৰকৃত বিজ্ঞানচৰ্চাৰ ছবিখন বিকৃত কৰাৰ লগতে পুনৰ বিভিন্ন বিতৰ্কৰ আৰম্ভ হৈছে ৷ শাসকীয় পক্ষই বিজ্ঞান শিক্ষা-গৱেষণাৰ প্ৰতি জনসাধাৰণক উৎসাহিত কৰাৰ নামত প্ৰাচীন ভাৰতৰ বৈজ্ঞানিক সাফল্য/শ্ৰেষ্ঠতা প্ৰয়াসৰ অতিৰঞ্জিত ছবি প্ৰচাৰ কৰাত জন্ম হৈছে শ্ৰুতিমধুৰ অতিকথাৰো ৷ এনেধৰণৰ অতীতৰ গৌৰৱময় কথা আৰু ঘটনাই মানুহক কিছু পৰিমাণে উৎসাহিত কৰিব ঠিকেই ৷ কিন্তু প্ৰাচীন ভাৰতৰ প্ৰত্যক্ষ প্ৰমাণ আৰু পৰ্যবেক্ষণৰ যি বস্তুবাদী দৰ্শন তাক একাষৰীয়া কৰি, উৎসাহিত কৰাৰ নামত কেৱল আৱেগ মিশ্ৰিত অতিকথাৰে এইক্ষেত্ৰত বিশেষ সফলতা সাধিব নোৱাৰে ৷ তদুপৰি এনেধৰণৰ অতিৰঞ্জিত অতিকথা প্ৰচাৰৰ আঁৰত থাকে সুবিধাবাদীৰ ধৰ্মান্ধ চিন্তা তথা সাম্প্ৰদায়িক ৰাজনীতি ৷\nপ্ৰাচীন ভাৰতৰ বিজ্ঞানে এক সুকীয়া ৰূপ পাইছিল বৈদিক যুগত ৷ আৰ্যসকলৰ চিন্তা, ধৰ্মীয় ভাবনা আৰু প্ৰথাবোৰ সূক্তৰ আধাৰত চাৰিখন বেদত সংকলিত কৰা হৈছিল ৷ সমান্তৰালকৈ গণিত চৰ্চাৰ ক্ষেত্ৰতো প্ৰাচীন ভাৰতৰ আছে এক গুৰুত্বপূৰ্ণ অৱদান ৷ বৈদিক যুগৰ হিন্দুসকলে মিছৰীয়সকলৰ দৰেই ডাঙৰ ডাঙৰ সংখ্যাৰ কল্পনা কৰিব পাৰিছিল আৰু সেইবোৰৰ দহৰ গুণিতকৰ মাজৰ সংখ্যাবোৰ পাবলৈ ভাৰতত যোগ আৰু বিয়োগ প্ৰক্ৰিয়াৰ প্ৰকাশ দেখা যায় ৷ যেনে : সপ্তবিংশতি (২০+৭) বা সাতাইছ৷ একোণ ত্ৰিণশত (৩০-১) বা ঊনত্ৰিশ ৷ প্ৰাচীন ভাৰতৰ গণিতজ্ঞসকলৰ দুটা অতি গুৰুত্বপূৰ্ণ আৱিষ্কাৰ হ'ল দশমিক অংক পতাৰ পদ্ধতি আৰু শূন্যৰ আৱিষ্কাৰ ৷ বিশ্বৰ বিজ্ঞানৰ ইতিহাসত গণিতৰ এই দুটা আৱিষ্কাৰ চিৰকাল স্মৰণীয় হৈ ৰ’ব ৷ সেই সময়ত এই দুটা গুৰুত্বপূৰ্ণ আৱিষ্কাৰে গণিত আৰু জ্যোতিষ চৰ্চাৰ পথ সুগম কৰিছিল ৷ সেই পথৰে পথিক আছিল আৰ্যভট্ট, বৰাহমিহিৰ, ব্ৰক্ষ্মগুপ্ত, শ্ৰীধৰ আচাৰ্য, ভাস্কৰ আদিৰ দৰে বিশ্ববিশ্ৰুত গণিতজ্ঞ৷ ইয়াৰ উপৰিও বিশ্বগণিতত ত্ৰিকোণমিতি আৰু তাৰ চাইন, কোচাইন আদি বহুতো গুৰুত্বপূৰ্ণ অৱদান আছিল প্ৰাচীন ভাৰতীয় গণিতজ্ঞসকলৰ ৷ প্ৰাচীন গণিতচৰ্চাৰ অন্যতম প্ৰদৰ্শক “ভাস্কৰ”ৰ গণিত চৰ্চাৰ প্ৰতি পাঠকক আৰ্কষণ কৰাৰ যি কাব্যিক কৌশল সেয়া তেওঁৰ “লীলাৱতী” নামৰ গ্ৰন্থখনত দেখা যায়৷ তেনে এটা উদাহৰণ কাব্যিক আকাৰে উপস্হাপন কৰা গণিতৰ এই প্ৰশ্নটোৰপৰাই পাব পাৰি—\n“The square root of half the total number ofaswarm of bees went toamalati tree, followed by another eight ninth of the total. One bee was trapped insidealotus flower, while his mate came humming in response to his call.\nO lady, tell me how many bee were there in all?”\nদ্বিঘাত সমীকৰণেৰে সমাধান কৰিলে ইয়াৰ উত্তৰ হ'ব বাসত্তৰ (৭২)৷ ৷ গতিকে এনেসমূহ উদাহৰণৰপৰাই দেখা যায় সেই সময়ৰ ভাৰতীয়ৰ প্ৰচণ্ড প্ৰগতিশীল চিন্তাধাৰাক ৷\nজ্যোতিৰ্বিদ্যাৰ চৰ্চাৰ ক্ষেত্ৰত প্ৰাচীন ভাৰতীয়সকলে উল্লেখযোগ্য অৱদান দি থৈ গৈছে ৷ সেই সময়ৰ জ্ঞান আৰু প্ৰযুক্তিৰ সহায়ত যিমানখিনি জানিছিল সেই হিচাপতেই পৰ্যবেক্ষণ কৰিব চেষ্টা কৰিছিল ৷ সেই সময়ত মানুহে খাদ্য উৎপাদনৰ বাবে কৃষিকাৰ্যত মনোনিবেশ কৰিছিল আৰু তেতিয়াৰপৰাই সময় আৰু ঋতুৰ জ্ঞান মানুহৰ বাবে অতিকৈ প্ৰয়োজন হৈছিল ৷ যাৰ বাবেই চন্দ্ৰ আৰু সূৰ্যৰ গতি আৰু অৱস্হানৰ ওপৰত নিৰ্ভৰ কৰি সময় আৰু ঋতু সম্পৰ্কীয় কথাবোৰ জানিবলৈ চেষ্টা কৰিছিল ৷ কিছু ক্ষেত্ৰত সফলতাও লাভ কৰিছিল ৷ ক্ৰমান্বয়ে ধাৰণা কৰিবলৈ লৈছিল – খালী চকুৰে আকাশত দেখা তৰাবোৰ এটা গোলকৰ ভিতৰত আবদ্ধ ৷ আৰু এই গোলকৰ এটা অংশত থাকি সূৰ্য,চন্দ্ৰ আৰু আন গ্ৰহবোৰে পৃথিৱীক প্ৰদক্ষিণ কৰি আছে ৷ পৰৱৰ্তী কালত ইয়াৰ নাম ৰাশিচক্ৰ দিয়া হৈছিল ৷ তেওঁলোকৰ মূল উদ্দেশ্য আছিল ক্ৰান্তিবৃত্তৰ ওপৰত আৰু তলত সূৰ্য, চন্দ্ৰ আৰু গ্ৰহ-নক্ষত্ৰৰ গতিবিধি ভালকৈ বুজি তাৰ ভিত্তিত পঞ্জিকা তৈয়াৰ কৰা ৷ প্ৰাচীন ভাৰতীয় জ্যোতিৰ্বিদ্যা চৰ্চাৰ উৎসগ্ৰন্থ হ'ল বেদাংগ জ্যোতিষ (খ্ৰীষ্টপূৰ্ব ৬০০ৰপৰা ২০০ খ্ৰীষ্টপূৰ্ব) ৷ ইয়াত এক বছৰত পূৰ্বৰ ৩৬০ দিনৰ হিচাপ বাদ দি ৩৬৬ দিনলৈ অনা হৈছে ৷ গ্ৰহ আৰু নক্ষত্ৰ যে একে নহয় সেয়া বেদাংগ জ্যোতিষত অনুভূত হোৱা দেখা যায় ৷ কিন্তু দেখা যায় ঋকবেদৰ জ্যোতিৰ্বৈজ্ঞানিক ধাৰণা স্হূল হ'লেও তাত জ্যোতিষীক প্ৰক্ষেপ কৰা নাই ৷ অৰ্থাৎ মানুহৰ ওপৰত গ্ৰহ-নক্ষত্ৰৰ প্ৰভাৱ থাকে আৰু সেইবোৰে মানুহৰ ভাগ্য নিয়ন্ত্ৰণ কৰাৰ দৰে বিশ্বাস ঋক-যজু-সাম বেদত নাই ৷ গৱেষকসকলৰ মতে গ্ৰহ-গতিৰ সহায়ত মানুহৰ ভাগ্য নিৰ্ণয় কৰা পদ্ধতি প্ৰাচীন গ্ৰীচত আৰম্ভ হয় আৰু তাৰপৰা মধ্যপ্ৰাচ্য আৰু ভাৰতলৈ বিয়পি পৰে ৷ গতিকে তথাকথিত বৈদিক জ্যোতিষৰ কোনো যুক্তিযুক্ততা নাই ৷ প্ৰাচীন ভাৰতীয়ৰ গণিতৰ অৱদানে জ্যোতিষচৰ্চাৰ পথ মুকলি কৰিছিল সঁচা ৷ যিয়ে গ্ৰহ-নক্ষত্ৰৰ গণনা আদিক সহায় কৰিছিল ৷ অৰ্থাৎ জ্যোতিষশাস্ত্ৰই চন্দ্ৰগ্ৰহণ, সূৰ্যগ্ৰহণ, গ্ৰহ-নক্ষত্ৰৰ অৱস্হান বহুলাংশে শুদ্ধ ৰূপত দিব পাৰে বা পঞ্জিকাৰূপে প্ৰকাশ কৰিব পাৰে ৷ যাৰ বাবে আজিৰ অধিকাংশ মানুহেই জ্যোতিষশাস্ত্ৰক বিজ্ঞানৰূপে বিবেচনা কৰিব বিচাৰে ৷ জ্যোতিষশাস্ত্ৰক বিজ্ঞানৰ লেবেল লগাই ব্যৱসায়িক প্ৰচাৰ কৰাও দেখা যায় ৷ কিন্তু এই বিষয়ে গৱেষণা কৰা বিশিষ্ট জ্যোতিৰ্বিজ্ঞানী তথা লেখক জয়ন্ত ভি নাৰ্লিকাৰে কৈছে : ”India isacurious mixture of scientific advance and deeply ingrained superstitions. Scientists have tested astrology in many different ways and found it devoid of any scientific basis. …” বিশেষকৈ এচাম ইলেক্ট্ৰনিক মিডিয়াই গ্ৰহণৰ দৰে মহাজাগতিক পৰিঘটনা সন্দৰ্ভত একেখন মঞ্চতে জ্যোতিষী আৰু বিজ্ঞানীক বহুৱাই যিধৰণৰ তৰ্ক-যুদ্ধত লিপ্ত কৰাই, এনে পৰিবেশে সাধাৰণ মানুহৰ মনত বিভ্ৰান্তিৰহে সৃষ্টি কৰে৷ কিন্তু আমি এইখিনিতে স্পষ্ট হোৱা দৰকাৰ যে প্ৰাচীন কালত ভাৰতৰ গণিত চৰ্চাৰ অগ্ৰগতিয়ে জ্যোতিষচৰ্চাৰ দিশে সেই সময়ৰ অনুসন্ধিৎসু মানুহক উৎসাহিত কৰিছিল ঠিকেই, কিন্তু প্ৰাচীন জ্যোতিষচৰ্চাত গণিতৰ ব্যৱহাৰ মানেই আমি জ্যোতিষশাস্ত্ৰক ‘জ্যোতিৰ্বিজ্ঞান” বুলি ক'ব নোৱাৰো ৷ জ্যোতিষশাস্ত্ৰ (Astrology) আৰু জ্যোতিৰ্বিজ্ঞান (Astronomy) দুটা সম্পূৰ্ণ বেলেগ বিষয় ৷ 'জ্যোতিৰ্বিজ্ঞান' এইবাবেই কোৱা হয় কাৰণ ইয়াত তথ্য-প্ৰমাণ, পৰীক্ষা, যুক্তি আৰু পৰ্যবেক্ষণৰ জৰিয়তে বস্তুনিষ্ঠভাৱে সত্যৰ স্বৰূপ অনুধাৱন কৰা হয়৷ কিন্তু জ্যোতিষশাস্ত্ৰত তেনেধৰণৰ তথ্য-প্ৰমাণ, প্ৰণালীবদ্ধ পৰ্যবেক্ষণৰ কোনো স্হান নাই ৷ সেইহে জ্যোতিষশাস্ত্ৰ সম্পৰ্কত বিজ্ঞানী নাৰ্লিকাৰে কৈছে : “Astronomy follows the rigorous discipline of science but astrology does not. There is no unique set of basic rules for astrology oralogical set of rules for interpreting data that is fully objective and independent ofaspecific astrologer…”\nতথাপিও পুৰণি ঐতিহ্যক 'বিজ্ঞানৰ লেবেল' লগোৱাৰ আবেগিক যুদ্ধত জ্যোতিষশাস্ত্ৰক “জ্যোতিৰ্বিজ্ঞান” বুলি বৈধতা প্ৰদান কৰি UGCৰ অন্তৰ্ভুক্ত কৰা হৈছিল যাৰ বাবেই হিন্দুত্ববাদী চৰকাৰখন বিজ্ঞানী, যুক্তিবাদীসকলৰ তীব্ৰ সমালোচনাৰ সন্মুখীন হৈছিল ৷ জ্যোতিষশাস্ত্ৰ (Astrology)ৰ দৰে গ্ৰহ-নক্ষত্ৰই মানুহৰ সামগ্ৰিক জীৱন নিৰ্ণয়-নিয়ন্ত্ৰণ কৰাৰ যি বিজ্ঞান-বৰ্হিভূত উদ্ভৱ তত্ত্ব তাৰ সৈতে জ্যোতিৰ্বিজ্ঞানৰ কোনো সম্বন্ধ নাই ৷ কেৱল জ্যোতিষেই নহয়, বিভিন্ন সময়ত হিন্দুত্ববাদীসকলে বিভিন্ন ৰাজহুৱা স্হানত প্ৰায়ে দাবী কৰে যে প্ৰাচীন ভাৰতত পাৰমাণৱিক পৰীক্ষা সম্পন্ন কৰিছিল ঋষি কানাডে ৷ দেশৰ প্ৰধানমন্ত্ৰীৰ দৰে সন্মানীয় ব্যক্তিয়েও বিশ্বাস কৰে যে মহাভাৰতৰ কৰ্ণ মাকৰ গৰ্ভৰপৰা জন্ম নোহোৱা অথবা গণেশৰ মূৰটো হাতীৰ মূৰ হোৱাৰ কাহিনীটোৱে প্ৰমাণ কৰে যে হাজাৰ বছৰৰ আগতেই প্ৰাচীন ভাৰতত জেনেটিকছ বা প্লাষ্টিক ছাৰ্জাৰিৰ গৱেষণা আছিল ৷ তদুপৰি ৰামায়ণত বৰ্ণিত “পুস্পক ৰথ”ৰ কাহিনীটোৰে কিছুসংখ্যকে দাবী কৰিব বিচাৰে যে প্ৰাচীন ভাৰতত উৰাজাহাজৰ আৱিষ্কাৰ হৈছিল ৷ শেহতীয়াকৈ ৰামায়ণৰ কাল্পনিক কাহিনীৰপৰা সীতা প্ৰথম ভাৰতৰ 'টেষ্ট টিউব' বেবিৰূপে প্ৰচাৰ কৰাও দেখা গৈছে৷ পৌৰাণিক আখ্যানৰ কাহিনীবোৰত বৈজ্ঞানিক বৈধতা প্ৰদান কৰিবলৈ যোৱা চেষ্টাই স্বাভাৱিকতেই বিজ্ঞানী তথা যুক্তিবাদী মহলত প্ৰতিক্ৰিয়াৰ সৃষ্টি কৰিছিল ৷ বৈজ্ঞানিক গৱেষণাক ত্বৰান্বিত কৰাৰ নামত এনেধৰণৰ অবৈজ্ঞানিক চিন্তা-চৰ্চাৰ বিৰুদ্ধে বিজ্ঞানীসকলৰ অভিমত হ'ল কৰ্ণৰ জন্ম, গণেশৰ মূৰ অথবা 'পুস্পক ৰথ' আদি বৈজ্ঞানিকভাৱে প্ৰতিষ্ঠিত সত্য নহয় ৷ এনেদৰে বৈজ্ঞানিকভাৱে প্ৰতিষ্ঠিত নোহোৱা সত্যক কেৱল ধৰ্মৰ স্বাৰ্থত বা ধৰ্মীয় ৰাজনীতিৰ স্বাৰ্থত প্ৰচাৰ কৰি থাকিলে দেশৰ কোনো বৈজ্ঞানিক প্ৰগতি নহয়, বাঢ়িব কেৱল ধৰ্মান্ধ চিন্তা৷ যাৰ সুবিধা আদায় কৰিব পাৰিব হিন্দুত্ববাদী শাসকীয় পক্ষই ৷ সেইহে দেশৰ বিশিষ্ট জ্যোতিপদাৰ্থবিজ্ঞানী জয়ন্ত নাৰ্লিকাৰে কৈছে – “ প্ৰাচীন ভাৰতীয় বিজ্ঞানক লৈ গৌৰৱ কৰাটো ভাল, কিন্তু ‘বৈজ্ঞানিক'ভাৱে প্ৰমাণিত আৰু প্ৰতিষ্ঠিত নোহোৱা কথাৰ ওপৰত বিশ্বাস স্হাপন কৰাটো ভুল কথা ৷ পশ্চিমৰ উন্নত দেশবোৰত ভাৰতীয় গণিত বিষয়ক জ্ঞানক সমীহ কৰে, কিন্তু আমি যদি এনেকুৱা উদ্ভট কথাবিলাক দাবী কৰিবলৈ চেষ্টা কৰোঁ, বৈজ্ঞানিক মহলত আমাৰ সন্মান লাঘৱ হ'ব ৷”\nকেৱল ৰসায়নবিজ্ঞান, পদাৰ্থবিজ্ঞান, গণিত, জ্যোতিৰ্বিজ্ঞানতেই নহয়, জীৱবিজ্ঞানৰ চৰ্চাৰ ক্ষেত্ৰতো প্ৰাচীন ভাৰতবৰ্ষ পিছ পৰি থকা নাছিল ৷ চৰক, চক্ৰপাণি, সুশ্ৰুত আদিৰ অৱদানৰ কথা আজি কোনে পাহৰিব পাৰে ? প্ৰাচীন ভাৰতত শল্যচিকিৎসা আৰু প্লাষ্টিক ছাৰ্জাৰি বিদ্যাৰ চৰ্চাও জ্ঞান আছিল ৷ এই বিষয়ত ভাৰতবৰ্ষ আছিল অগ্ৰণী ৷ কিন্তু মানুহৰ ছিন্ন মূৰৰ ঠাইত পশুৰ ছিন্ন মূৰ লগোৱা বিদ্যা প্ৰচলন থকাৰ উদাহৰণ কেৱল প্ৰাচীন ভাৰততে নহয়, আধুনিক পৃথিৱীতো নাই ৷ এইসমূহ অদ্ভুত প্ৰচাৰে নিঃসন্দেহে এটা ডাঙৰ প্ৰশ্নৰ অৱতাৰণা কৰে ৷ প্ৰশ্ন হয়, গণেশৰ বাহিৰে অন্য তেনে কোনো উদাহৰণ নাই কিয় প্ৰাচীন পুথিবোৰত, শাস্ত্ৰত? এই বিদ্যাৰ প্ৰয়োগ কেৱল মাত্ৰ এটাত আৰু এবাৰেই হৈছিল নেকি ?\nষষ্ঠ খৃষ্টাব্দত সুশ্ৰুতে মানৱ দৰদৰদ্বাৰা উদ্বুদ্ধ হৈ শল্য চিকিৎসাত এক নতুন পদ্ধতিৰ সৃষ্টি কৰিছিল ৷ সেই সময়ত অপৰাধীক নাক কাটি দিয়াৰ দৰে বহুতো শাস্তি বিহা হৈছিল৷ সুশ্ৰুতে সেই সময়তেই তেওঁৰ তীক্ষ্ম বুদ্ধিমত্তাৰে কপালৰ ছালৰে নাক তৈয়াৰ কৰা এটা পদ্ধতি উলিয়াইছিল ৷ সমগ্ৰ পৃথিৱীৰ ছাৰ্জনসকলে সুশ্ৰুতৰ এই পদ্ধতিক “Indian method of Rhinoplasty” বোলে ৷ কিন্তু সুশ্ৰুতৰ নাম উচ্চাৰণ নকৰি গণেশৰ শৰীৰত হাতীৰ মূৰ স্হাপনৰ কল্প কাহিনীৰ আধাৰত প্ৰাচীন ভাৰতৰ মাহাত্ম্য গোৱাটো আশ্চৰ্যকৰ ৷ প্ৰাচীন ঐতিহ্যত বৈজ্ঞানিক আৱিষ্কাৰ কৰাৰ যি অনুপ্ৰাণিত অভিলাষ তাৰপৰা পদাৰ্থবিজ্ঞানী মেঘনাদ সাহাও সাৰি যোৱা নাছিল ৷ সাহাৰ “আয়নিকৰণ তত্ত্ব”ক বেদৰেই উৎস হিচাপে প্ৰচাৰ কৰা হৈছিল ৷ সেইহে বিজ্ঞানী Spencer Weartৰ সৈতে হোৱা সাক্ষাৎকাৰ এটাত ভাৰতীয়-আমেৰিকান বিজ্ঞানী সুব্ৰমনিয়াম চন্দ্ৰশেখৰে কৈছিল - “ ব্ৰক্ষ্মান্দ তত্ত্বৰ আধুনিক ধাৰণাবোৰ প্ৰাচীন হিন্দু সভ্যতাত আগৰেপৰাই আছিল - এনেধৰণৰ কথাবোৰ মই বিশ্বাস নকৰোঁ ৷ ধৰি লওঁ, ইংৰাজী বাক্য কেইটামানেৰে কোনো এক ধাৰণাৰ ওপৰত এফাঁকি লিখা হৈছে৷ এতিয়া কোনো প্ৰাচীন লিখনিৰ কেইটামান বাক্য যদি এই ফাঁকিটোৰ সৈতে ঘটনাক্ৰমে মিলি যায়, তাৰ অৰ্থ এইটো নহয় যে যিবিলাক চিন্তা-ধাৰণাৰ ওপৰত ভিত্তি কৰি এইবিলাক লিখা হৈছে, সেই চিন্তাবিলাকো একে ৷ মই সেইসকল মানুহৰ লগত একমত নহওঁ, যিসকলে তেওঁলোকৰ ধাৰণা বা বিশ্বাসক সাব্যস্ত কৰিবলৈ কোৰান, বাইবেল বা কোনো প্ৰাচীন ধৰ্মগ্ৰন্হ বিচাৰি ফুৰে ৷”\nপ্ৰাচীন ভাৰতৰ সংস্কৃতিতে আছিল প্ৰত্যক্ষপ্ৰিয়তা, পৰীক্ষা-নিৰীক্ষাৰদ্বাৰা সত্য উদ্ঘাটনৰ অন্যতম স্বীকৃত পথ ৷ এই সংস্কৃতিয়েই হ'ল ভাৰতৰ প্ৰকৃত বৈজ্ঞানিক ইতিহাসৰ বস্তুবাদী ধাৰা ৷ আনফালে, যুক্তি আৰু বিচাৰ-বিশ্লেষণক একাষৰীয়া কৰি কেৱল আধ্যাত্মিক উপলব্ধি আৰু বিশ্বাসৰ সংস্কৃতিয়েই হৈছে উপনিষদৰ ভাবনা তথা ভাববাদী দৰ্শনৰ উদাহৰণ৷ কেৱল ভাববাদী দৰ্শনকেই প্ৰাচীন ভাৰতৰ শ্ৰেষ্ঠ দৰ্শন তথা একমাত্ৰ দৰ্শন হিচাপে প্ৰচাৰ কৰাৰ লগতে মানসিকভাৱে উৎসাহিত কৰাৰ কৌশল হিচাপেও প্ৰচাৰ কৰা দেখা গৈছে ৷\nপ্ৰাচীন ভাৰতৰ অন্যতম শ্ৰেষ্ঠ বৈজ্ঞানিক অৱদানসমূহৰ ভিতৰত অন্যতম চাৰ্বাক দৰ্শনৰ বস্তুবাদী ধাৰা ৷ চাৰ্বাক দৰ্শনৰ প্ৰত্যক্ষপৰায়ণতাৰ চিন্তা-ভাবনাই বৈজ্ঞানিক সত্যৰ অনুসন্ধানত বহুলাংশে সহায় কৰিছে ৷ ভাববাদী মহলে নানা ধৰণৰে এই বস্তুবাদী চিন্তাক খণ্ডন কৰিবৰ চেষ্টা কৰিছিল বুলি জনা যায় যিটো বৰ্তমানৰ সমাজব্যৱস্হাতো দেখা গৈছে ৷ বেদান্ত দৰ্শন আৰু মনুবাদী ৰীতি-নীতি ইমান প্ৰভাৱশালী আছিল যে সেই সময়ৰ প্ৰকৃতি অধ্যয়নৰ বহু পণ্ডিতে সমাজৰ ৰোষত পৰাৰ ভয়ত আপোচ-বুজাবুজিৰে চলিছিল ৷ উদাহৰণস্বৰূপে প্ৰাচীন ভাৰতীয় ঋষি কানাডে সকলো পদাৰ্থ ক্ষুদ্ৰ ক্ষুদ্ৰ কণা/পৰমাণুৰে (Atoms) গঠিত বুলি এটা ধাৰণা আগ বঢ়াইছিল আৰু সেই ধাৰণাসমূহ প্ৰকাশ কৰিছিল তেওঁৰ “বৈশেষিক সূত্ৰ” নামৰ গ্ৰন্হখনত ৷ ডেম'ক্ৰিটাছ আৰু কানাডৰ এই ধাৰণা পৰমাণুৰ আধুনিক ধাৰণাৰ সৈতে একে নহয় যদিও সেই সময়ৰ পৰিস্হিতিৰ পৰিপ্ৰেক্ষিতত ই আছিল এক বৈজ্ঞানিক চিন্তা আৰু বাস্তৱ জগতৰ পৰ্যবেক্ষণৰ ভিত্তিত উপনীত হোৱা এক সিদ্ধান্ত ৷ কাৰণ সেই সময়ত সকলো বস্তু, পদাৰ্থ সৃষ্টিৰ কাৰণ ইশ্বৰ বুলি প্ৰচাৰিত ধাৰণাৰ বিৰুদ্ধে গৈ কানাডে এটা বস্তুবাদী ধাৰণাৰ জন্ম দিছিল যাৰ বাবে ভাববাদী মহলে তেওঁৰ তীব্ৰ বিৰোধিতা কৰাও দেখা যায় ৷\nপ্ৰাচীন ভাৰতৰ বৈজ্ঞানিক সংস্কৃতিক লৈ আমি সকলোৱে গৰ্ব কৰিব পাৰো ঠিকেই ৷ কিন্তু তাৰ পাছতো এটা প্ৰশ্নৰ উদ্ভৱ হয়, অতীতৰ এই প্ৰতিশ্ৰুতিময় প্ৰকৃত বিজ্ঞান চৰ্চাৰ সোণালী অধ্যায় থকাৰ পাছতো ভাৰতবৰ্ষ ৰুদ্ধ হ'ল কিয় ? আজিও সমগ্ৰ পৃথিৱীক আলোড়ন সৃষ্টি কৰিব পৰা কোনো তাত্ত্বিক ধাৰণাৰ উদ্ভাৱন নোহোৱাটো চৰ্চাৰ বিষয় হৈছে ৷ বহু চিন্তাবিদ, বিজ্ঞানী এই বিষয় লৈ উদ্বিগ্ন৷ প্ৰাচীন ভাৰতৰ বিজ্ঞানচৰ্চাৰ সোণালী গতি স্তব্ধ হোৱাৰ কাৰণ বিশ্লেষণ কৰিছিল ৰসায়নবিদ প্ৰফুল্ল চন্দ্ৰ ৰয়ে ৷ তেওঁ ' হিষ্ট্ৰি অব হিন্দু কেমেষ্ট্ৰি' নামৰ গ্ৰন্হখনত উল্লেখ কৰা প্ৰধান কাৰণ দুটা হ'ল - প্ৰচলিত বৰ্ণবাদী প্ৰথা আৰু শংকৰাচাৰ্যৰ মায়াবাদ ৷ বিজ্ঞানে যিহেতু প্ৰকৃতিজগতত বিদ্যমান অসীম ৰহস্যক উন্মুক্ত কৰাৰ কাম কৰে, কিন্তু মায়াবাদে প্ৰকৃতিজগতখন মায়া বা মিছা বুলি প্ৰতিপন্ন কৰিব বিচাৰে ৷ উদাহৰণস্বৰূপে আপেল গছৰপৰা মাটিত সৰি পৰাটো যদি মায়া বা ভ্ৰম হয়, তেন্তে মহাকৰ্ষণ সূত্ৰৰ ধাৰণাটো আৱিষ্কাৰেই নহ'ল হয় ৷ সেয়ে মায়াবাদ বিজ্ঞানবিৰোধী ৷ প্ৰাচীন বস্তুবাদী দৰ্শনৰ বিপৰীতে অৱস্হান লৈ কাৰ্য-কাৰণ বিচাৰি উলিওৱাৰ বিৰোধী হৈ উঠিল ৷ ফলত বন্ধ হৈ পৰিল প্ৰাচীন বিজ্ঞান চৰ্চাৰ ক্ৰমবৰ্ধমান ধাৰা আৰু ৰুদ্ধ হ'ল বস্তুবাদী দৰ্শনৰ আৱিষ্কাৰমুখী যাত্ৰা ৷\nআজিৰ তথাকথিত দেশপ্ৰেমিকে সেই বিজ্ঞানবিৰোধী দৰ্শনকেই শক্তিশালী কৰিব বিচাৰিছে নেকি? ভাৰতবৰ্ষত প্ৰাচীন বিজ্ঞানৰ বিকাশত হিন্দু, জৈন, পাৰ্চি, গ্ৰীক, বৌদ্ধ আৰু চৈনিক সংমিশ্ৰণৰ যি বহুত্ববাদী সংস্কৃতি আছে তাক নস্যাৎ কৰি কেৱল বৈদিক আৰু সংস্কৃতভিত্তিক শাস্ত্ৰৰ শ্ৰেষ্ঠতা দেখুওৱাৰ লগতে সমগ্ৰ জ্ঞান-বিজ্ঞানৰ বিকাশ কেৱল বৈদিক যুগতেই হৈছিল বুলি প্ৰচাৰ কৰিব বিচাৰিছে ৷ য'ত যুক্তি-তথ্য, ঐতিহাসিক সত্য, বৈজ্ঞানিক প্ৰমাণৰ গুৰুত্ব অস্তিত্বহীন ৷ বৈজ্ঞানিক প্ৰমাণক বাদ দি কেৱল বিশ্বাসৰ ভিত্তিতেই এনে কৰাৰ ফলত প্ৰকৃত বিজ্ঞানচৰ্চাৰ বহু তথ্য আন্ধাৰত ৰৈ গৈছে আৰু জন্ম হৈছে কিছুমান শ্ৰুতিমধুৰ অতিকথাৰ, লগতে বিকৃত হৈছে প্ৰাচীন ভাৰতৰ প্ৰকৃত বিজ্ঞানচৰ্চাৰ ৷\nবিষয় বিজ্ঞান চৰ্চা সম্পাদকীয়\nNo Comments : "অতিথি সম্পাদকৰ কলম-(ভাৰ্গৱ বৰঠাকুৰ)"


নাৰী আৰু সমাজ - চুমী ৰহমান\nনাৰী,সৃষ্টিৰ এক অনবদ্য নাম, প্রকৃতিৰ এক আটকধুনীয়া ৰচনা। যিগৰাকীৰ হৃদয় সাগৰৰ সমান গভীৰ আৰু আকাশৰ সমান বিশাল। ত্যাগ আৰু বলিদানৰ এক জ্বলন্ত উদাহৰণ “নাৰী”\nসমাজত... কি বাৰু ইয়াৰ সংজ্ঞা .... কি অস্তিত্ব?\nমহান সৃষ্টিকর্তাৰ মাটিৰ পুতলী সদৃশ আমিবােৰেই হ’লো সমাজ বা সমাজৰ\nসংজ্ঞা। পুৰুষ-নাৰীৰ সমান্তৰাল গতানুগতিক জীৱনশৈলী আৰু ইয়াৰ লগত\nজড়িত কাৰ্য্যকলাপকে সমাজ আখ্যা দিয়া হয়। তথাপিওঁ কোৱা হ’ল “আমি\nপুৰুষ প্রধান সমাজৰ নাগৰিক কিয় ?\nসৃজনী শক্তিৰ আধাৰত যি নাৰীক দেৱী ৰূপত পূজা কৰা যায়, আৰতি কৰা যায়, সেই একেখন সমাজতে নাৰীয়ে সীতাৰ ৰূপত অগ্নিপৰীক্ষা দিবলগীয়া হয়। ইতিহাসৰ বেটুপাতত নাৰীৰ হিয়াভৰা কল্লোল, আর্তনাদ আৰু\nনাৰীৰ বিভিষিকাৰে পৰিপূৰ্ণ হৈ আছে। বনকৰা ছােৱালীৰ পৰা আৰম্ভ কৰি\nগ্লে'মাৰ জগতৰ তাৰকালৈ প্ৰতিগৰাকী নাৰীয়ে ভিন্ন ভিন্ন ৰূপত হ'বলগীয়া হৈছে\nলাঞ্চিত, বঞ্চিত , অপমানিত আৰু শোষিত। কোনােবাই হয়তাে মানৱ পশুৰ হাতত কামনাৰ বলি হৈছে, অন্য কোনোবাই বোৱাৰী ৰূপত হয়তাে যৌতুকৰ নামত অগ্নিদগ্ধ হৈ মৃত্যুক সাৱটি লৈছে আৰু কোনােবা ছাত্রীয়ে হয়তাে শিক্ষকৰ হাতত লাঞ্চিত হৈ আত্মহত্যাৰ পথকে বাছি লৈছে। দুৰ্ভগীয়া মহিলা এজনীৰ গাৰ ফটা কাপােৰযােৰ দেখি, এযােৰ নতুন কাপােৰ কিনি লজ্জা নিবাৰণৰ বাবে সহায়ৰ হাত আগবঢ়োৱা পুৰুষ সমাজত নিশ্চয় আছে । কিন্তু সেই ফটা কাপোৰ যােৰকে ফালি নাৰীক উলংগ কৰি ৰং চোৱা পুৰুষাে এই সমাজখনতেই আছে । নিজৰ মাতৃ আৰু ভগ্নীৰ সুৰক্ষাৰ নামত পুৰুষসকল সদায় সংযত। কিন্তু আনফালে\nতেনে এজন পুৰুষে আনৰ ভগ্নী মাতৃৰ শৰীৰত চোকা অস্ত্ৰৰে আঘাত\nকৰিবলৈ নিজকে ধুনীয়া কৰি ৰখা ছােৱালীজনীৰ মুখত তেজাব ( এছিদ ) ঢালিবলৈ অকনাে কুণ্ঠাবােধ নকৰে, কিয় ? একেখন সমাজতে এচাম লােকে নাৰীক লক্ষ্মীৰ ৰূপত ঘৰলৈ আদৰি আনি পূজা কৰে, জন্মদাত্ৰী মাতৃৰ ৰূপত ভগৱানৰ তুল্য কৰি ভক্তি কৰে আনফালে কিছুসংখ্যকে নাৰীক গছকত পৰা দূৱৰি বুলি ভৰিৰে মােহাৰি শেষ কৰি দিয়ে। তেনেকুৱা বিকৃত মনৰ পুৰুষসকলে হয়তাে পাহৰি যায় ।তেওঁলােক প্রত্যেকজন তেনে এগৰাকী নাৰীৰ গৰ্ভৰে গৰ্ভজাত সন্তান । মাতৃৰ স্তনপানেই জীৱনৰ প্ৰথম টোপাল অমৃত । সৃষ্টিকর্তাই আমাৰ নাৰীসকলক এক সুন্দৰ বৰদান দিছে “জীৱন দায়িনী” মাতৃ বুলি । এই বৰদানৰ নাম ৰাখি আমি সমাজখনে যদি নাৰীৰ মৰ্য্যদা আৰু অস্তিত্বক ইমানতে সুৰক্ষিত কৰি ৰাখিব নােৱাৰাে, তেন্তে অনাগত দিনত নাৰীৰ এই বৰদানেই হ’ব নাৰীৰ বাবে চৰম অভিশাপ। শিহৰি উঠিব নাৰীৰ গর্ভ সন্তান জন্মৰ নামত। ইয়াৰ আৰম্ভণি কৰিব লাগিব আমি আমাৰ ঘৰখনৰ পৰাই। আমি প্রতিগৰাকী পুত্র সন্তানৰ মাতৃয়ে নিজৰ পুত্র সন্তানটিক চিকিৎসক, অধিবক্তা, শিক্ষক বা অন্য ক্ষেত্ৰত শিক্ষিত কৰি গঢ়ি তােলাৰ লগতে সমান্তৰালভাৱে সৰুৰে পৰা শিকাব লাগে যে নাৰীক সন্মান আৰু উচিত মৰ্য্যদা দিবলৈ, নিজৰ লগতে অন্যৰ ভগ্নী-মাতৃক যথাসময়ত সুৰক্ষা দিবলৈ, লগতে স্পষ্ট কৰি দিব লাগিব যে নাৰীৰাে জীৱন জীৱিকাৰ অধিকাৰ আছে, নাৰী এক জ্বলন্ত আৰু ৰসাল ৰচনা যাক মােহাৰি পেলােৱা নাযায়, আলফুলকৈহে ৰখা যায়। এই শিক্ষাৰ আৰম্ভণি যেতিয়া নিজৰ ঘৰখনৰ পৰাই হ’ব সমাজত নাৰী আৰু নাৰীৰ মৰ্য্যদা সুৰক্ষা সুনিশ্চিত। এয়া মাথােঁ এগৰাকী নাৰী হিচাবে ক্ষুদ্র প্রচেষ্টা ,সমাজখনক সজাগ কৰি নিজৰ লগতে অন্য নাৰীকো সুৰক্ষিত কৰা। কোনাে নাৰীয়ে যাতে ভৱিষ্যতৰ পটভূমিত ধর্ষিতা, শােষিতা আৰু কলংকিতাৰ ৰূপত পৰিচিত হ'বলগীয়া নহয়। সমাজৰ অন্য এক দুখ লগা ছবি হ’ল এজনী নাৰীয়ে আনজনীৰ দুখ বিষাদ বুজি নাপায়। ইজনী আনজনীৰ চকুলােৰ বিষয় হৈ পৰে। মহাভাৰতৰ যুদ্ধৰ গুৰিতেও আছিল এগৰাকী নাৰী। আজিও ইতিহাস সলনি হােৱা নাই।\nআমি নাৰীসকলে যদি নিজৰ সীমাৰেখা অতিক্রম নকৰাে, নিজৰ গাম্ভীৰ্য্যতা বজাই ৰাখাে, তেন্তে কোনাে মহাভাৰতৰ মূল নায়িকা নাৰী নহ'ব। ইজনীয়ে আনজনীৰ চকুলােৰ বিষয় নহয় । যদি চকুলাে মােহাৰাৰ কাৰণ হ'ব পাৰাে তেন্তে সমাজত নাৰীৰ মৰ্য্যদা, নাৰীৰ অস্তিত্ব আৰু নাৰীৰ অস্তিত্ব কোনাে মূল্যতে\nম্লান হৈ নপৰে। নাৰীসকল সজাগ হওঁক, নিজৰ অধিকাৰ বুজক, সবল হওঁক, সাহসী হওঁক, স্বাৱলম্বী হওঁক নিজৰ লগতে আনকো সুৰক্ষিত কৰক। সমাজ আমাৰ... আমিও সমাজৰ। ।\nTags: চুমী ৰহমান মনৰ কথা


পৃষ্ঠা:তত্ত্ব-কথা (Tattva-Katha).pdf/৫৯ - ৱিকিউৎস\nঅথৰ্ব্ববেদত আৰণ্যক নাই। বেদ, ব্ৰাহ্মণ, আৰণ্যক আৰু উপনিষদবিলাক শ্ৰুতিৰ অন্তৰ্গত।\nবৈদিক ঋষিসকলে প্ৰাকৃতিক দেৱতাসকলৰ স্তব-স্তুতি কৰি সূত্ৰাৱলী ৰচনা কৰিছিল। সূৰ্য্য, অগ্নি, বৰুণ, বায়ু, আকাশ আদিৰ মহান শক্তি দেখি সেইবোৰৰ প্ৰতি ভয়, ভক্তি, প্ৰশংসা, কৃতজ্ঞতা প্ৰকাশ কৰি প্ৰথমতে তেওঁলোকে স্তৱ-স্তুতি ৰচনা কৰি গাইছিল। তাৰ পিছত যাগ, যজ্ঞ, বলি আদিৰে সেই সেই দেৱতাসকলৰ পূজাৰ ব্যৱস্থা হ'ল। বৈদিক সূক্তবোৰ সঞ্চলিত হৈ ঋক্, যজুঃ, সাম এই তিনি সংহিতাত বিভক্ত হ'লত, প্ৰথম কালৰ দেৱতাসকলক স্তুতি কৰোঁতে ঋক্‌বেদৰ যি কবিত্বৰ উচ্ছাস আছিল পিছত আৰু সি নাইকিয়া হ'ল।\nএনে সময়ত উপনিষদৰ আবিৰ্ভাৱ। চিন্তাশীল হিন্দুসকলক যাগ-যজ্ঞৰ অসংখ্য অনুষ্ঠান পদ্ধতিবোৰে আমনি লগাই পেলাইছিল। তেওঁবিলাকৰ মনত লাহে লাহে প্ৰশ্ন ওলাল যে এই বিশ্বসংসাৰৰ মূল কাৰণ কি? চন্দ্ৰ, সূৰ্য্য, বায়ু, বৰুণ, আকাশৰ শক্তিৰ মূলত কি? কোনে এইবোৰ দেৱতাক বা শক্তিক নিয়ম বান্ধি দি চালাইছে? আৰু মানুহক এই সংসাৰলৈ ক'ৰপৰা আহি আৰু ইয়াৰ পিছত ক'লৈ যাব? গভীৰ চিন্তা কৰি কৰি তেওঁলোকে পালেগৈ যে আটাইবোৰ প্ৰাকৃতিক পদাৰ্থ আৰু শক্তিৰ গুৰিত এজন আছে। সেইজন সৰ্ব্বব্যাপী, নিৰ্ম্মল, নিৰবয়ব, শিৰা আৰু ব্ৰণৰহিত, শুদ্ধ, অপাপবিদ্ধ। তেওঁ সৰ্ব্বদৰ্শী, মনৰ নিয়ন্তা, সকলোতকৈ শ্ৰেষ্ঠ আৰু স্বপ্ৰকাশ। তেওঁ সৰ্ব্বতিকাল প্ৰজাসকলক যথোপযুক্ত অৰ্থসকল বিধান কৰিছে। তেওঁৰপৰা প্ৰাণ, মন আৰু সমুদায় ইন্দ্ৰিয় আৰু আকাশ, বায়ু, জ্যোতি, জল আৰু সকলোৰে আধাৰ এই পৃথিৱী উত্পন্ন হৈছে। তেওঁৰ ভয়ত অগ্নি প্ৰজ্জ্বলিত হৈছে, সূৰ্য্যই উত্তাপ দিছে, মেঘে বাৰি বৰ্ষণ কৰিছে, বায়ু সঞ্চালিত হৈছে আৰু মৃত্যু সঞ্চৰণ কৰিছে। ইয়াকে যেতিয়া তেওঁলোকে বিচাৰি পালেগৈ, তেওঁলোকে কৃতজ্ঞ হৃদয়েৰে আঁঠু কাঢ়ি সেইজনক নমস্কাৰ কৰিলে ̶ "ওঁ যো দোবোহগ্নৌ যোহপসু যো বিশ্বং ভুবনমাবিবেশ। য ওষধিষু যো বনস্পতিষু তস্মৈ দেৱায় নমো নমঃ।" অৰ্থাৎ যি দেৱতা অগ্নিত, যি জলত, যি বিশ্বসংসাৰত প্ৰবিষ্ট হৈ আছে; যি ঔষধিত, বনস্পতিত, সেইদেৱতাক আমি বাৰে বাৰে নমস্কাৰ কৰোঁ। উপনিষদৰ ঋষিসকলে দেখিলে যে বেদৰ সূৰ্য্য, চন্দ্ৰ, বায়ু, আকাশ আদি দেৱতাবিলাকৰো সৃষ্টিকৰ্ত্তা এজন মহাদেৱতা বা পৰমাত্মা আছে। জগতৰ সকলো বস্তু, সকলো প্ৰাণী সেই পৰমাত্মা পৰমপুৰুষজনৰপৰা উত্পত্তি হৈছে আৰু সকলোবিলাক শেহত তেওঁতে লয় যাব। যেনেকৈ মহাসমুদ্ৰৰ পৰা পানী ভাপ নৈ হৈ বৈ গৈ আকৌ সেই মহাসমুদ্ৰত পৰি লয় গৈ তাৰে এক অংশ হয়, সেইদৰে সকলোবিলাক সেইজনৰপৰা আহে আৰু উভতি গৈ তেওঁতে লয় গৈ তেওঁৰে অংশীভূত হয়। সেই পুৰুষজনৰ নাম তেওঁলোকে ব্ৰহ্ম বা ঈশ্বৰ ৰাখিলে।\nব্ৰহ্ম স্বৰূপ কেনে, তেওঁলোকে অনেক চিন্তা কৰি ক'লে ̶ "এতদ্বৈ তদক্ষৰং গাৰ্গি ব্ৰাহ্মণা অভিবদন্তি, অস্থূলমনণ্বহ্ৰস্বমদীৰ্ঘমলোহিতমস্নেহমচ্ছায়মতমোহবায্‌বনাকাশমসঙ্গমৰসমগন্ধমচক্ষুষ্কমশ্ৰোত্ৰমৱাগমনোহ-তেজস্কমপ্ৰাণমমুখমমাত্ৰম্।।" অৰ্থাৎ হে গাৰ্গি! ব্ৰাহ্মণে যাক অভিবাদন কৰে এনেজন অবিনাশী ব্ৰহ্ম, যি স্থূল নহয়,\n"https://as.wikisource.org/w/index.php?title=পৃষ্ঠা:তত্ত্ব-কথা_(Tattva-Katha).pdf/৫৯&oldid=43075"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ৭ নৱেম্বৰ ২০১৯ তাৰিখে ১২:১১ বজাত সলনি কৰা হৈছিল।


lata mangeshkar News | Breaking/Latest In Assamese - News18 Assam/North-East\nমুখ্যপৃষ্ঠা » lata mangeshkar\nভাৰত ৰত্ন লতা মংগেশকাৰ বা লতাজী (২৮ ছেপ্টেম্বৰ ১৯২৯ — ৬ ফেব্ৰুৱাৰী ২০২২) ভাৰতবৰ্ষৰ এগৰাকী অতি জনপ্ৰিয় নেপথ্য গায়িকা আছিল। সংগীত জীৱনত লতাজীয়ে ছত্ৰিশটাতকৈও অধিক ভাৰতীয় ভাষা আৰু কেইটামান বিদেশী ভাষাৰ গীতত কণ্ঠদান কৰিছিল; লগতে এক হাজাৰৰো বেছি ভাৰতীয় ছবিত গান গাইছিল।\nভগ্নী আশা ভোঁচলেৰ লগত চলচ্চিত্ৰ গায়িকা হিচাপে লতাই সক্ৰিয়ভাৱে কাম কৰিছিল। ভাৰতীয় উপমহাদ্বীপৰ লগতে সমগ্ৰ পৃথিৱীতে লতা মংগেশকাৰৰ কণ্ঠৰ শ্ৰোতা বিয়পি আছে। টাইম পত্ৰিকাই তেওঁক ‘ভাৰতীয় নেপথ্য সংগীতৰ অপৰিহাৰ্য্য আৰু একচ্ছত্ৰী সম্ৰাজ্ঞী’ আখ্যা দিছিল। তেওঁক ভাৰতৰ নাইটিংগেল বুলিও জনা যায়।\nলতাজীয়ে তেওঁৰ কৰ্মজীৱনত কেইবাটাও বঁটা আৰু সন্মান লাভ কৰিবলৈ সক্ষম হৈছিল। ১৯৮৯ চনত ভাৰত চৰকাৰে তেওঁক দাদাচাহেব ফাল্কে বঁটা প্ৰদান কৰে। ২০০১ চনত, ৰাষ্ট্ৰলৈ তেওঁৰ অৱদানৰ স্বীকৃতিস্বৰূপে তেওঁক ভাৰতৰ সৰ্বোচ্চ অসামৰিক সন্মান ভাৰত ৰত্ন প্ৰদান কৰা হৈছিল আৰু এই সন্মান লাভ কৰা এম এছ চুব্বালক্ষ্মীৰ পিছত তেওঁ দ্বিতীয়গৰাকী মহিলা কণ্ঠশিল্পী আছিল। ফ্ৰান্সে ২০০৭ চনত তেওঁক ফ্ৰান্সৰ সৰ্বোচ্চ অসামৰিক বঁটা নেচনেল অৰ্ডাৰ অফ দ্য লিজিয়ন অফ অনাৰৰ বিষয়া প্ৰদান কৰিছিল।\nতেওঁ তিনিটাকৈ ৰাষ্ট্ৰীয় চলচ্চিত্ৰ বঁটা, ১৫টাকৈ বেংগল ফিল্ম জাৰ্নালিষ্ট এছ’চিয়েচন এৱাৰ্ড, চাৰিটাকৈ ফিল্মফেয়াৰ শ্ৰেষ্ঠ মহিলা প্লেবেক বঁটা, দুটাকৈ ফিল্মফেয়াৰ বিশেষ বঁটা, ফিল্মফেয়াৰ লাইফটাইম এচিভমেণ্ট বঁটাৰ লগতে আৰু বহুতো বঁটা লাভ কৰিছিল। ১৯৭৪ চনত তেওঁ লণ্ডনৰ ৰয়েল এলবাৰ্ট হলত সংগীত প্ৰদৰ্শন কৰা প্ৰথম ভাৰতীয় নেপথ্য গায়িকাসকলৰ ভিতৰত এগৰাকী আছিল।\n১৯২৯ চনৰ ২৮ ছেপ্টেম্বৰ তাৰিখে মধ্যপ্ৰদেশৰ ইন্দোৰ চহৰত পণ্ডিত দীননাথ মংগেশকাৰৰ জ্যেষ্ঠ কন্যা লতাজীয়ে জন্মগ্ৰহণ কৰিছিল। দেউতাক আছিল মঞ্চশিল্পী তথা গায়ক। ৫ বছৰ বয়সতে দেউতাকৰ লগত লতাজীয়ে শিশু অভিনেত্ৰীৰূপে মঞ্চত অভিনয় কৰিছিল। ৭ বছৰ বয়সৰ পৰা লতাজীৰ লালন-পালন মহাৰাষ্ট্ৰত কৰা হয়।\nলতাজীৰ মাক শ্বেৱন্তী (পিছলৈ শুদ্ধমতী নামলৈ সলনি কৰে), বোম্বাই প্ৰেচিডেঞ্চীৰ থালনাৰৰ (বৰ্তমান উত্তৰ-পশ্চিম মহাৰাষ্ট্ৰত) এগৰাকী গুজৰাটী মহিলা আছিল, যি দীননাথৰ দ্বিতীয়গৰাকী পত্নী আছিল; তেওঁৰ প্ৰথম পত্নী নৰ্মদাৰ মৃত্যুৰ পিছত তেওঁ নৰ্মদাৰ সৰু ভনী শ্বেৱন্তীক বিয়া কৰায়।\nদীননাথে তেওঁৰ পৰিয়ালক তেওঁৰ জন্মস্থান গোৱাৰ মংগেশীৰ সৈতে চিনাক্ত কৰিবলৈ মংগেশকাৰ উপাধি গ্ৰহণ কৰিছিল। লতাৰ জন্মৰ সময়ত নাম আছিল “হেমা”। লতাজীৰ দেউতাক ভাব বন্ধন (भाव बंधन) নামৰ নাটক এখনত কাম কৰিছিল আৰু সেই নাটকখনৰ এটা মহিলা চৰিত্ৰৰ নাম আছিল লতিকা, পিছলৈ লতাজীৰ পিতৃ-মাতৃয়ে তেওঁৰ নাম হেমাৰ পৰা লতালৈ সলনি কৰি দিয়ে।\nলতাজী দীননাথৰ পৰিয়ালৰ জ্যেষ্ঠ সন্তান আছিল। তেওঁৰ ভাই-ভনীসকল ক্ৰমে— মীনা, আশা, ঊষা আৰু হৃদয়নাথ সকলোৱে দক্ষ গায়ক আৰু সংগীতজ্ঞ।\nলতাজীয়ে তেওঁৰ দেউতাকৰ পৰা সংগীতৰ প্ৰাৰম্ভিক শিক্ষা লাভ কৰিছিল। পাঁচ বছৰ বয়সত তেওঁ তেওঁৰ দেউতাকৰ সংগীত নাটকত (মাৰাঠীত সংগীত নাটক) শিশু অভিনেত্ৰী হিচাপে কাম কৰিবলৈ আৰম্ভ কৰে। বিদ্যালয়ৰ প্ৰথমটো দিনতে তেওঁ বিদ্যালয়ৰ এৰি গুচি গৈছিল কাৰণ বিদ্যালয়লৈ তেওঁৰ ভনী আশাক তেওঁৰ লগত আনিবলৈ দিয়া নাছিল।\nদেউতাকৰ মৃত্যুৰ পাছত আৰ্থিক অনাটনত পৰি লতাই কেইখনমান হিন্দী আৰু মাৰাঠী ছবিত অভিনয় কৰিছিল। অভিনেত্ৰীৰূপে তেওঁৰ প্ৰথম কথাছবি আছিল- পাহিলী মংগলাগৌৰ (১৯৪২); পিছলৈ লতাজীয়ে চিমুকলা সংসাৰ (১৯৪৩), গজভাউ (১৯৪৪), বড়ী মা (১৯৪৫), জীৱন যাত্ৰা (১৯৪৬), ছত্ৰপতি শিবাজী (১৯৫২) আদি বিভিন্ন ছবিত বিভিন্ন চৰিত্ৰত অভিনয় কৰিছিল।\n১৯৪৭ চনত চিত্ৰ নিৰ্মাতা বসন্ত যোগলেকাৰে নিজৰ ছবি আপকী সেৱা(ছেৱা)ত লতাজীক এটা গীত গাবলৈ সুযোগ দিয়ে। গীতটোৰ লগে লগে লতাজীৰ মধুৰ কণ্ঠৰ বিষয়েও চৰ্চা হ’ল। ইয়াৰ পিছতে মজবুৰ ছবিখনৰ দুটি গীতে সমাজত লতাজীৰ স্থিতি সুদৃঢ় কৰিলে। ১৯৪৯ চনত সেই সময়ৰ আটাইতকৈ চৰ্চিত অভিনেত্ৰী মধুবালা অভিনীত মহল কথাছবিখনৰ আয়েগা আনেৱালা শীৰ্ষক গীতটোৱে লতাজীক বহু চৰ্চিত কৰিলে। ইয়াৰ পিছত লতাজীয়ে আৰু পিছলৈ ঘূৰি চাব লগা হোৱা নাছিল।\nLata Mangeshkar\t- All Results\nপ্ৰথমটো লতা মংগেশকাৰ বঁটা প্ৰদান প্ৰধানমন্ত্ৰী মোদীক\nদুসপ্তাহৰ ভিতৰত বিশ্বক বিদায় জনালে সংগীতৰ 'মাতৃ-পুত্ৰ' যুটিয়ে ...\nনাছিকৰ ৰামকুণ্ডত লতা মংগেশকাৰৰ অস্থি বিসৰ্জন, গুণমুগ্ধই জনালে শ্ৰদ্ধাঞ্জলি!\nকিং খানৰ বিৰুদ্ধে বিহাৰৰ আদালতৰ দ্বাৰস্থ আৰিয়ান\nসকলোৱে তেওঁক কণ্ঠশিল্পী হিচাপে জানে, কিন্তু লতা মংগেশকাৰ আছিল নায়িকাও !\nলতা মংগেশকাৰৰ শেষকৃত্য অনুষ্ঠানত শ্বাহৰুখ খানক কোন যুৱতীয়ে সংগ দিলে?\nলতা মংগেশকাৰৰ অন্তিম যাত্ৰাৰ সময়তে ভাইৰেল শ্বাহৰুখ খানৰ এখন ফটো...\nপ্ৰথম উপাৰ্জন ২৫ টকা মাত্ৰ, কিমান কোটি টকাৰ সম্পত্তি এৰি গ’ল লতা মংগেশকাৰে?\nঅনুৰাগীৰ এই ঘৰতে চিৰকাল থাকিব লতাজী ! 'লতাঞ্জলি'ত থাকিব তেওঁৰ বহু স্মৃতি...\nযেতিয়া জৱাহৰলাল নেহৰুৱে প্ৰথমবাৰ লতাৰ কণ্ঠত শুনিছিল এই গান, উচুপি উঠিছিল\nLata Mangeshkarৰ মৃত্যুৰ দিনটোতে ছ'চিয়েল মিডিয়াত মালাইকা অৰোৰাৰ ব'ল্ড ফটো\nসংগীতৰ কোনো সীমা নাই, পাকিস্তানতো কোকিলকণ্ঠী লতা মংগেশকাৰলৈ অন্তিম শ্ৰদ্ধাঞ\nকোকিলকণ্ঠী লতা মংগেশকাৰৰ অন্তিম যাত্ৰাৰ কেইখনমান PHOTO\nএবাৰ ফিল্মফেয়াৰ বঁটা গ্ৰহণ কৰিবলৈ অস্বীকাৰ কৰিছিল লতা মংগেশকাৰে; কিয়\nৰাষ্ট্ৰীয় মৰ্যদাৰে সম্পন্ন হ'ল লতাজীৰ শেষকৃত্য\nসকলোৰে চকুত চকুলো...! শিৱাজী পাৰ্কত লতা মংগেশকাৰৰ শেষকৃত্যৰ প্ৰস্তুতি\n''লতাই গান নাগায়, সুৰৰ ছবি আঁকে''- অসম আৰু ভূপেনদাৰে লতাজীৰ সম্পৰ্ক\nলতা মংগেশকাৰৰ মৃত্যু এক অপূৰণীয় ক্ষতিঃ মুখ্যমন্ত্ৰী\nলতা মংগেশকাৰৰ মৃত্যুত দুদিনীয়া ৰাষ্ট্ৰীয় শোক ঘোষণা!\nলতা মংগেশকাৰৰ দেহাৱসানত ৰাষ্ট্ৰপতি–প্ৰধানমন্ত্ৰীয়ে জনালে শ্ৰদ্ধাঞ্জলি\nসুৰৰ মল্লিকা লতাজীয়ে কিয় বিবাহ নোহোৱাকৈ থাকি গ'ল? নিজেই কৈছিল কাৰণ...\nভূপেন হাজৰিকা-লতা মংগেশকাৰৰ যুগলবন্দীত সৃষ্টি হৈছিল বহুকেইটা অসমীয়া গীতত\nমহেন্দ্ৰ সিং ধোনীৰ সন্যাসৰ খবৰ শুনি ব্যথিত হৈছিল লতা মংগেশকাৰ\nকিহৰ বাবে স্কুললৈ যাবলৈ এৰিছিল লতা মংগেশকাৰে?\nচাওক ১৯ মে'ৰ ৰাশিফলত আপোনাৰ ভাগ্য\nকেন্দ্ৰীয় কৰ্মচাৰীসকলৰ বাবে ডাঙৰ খবৰ! 8th Pay Commissionক লৈ ডাঙৰ আপডেট...\nপানী খোৱাৰ ফলত ওজন হ্ৰাস হয় নেকি ? পানীয়ে সকলো ৰোগ নিৰাময় কৰে নেকি ?\nবানপানীৰ বাবে শিলচৰ-গুৱাহাটীৰ মাজত বিশেষ বিমান সেৱা !\nকেবিনেট বৈঠকত ৰাজ্যৰ ভয়াৱহ বান পৰিস্থিতিক লৈ আলোচনা\nঅন্তিম বলত ৰোমাঞ্চকৰ জয়েৰে প্লে-অফত প্ৰৱেশ কৰিলে লক্ষ্ণৌৱে !


Oil India Limited | আলফা স্বাধীনৰ লক্ষ্য হ’ব পাৰে নেকি অইল ইণ্ডিয়া লিমিটেড! সতৰ্কবাণী জাৰি অসম আৰক্ষীৰ– News18 assam\nএই সন্দৰ্ভত মুখ্যমন্ত্ৰী ড০ হিমন্ত বিশ্ব শৰ্মাই কয়, ‘‘বিভিন্ন চোৰাংচোৱাৰ হাতত খবৰ আছে যে আলফাৰ ফালৰ পৰা কিছু কূটাঘাতমূলক কাম–কাজ হ’ব পাৰে। কিন্তু পৰেশ বৰুৱা ডাঙৰীয়ায়ো কৈ আছে যে তেওঁলোকৰ তেনে কোনো পৰিকল্পনা নাই।’’\nব্যাপক হাৰত সদস্যভর্তি অভিযানেৰে সাংগঠনিক ভেটি শক্তিশালী কৰি তোলা আলফা স্বাধীনে যিকোনো মুহূৰ্তত উজনিৰ তৈলক্ষেত্ৰসমূহত বিক্ষিপ্ত ঘটনা সংঘটিত কৰিব পাৰে! অসম আৰক্ষীৰ চোৰাংচোৱা বিভাগে লাভ কৰা উদ্বেগজনক তথ্যৰ ভিত্তিত অইল ইণ্ডিয়া কর্তৃপক্ষই তৈল উদ্যোগ প্রতিষ্ঠানটোৰ অধীনত কৰ্মৰত ঠিকাভিত্তিক প্রতিষ্ঠানসমূহক সতর্কতা অৱলম্বন কৰিবলৈ নিৰ্দেশ জাৰি কৰিছে। এই সংক্ৰান্তত অইল কৰ্তৃপক্ষই ঠিকা প্রতিষ্ঠানসমূহৰ মুৰব্বী তথা বিষয়াসকলৰ সৈতে এক ৰুদ্ধদ্বাৰ বৈঠকত মিলিত হৈ আগন্তুক সময়ত আলফা স্বাধীনৰ দ্বাৰা সংঘটিত হ’ব পৰা সম্ভাব্য বিক্ষিপ্ত ঘটনা সন্দৰ্ভত আলোচনা কৰে। এইক্ষেত্ৰত তৈলক্ষেত্ৰসমূহত ল'বলগীয়া সতর্কতা সন্দৰ্ভতো আলোচনা কৰা হয় বুলি জানিব পৰা গৈছে।\nউল্লেখযোগ্য যে, যোৱা বছৰ অৰুণাচলৰ ইনাও অঞ্চলত তেল অন্বেষণত নিয়োজিত কুইপ' নামৰ বহিঃৰাজ্যৰ প্রতিষ্ঠান এটাৰ দুজন কৰ্মচাৰীক অপহৰণ কৰি নি প্রায় তিনি মাহ আবদ্ধ কৰি ৰাখিছিল বিদ্রোহী সংগঠনটোৱে। সেই ঘটনাৰ চাঞ্চল্য মাৰ নৌযাওঁতেই নাজিৰা গেলেকী অঞ্চলৰ পৰাও অ’ এন জি চিৰ পাঁচজনকৈ বিষয়া-কৰ্মীক অপহৰণ কৰা হৈছিল।\nপুনৰ অনুৰূপ ঘটনা সংঘটিত কৰিব পাৰে বুলি চোৰাংচোৱা সংস্থাসমূহে তথ্য লাভ কৰাৰ পিচতেই সুৰক্ষাৰ দিশটোক লৈ অইল কর্তৃপক্ষই ব্যক্তিগত ঠিকা প্রতিষ্ঠানসমূহৰ সৈতে জৰুৰী বৈঠকত মিলিত হয়। চোৰাংচোৱা সংস্থাসমূহে ডিব্ৰুগড় আৰু তিনিচুকীয়া জিলাত আলফা স্বাধীনৰ কেইবাজনীয়া দল এটাই আত্মগোপন কৰি থকা বুলি তথ্য লাভ কৰাৰ পিছতেই অইল কর্তৃপক্ষই বিষয়টোৰ গুৰুত্ব বুজি নিৰাপত্তা সংক্রান্তীয় বৈঠক অনুষ্ঠিত কৰে।\nএই সন্দৰ্ভত মুখ্যমন্ত্ৰী ড০ হিমন্ত বিশ্ব শৰ্মাই কয়, ‘‘বিভিন্ন চোৰাংচোৱাৰ হাতত খবৰ আছে যে আলফাৰ ফালৰ পৰা কিছু কূটাঘাতমূলক কাম–কাজ হ’ব পাৰে। আৰু তাৰ বাবে তেওঁলোকে নিজৰ প্ৰস্তুতি বা ৰাইজক নিৰাপত্তা দিয়াৰ বাবে চেষ্টা কৰিছে। কিন্তু পৰেশ বৰুৱা ডাঙৰীয়ায়ো কৈ আছে যে তেওঁলোকৰ তেনে কোনো পৰিকল্পনা নাই। গতিকে এই বিষয়ত আমি বহু বিতৰ্কলৈ নগৈ, আমাৰ মানুহ সুৰক্ষিত হৈ থাকিব পাৰিলেই হ’ল, অসমত ব্যৱসায়–বাণিজ্যৰ এটা পৰিৱেশ নিৰ্মাণ হৈছে। অসমত যদি আমি এটা শান্তিৰ পৰিৱেশ দিব পাৰে, অসমক অহা ৪–৫ বছৰত বহু ওপৰলৈ লৈ যাব পাৰিম। সেইবাবে মই ভাৱো যে অসমীয়া হিচাপে আলফায়ো নিশ্চয় অসমৰ মাটিত কোনো কূটাঘাতৰ কথা চিন্তা নকৰে।’’\nFirst published: May 20, 2022, 11:13 IST\nOIL India LimitedULFA(I)


দেওপাহাৰ - অসমীয়া ৱিকিপিডিয়া\nদেওপাহাৰত উদ্ধাৰ হোৱা ভাস্কৰ্য\n26°36′08″N 93°43′52″E / 26.60222°N 93.73111°E / 26.60222; 93.73111স্থানাংক: 26°36′08″N 93°43′52″E / 26.60222°N 93.73111°E / 26.60222; 93.73111\nদেওপাহাৰ ভাৰতৰ অসমৰ গোলাঘাট জিলাৰ নুমলীগড়ত অৱস্থিত পূৰাতাত্ত্বিক স্থান। এই স্থলত এখন সংৰক্ষিত পূৰাতাত্ত্বিক উদ্যান আৰু অসম চৰকাৰৰ পূৰাতাত্ত্বিক বিভাগৰ অন্তৰ্গত এটা যাদুঘৰ আছে। দেওপাহাৰ বা দেওপৰ্বত নামৰ অৰ্থ হৈছে ঈশ্বৰৰ পাহাৰ। ই ৩৯নং ৰাষ্ট্ৰীয় ঘাইপথৰ দাঁতিত অৱস্থিত। দেওপাহাৰ দেওপানী সংৰক্ষিত বনাঞ্চলৰ অংশ। দেওপানী সংৰক্ষিত বনাঞ্চলৰ মাটিকালি ১৩৩.৪৫ হেক্টৰ আৰু হাতী কৰিড'ৰৰ অংশ। ইয়াত এজোপা ঐতিহ্যপূৰ্ণ ভেলেও গছ আছে। প্ৰতি বছৰে জানুৱাৰীৰে পৰা অক্টোবৰ মাহলৈ এই গছত কেইবাটাও বৃহৎ বৃহৎ বাহ সাজিবলৈ হিমালয়ৰ পাদদেশৰ বনৰীয়া পৰিভ্ৰমী মৌমাখি ইয়ালৈ আহে।\nদেওপাহাৰ অসমৰ এখন উল্লেখযোগ্য পৰ্যটনস্থলী। পাহাৰৰ শিখৰত এখন প্ৰাচীন শিলেৰে অৰ্ধনিৰ্মিত বা ১৮৯৭ চনৰ ভূমিকম্পত ধ্বংসপ্ৰাপ্ত মন্দিৰ আছে।\nইয়াৰ আশে-পাশে সিঁচৰত হৈ থকা ধ্বংসাৱশেষ সমূহ অসমৰ ৰাজ্যিক সংৰক্ষিত স্মৃতিচিহ্নসমূহৰ তালিকাত অন্তৰ্ভুক্ত।\nদেওপাহাৰৰ শিখৰত অৱস্থিত শিলৰ মন্দিৰ স্থাপত্যশৈলীৰ পৰা খ্ৰীষ্টীয় সপ্তমৰ পৰা নৱম শতিকাৰ বুলি অনুমান কৰিব পাৰি। এই মন্দিৰ ভগৱান শিৱৰ প্ৰতি উছৰ্গিত বুলি গণ্য কৰা হয়। লোকবিশ্বাস মতে ইয়াৰ মূল শিৱলিংগটো ১৯ শতিকাত পাহাৰৰ কাষতে স্থাপিত বাবা থান মন্দিৰলৈ স্থানান্তৰ কৰা হৈছিল।\nদেওপাহাৰত অৱস্থিত মন্দিৰটো একখণ্ড শিলৰ ওপৰত নিৰ্মিত। তোৰণৰ স্তম্ভত পদুমফুল আৰু ফুলৰ মালাৰে বিদ্যাধৰ খোদিত আৰু বৃহৎ মূলাৱৰণ ইয়াৰ অন্যতম বিশেষত্ব। ইয়াৰ লগতে ইয়াত শিলত খোদিত ভাস্কৰ্য পোৱা গৈছে। মন্দিৰ ভূমিৰ শিলাখণ্ডসমূহ লোৰ দণ্ডৰে স্থিৰ কৰোৱা হৈছিল। মন্দিৰ স্থাপত্যত উত্তৰ গুপ্ত যুগৰ প্ৰভাৱ পৰিলক্ষিত হয়। বৃহৎ দুৱাৰত ফুলৰ পাহিৰ নক্সা, জীৱ-জন্তুৰ চাৰিওফালে লতাজাতীয় উদ্ভিদ, নাৰী দ্বাৰপালিকাৰ পত্ৰকুণ্ডল ইত্যাদি ইয়াৰ বিশেষত্ব। ইয়াত কীৰ্তিমুখ, কলামকৰা, ফাংনাম শিৱ, শ্ৰীধৰ ৰুদ্ৰ, লক্ষ্মী-নাৰায়ণ, হৰ-গৌৰী, ৰাসলীলা,সৰ্পদেৱতা, প্ৰণাম ধ্যান, পদ্ম চক্ৰ, ৰাম, ৰাৱণ, সুগ্ৰীৱ আদিৰ ভাস্কৰ্য পোৱা গৈছে। তদুপৰি ইয়াত ৰামায়ণ, মহাভাৰত, ভাগৱত পুৰাণ আদিৰ দৃশ্যৰ ভাস্কৰ্য পোৱা গৈছে।\nদেওপাহাৰ নুমলীগড়ৰ ৩৯নং ৰাষ্ট্ৰীয় ঘাইপথৰ দাঁতিত অৱস্থিত। নুমলীগড় ৰে'ল ষ্টেচন ইয়াৰ নিকটৱৰ্তী ৰে'ল ষ্টেচন। যোৰহাটৰ ৰৰৈয়া বিমানবন্দৰ ইয়াৰ পৰা প্ৰায় ৬৩ কিঃমিঃ নিলগত অৱস্থিত। দেওপাহাৰৰ নুমলীগড় শোধনাগাৰৰ পৰা ৫ কিলোমিটাৰ, কাজিৰঙা ৰাষ্ট্ৰীয় উদ্যানৰ পৰা ৬১.৮ কিলোমিটাৰ আৰু গুৱাহাটীৰ পৰা প্ৰায ২৫৫ কিলোমিটাৰ দূৰত্বত অৱস্থিত।\nদেওপাহাৰ মন্দিৰৰ মূল শিলৰ আধাৰ\nদেওপাহাৰ পুৰতাত্বিক স্থল\nশিলাখণ্ড ধৰি ৰখা লোৰ দণ্ড\n↑ "Home | Directorate of Archaeology | Government Of Assam, India". archaeology.assam.gov.in. https://archaeology.assam.gov.in/.\n↑ "Historical Monuments | Assam Tourism Development Corporation Ltd | Government Of Assam, India". tourismcorporation.assam.gov.in. https://tourismcorporation.assam.gov.in/portlet-sub-innerpage/historical-monuments-0.\n↑ "Welcome to Bokakhat Sub_division". www.bokakhat.gov.in. http://www.bokakhat.gov.in/hist_monu.htm.\n↑ "Temple ruins on Dhansiri bank". www.telegraphindia.com. https://www.telegraphindia.com/states/north-east/temple-ruins-on-dhansiri-bank/cid/1529496.\n"https://as.wikipedia.org/w/index.php?title=দেওপাহাৰ&oldid=301474"ৰ পৰা অনা হৈছে\nএই পৃষ্ঠাখন ২৭ ছেপ্টেম্বৰ, ২০২১ তাৰিখে ২১:৫৮ বজাত অন্তিম সংশোধন কৰা হৈছিল।


সৌৰভ গাংগুলী - অসমীয়া ৱিকিপিডিয়া\n(সৌৰভ চণ্ডীদাস গঙ্গোপাধ্যায়ৰ পৰা পুনঃনিৰ্দেশিত)\n২০১০ বৰ্ষত গাংগুলী\nসৌৰভ চণ্ডীদাস গঙ্গোপাধ্যায়\n৮ জুলাই, ১৯৭২\nবেহালা, কলকাতা, পশ্চিম বংগ, ভাৰত\nপ্ৰিন্স অফ কলকাতা\nThe God of the Off Side\nস্নেহাশিষ গঙ্গোপাধ্যায় (ককায়েক), ডোনা গাংগুলী (পত্নী)\nটেষ্ট অভিষেক (মুঠ খেল [[List of ভাৰত Test cricketers|২০৭]])\n২০ জুন ১৯৯৬ বনাম [[ইংলেণ্ড জাতীয় ক্ৰিকেট দল|ইংলেণ্ড]]\n৬ নৱেম্বৰ ২০০৮ বনাম [[অষ্ট্ৰেলিয়া জাতীয় ক্ৰিকেট দল|অষ্ট্ৰেলিয়া]]\nODI অভিষেক (মুঠ খেল [[List of ভাৰত ODI cricketers|৮৪]])\n১১ জানুৱাৰী ১৯৯২ বনাম ৱেষ্ট ইণ্ডিজ\n১৫ নৱেম্বৰ ২০০৭ v পাকিস্তান\n২০০৮–১০ কলকাতা নাইট ৰাইডাৰ্ছ\n২০১১–২০১২ পুনে ৱাৰিয়ৰ্ছ ইণ্ডিয়া\n(ইংৰাজী: Pune Warriors India)\n১১৩ ৩১১ ২৫৪ ৪৩৭\n৭,২১২ ১১,৩৬৩ ১৫,৬৮৭ ১৫,৬২২\n৪২.১৭ ৪১.০২ ৪৪.১৮ ৪১.৩২\n১৬/৩৫ ২২/৭২ ৩৩/৮৯ ৩১/৯৭\n৩,১১৭ ৪,৫৬১ ১১,১০৮ ৮,১৯৯\n৩২ ১০০ ১৬৭ ১৭১\n৫২.৫৩ ৩৮.৪৯ ৩৬.৫২ ৩৮.৮৬\n৭১/– ১০০/– ১৬৮/– ১৩১/–\nউৎস: Cricinfo, ২ জানুৱাৰী ২০১৩\nসৌৰভ চণ্ডীদাস গাংগুলী (ইংৰাজী: Sourav Chandidas Ganguly, বঙালী: সৌরভ গঙ্গোপাধ্যায়) এজন ভাৰতীয় ক্ৰিকেটাৰ আৰু ভাৰতীয় জাতীয় ক্ৰিকেট দলৰ প্ৰাক্তন অধিনায়ক। তেওঁক ভাৰতৰ সফলতম টেষ্ট ক্ৰিকেট অধিনায়ক বুলি বিবেচিত কৰা হৈছে। গাংগুলীৰ অধিনায়কত্বত ভাৰতে ৪৯ টেষ্ট মেচৰ ভিতৰত ২১টা মেচত জয়লাভ কৰে। ২০০৩ চনৰ ক্ৰিকেট বিশ্বকাপত তেওঁৰ অধিনায়কত্বত ভাৰত ফাইনেল খেলাৰ সুযোগ পাইছিল। আন্তৰ্জাতিক ক্ৰিকেটত তেওঁ এজন বিখ্যাত ব্যক্তি। আন্তৰ্জাতিক ক্ৰিকেটত গাংগুলীৰ ৰাণ সংখ্যা ১১হেজাৰতকৈ অধিক। ২০০৮ চনৰ ৭ অক্টোবৰত তেঁও ঘোষণা কৰিছিল যে এই মাহৰ পৰা আৰম্ভ হোৱা টেষ্ট ক্ৰিকেট হ'ব তেঁওৰ জীৱনৰ অন্তিম ক্ৰিকেট। সৌৰভ তেঁওৰ ককাইয়েকৰ সহায়ত ক্ৰিকেটত প্ৰতিষ্ঠিত হ'ব পাৰিছিল। গাংগুলী প্ৰথমতে স্কুল আৰু ৰাজ্যৰ প্ৰতিনিধিত্বত ক্ৰিকেট খেলি সফলতা অৰ্জন কৰিছিল তেওঁৰ এই সফলতাৰ কাৰণে পৰৱৰ্তী সময়ত তেওঁ আন্তৰ্জাতিক ক্ৰিকেট খেলাৰ সুযোগ পাইছিল। গাংগুলী ৩১১খন এদিনীয়া আন্তৰ্জাতিক ক্ৰিকেট মেচ খেলি সৰ্বমুঠ ১১৩৬৩ ৰান সংগ্ৰহ কৰিছিল। তেঁও ১১৬টা টেষ্ট মেচ খেলি মুঠ ৭২১২ ৰাণ সংগ্ৰহ কৰিবলৈ সক্ষম হৈছিল। তেওঁ ভাৰতৰ নেতৃত্বত ১৪৬খন এদিনিয়া আন্তৰ্জাতিক মেচ খেলিছিল যাৰ মাজত ৭৬খন খেলত বিজয়ী হৈছিল। গাংগুলী ভাল বেটছমেন আৰু লগতে মিডিয়াম পেচ বলাৰ আছিল। এদিনীয়া আন্তৰ্জাতিক ক্ৰিকেট মেচত ১০০ আৰু টেষ্ট মেচত ৩২টা উইকেট সংগ্ৰহ কৰিছিল। ২০০৮ চনত অষ্ট্ৰেলিয়াৰ বিৰুদ্ধে খেলাৰ পিছত তেওঁ ক্ৰিকেটৰ পৰা অৱসৰ গ্ৰহণ কৰে। ২০০৮, ২০০৯, ২০১০ চনৰ আই,পি,এল খেলত কলকাতা নাইট ৰাইডাৰ্ছৰ দলত তেঁও অংশগ্ৰহণ কৰিছিল। ২০০৮-১০ বৰ্ষত গাংগুলীয়ে এই দলটোৰ নেতৃত্ব দিছিল।\n2 অধিনায়কৰ পৰিসংখ্যা\n১৯৭২ চনৰ ৮ জুলাই তাৰিখে ভাৰতৰ পশ্চিম বংগৰ কলকাতাৰ বেহেলাত সৌৰভ গাংগুলীৰ জন্ম হয়। তেঁওৰ পিতৃৰ নাম চণ্ডিদাস গঙ্গোপাধ্যায় আৰু মাতৃৰ নাম নিৰুপা গঙ্গোপাধ্যায়।\nঅধিনায়কৰ পৰিসংখ্যা[সম্পাদনা কৰক]\nটেষ্ট মেছত অধিনায়কত্বৰ কেৰিয়াৰ\nঘৰুৱা খেলপথাৰত ২০০০–২০০৫ ২১ ১০ ৩ ০ ৮ \nবাহিৰা খেলপথাৰত ২০০০–২০০৫ ২৮ ১১ ১০ ০ ৭\nমুঠ ২০০০–২০০৫ ৪৯ ২১ ১৩ ০ ১৫\nএদিনীয়া খেলত অধিনায়কত্বৰ পৰিসংখ্যা\nভাৰতৰ (ঘৰুৱা স্থান)ত ২০০০–২০০৫ ৩৬ ১৮ ১৮ ০ ০\nবাহিৰা খেলপথাৰত ২০০০–২০০৫ ৫১ ২৪ ২৪ ০ ৩\nNeutral স্থানত ১৯৯৯–২০০৫ ৫৯ ৩৪ ২৩ ০ ২\nসৰ্বমুঠ ১৯৯৯–২০০৫ ১৪৬ ৭৬ ৬৫ ০ ৫\nঅধিনায়ক হৈ থকাৰ সময়ছোৱাত কেৰিয়াৰৰ পৰিসংখা (টেষ্ট মেছত)\nঘৰুৱা খেলপথাৰত ২০০০–২০০৫ ২১ ৮৬৮ ১৩৬ ২৯.৯৩ ২ ৩ ১/১৪ ৭৮.০০ ০ ২৪ ০\nবাহিৰা খেলপথাৰত ২০০০–২০০৫ ২৮ ১৬৯৩ ১৪৪ ৪৩.৪১ ৩ ২ ২/৬৯ ১৯৩.০০ ০ ১৩ ০\nসৰ্বমুঠ ২০০০–২০০৫ ৪৯ ২৫৬১ ১৪৪ ৩৭.৬৬ ৫ ৫ ২/৬৯ ১২৪.০০ ০ ৩৭ ০\nঅধিনায়ক হৈ থকাৰ সময়ছোৱাত কেৰিয়াৰৰ পৰিসংখা (এদিনীয়া খেলত)\nঘৰুৱা স্থানত ২০০০–২০০৫ ৩৬ ১৪৬৩ ১৪৪ ৪৩.০২ ২ ১৬ ৫/৩৪ ৩০.৮৭ ১ ১৪ ০\nবাহিৰা খেলপথাৰত ২০০০–২০০৫ ৫১ ১৫৪৫ ১৩৫ ৩২.১৮ ২ ১৫ ৩/২২ ৩৯.২৬ ০ ২৩ ০\nNeutral স্থানত ২০০০–২০০৫ ৬০ ২০৯৬ ১৪১ ৪১.৯২ ৭ ১৫ ৩/৩২ ৪৩.২০ ০ ২৪ ০\nসৰ্বমুঠ ২০০০–২০০৫ ১৪৭ ৫১০৪ ১৪৪ ৩৮.৬৬ ১১ ৪৬ ৫/৩৪ ৩৭.৬৩ ১ ৬১ ০\n↑ "Sourav Ganguly | Sourav Ganguly Photos | Sourav Ganguly Profile – Yahoo! Cricket". Cricket.yahoo.com. http://cricket.yahoo.com/player-profile/sourav-ganguly_1186। আহৰণ কৰা হৈছে: 30 June 2011.\n↑ "Cricinfo – Players and Officials – Sourav Ganguly". Cricinfo Magazine (ESPN). http://www.cricinfo.com/india/content/player/28779.html। আহৰণ কৰা হৈছে: 19 May 2008.\n↑ Datta 2007, পৃষ্ঠা. 21.\n↑ "Team records | Test matches | Cricinfo Statsguru | ESPN Cricinfo". Stats.espncricinfo.com. http://stats.espncricinfo.com/ci/engine/stats/index.html?captain_involve=2024;class=1;filter=advanced;home_or_away=1;orderby=won;team=6;template=results;type=team। আহৰণ কৰা হৈছে:7June 2012.\n↑ "Team records | Test matches | Cricinfo Statsguru | ESPN Cricinfo". Stats.espncricinfo.com. http://stats.espncricinfo.com/ci/engine/stats/index.html?captain_involve=2024;class=1;filter=advanced;home_or_away=2;orderby=won;team=6;template=results;type=team। আহৰণ কৰা হৈছে:7June 2012.\n↑ "Cricket Records | Records | India | Test matches | Most matches as captain | ESPN Cricinfo". Stats.espncricinfo.com. 1 January 1970. http://stats.espncricinfo.com/ci/engine/records/individual/most_matches_as_captain.html?class=1;id=6;type=team। আহৰণ কৰা হৈছে:7June 2012.\n↑ "Team records | One-Day Internationals | Cricinfo Statsguru | ESPN Cricinfo". Stats.espncricinfo.com. http://stats.espncricinfo.com/ci/engine/stats/index.html?captain_involve=2024;class=2;filter=advanced;home_or_away=1;orderby=won;team=6;template=results;type=team। আহৰণ কৰা হৈছে:7June 2012.\n↑ "Team records | One-Day Internationals | Cricinfo Statsguru | ESPN Cricinfo". Stats.espncricinfo.com. http://stats.espncricinfo.com/ci/engine/stats/index.html?captain_involve=2024;class=2;filter=advanced;home_or_away=2;orderby=won;team=6;template=results;type=team। আহৰণ কৰা হৈছে:7June 2012.\n↑ "Team records | One-Day Internationals | Cricinfo Statsguru | ESPN Cricinfo". Stats.espncricinfo.com. http://stats.espncricinfo.com/ci/engine/stats/index.html?captain_involve=2024;class=2;filter=advanced;home_or_away=3;orderby=won;team=6;template=results;type=team। আহৰণ কৰা হৈছে:7June 2012.\n↑ "Cricket Records | Records | India | One-Day Internationals | Most matches as captain | ESPN Cricinfo". Stats.espncricinfo.com. http://stats.espncricinfo.com/ci/engine/records/individual/most_matches_as_captain.html?class=2;id=6;type=team। আহৰণ কৰা হৈছে:7June 2012.\n↑ 11.0 11.1 "Cricket Records | Records | India | Test matches | Most matches as captain | ESPN Cricinfo". Stats.espncricinfo.com. http://stats.espncricinfo.com/ci/engine/player/28779.html?captain=1;class=1;filter=advanced;orderby=default;template=results;type=allround। আহৰণ কৰা হৈছে: 17 December 2012.\n↑ "Cricket Records | Records | India | Test matches | Most matches as captain | ESPN Cricinfo". Stats.espncricinfo.com. http://stats.espncricinfo.com/ci/engine/player/28779.html?captain=1;class=1;filter=advanced;orderby=default;template=results;type=allround;। আহৰণ কৰা হৈছে: 17 December 2012.\n↑ 13.0 13.1 13.2 13.3 "Cricket Records | Records | India | ODI matches | Most matches as captain | ESPN Cricinfo". Stats.espncricinfo.com. http://stats.espncricinfo.com/ci/engine/player/28779.html?captain=1;class=2;filter=advanced;orderby=default;template=results;type=allround। আহৰণ কৰা হৈছে: 17 December 2012.\nৱিকিমিডিয়া কমন্সত সৌৰভ গাংগুলী সম্পৰ্কীয় মিডিয়া ফাইল আছে।\nখেলুৱৈ প্ৰফাইল: সৌৰভ গাংগুলী ই এচ পি এন ক্ৰিকইনফ'ৰ পৰা।\nটুইটাৰত Sourav Ganguly\nBatting series' averages\nName Ganguly, Sourav\nAlternative names Dada, Prince of Calcutta\nভাৰতৰ টেষ্ট ক্ৰিকেট দলৰ অধিনায়ক\n১৯৪৬: পাটাউডি (জ্যেষ্ঠ)\n১৯৫৪/৫৫; ১৯৫৮/৫৯: মানকাড়\n১৯৫৫/৫৬–১৯৫৬/৫৭; ১৯৫৮/৫৯: উমৰিগৰ\n১৯৬০/৬১–১৯৬১/৬২; ১৯৬১/৬২: কণ্ট্ৰেক্টৰ\n১৯৬১/৬২–১৯৭৪/৭৫: পাটাউডি (কনিষ্ঠ)\n১৯৭৪/৭৫; ১৯৭৯: ভেংকটৰাঘৱন\n১৯৭৫/৭৬; ১৯৭৮/৭৯–১৯৮৪/৮৫: গাভাস্কাৰ\n২০০৩/০৪; ২০০৪/০৫; ২০০৫/০৬–২০০৭: দ্ৰাবিড়\n২০০৫/০৬; ২০০৯; ২০১০; ২০১২: ছেহৱাগ\n২০১৪/১৫; ২০১৫-: ক'হলি\nবেঁকাকৈ লিখাসকলে মূল অধিনায়কৰ অনুপস্থিতিত অধিনায়কৰ দায়িত্ব লৈছিল।\nভাৰতৰ এদিনীয়া ক্ৰিকেট দলৰ অধিনায়ক\nএদিনীয়া ক্ৰিকেটত ১০,০০০ বা ততোধিক ৰাণ কৰা খেলুৱৈ\nৰিকী পণ্টিং (১৩,৭০৪)\nশচীন টেণ্ডুলকাৰ (১৮,৪২৬)\nসৌৰভ গাংগুলী (১১,৩৬৩)\nৰাহুল দ্ৰাবিড় (১০,৮৮৯)\nজেক কালিছ (১১,৫৭৯)\nসনথ জয়সূৰ্য (১৩,৪৩০)\nকুমাৰ ছাংগাক্কাৰা (১৩,৩৭২)\nমাহেলা জয়াৱৰ্দেনে (১২,৬২৫)\nব্ৰায়ান লাৰা (১০,৪০৫)\nভাৰত দল – বিশ্বকাপ ক্ৰিকেট ১৯৯৯\n১ আজহাৰুদ্দিন (অধিনায়ক)\n৬ ৰবিন সিং\n৯ মংগিয়া (উইকেটৰক্ষক)\nভাৰত দল – বিশ্বকাপ ক্ৰিকেট ২০০৩ (ৰাণাৰ্ছ-আপ)\n২৪ গাংগুলী (অধিনায়ক)\nপ্ৰশিক্ষক: জন ৰাইট\nভাৰত দল – বিশ্বকাপ ক্ৰিকেট ২০০৭\n১৯ দ্ৰাবিড় (অধিনায়ক)\nপ্ৰশিক্ষক: গ্ৰেগ চেপেল\n"https://as.wikipedia.org/w/index.php?title=সৌৰভ_গাংগুলী&oldid=219262"ৰ পৰা সংকলিত\nএই পৃষ্ঠাখন ১০ এপ্ৰিল, ২০২০ তাৰিখে ১২:১৮ বজাত অন্তিম সংশোধন কৰা হৈছিল।


ক'ফি আন্নান - অসমীয়া ৱিকিপিডিয়া\nক'ফি আন্নান (ইংৰাজী: Kofi Annan) ঘানাৰ এজন কূটনীতিবিদ আছিল যি ১৯৯৭ চনৰ জানুৱাৰীৰ পৰা ২০০৬ চনৰ ডিচেম্বৰলৈ ৰাষ্ট্ৰসংঘৰ সপ্তম মহাসচিব হিচাপে কাৰ্যনিৰ্বাহ কৰিছিল। আন্নান আৰু ৰাষ্ট্ৰসংঘই যুটীয়াভাবে ২০০১ চনৰ শান্তিৰ ন'বেল বঁটা লাভ কৰিছিল। তেওঁ ক'ফি আন্নান ফাউণ্ডেচনৰ প্ৰতিষ্ঠাপক আৰু অধ্যক্ষ হোৱাৰ লগতে নেলছন মেণ্ডেলাৰ দ্বাৰা প্ৰতিষ্ঠা কৰা আন্তঃৰাষ্ট্ৰীয় সংগঠন দ্য এল্ডাৰছৰ অধ্যক্ষ আছিল।\n২০১২ চনত ক'ফি আন্নান\n৮ এপ্ৰিল, ১৯৩৮\nকুমাচী, গ'ল্ড কোষ্ট\n১৮ আগষ্ট, ২০১৮ (৮০ বছৰ)\nতিতি আলাকিজা (বি. ১৯৬৫; বিবি. ১৯৮৩)\nনানে লাগাৰগ্ৰেন (বি. ১৯৮৪)\n১৯৩৮ চনৰ ৮ এপ্ৰিলত গ'ল্ড কোষ্টৰ কুমাচীত ক'ফি আন্নানৰ জন্ম হৈছিল। আন্নানৰ জন্ম দেশৰ অন্যতম ফেণ্টে অভিজাত পৰিয়ালত হৈছিল; তেওঁলোকৰ ককাক আৰু তেওঁলোকৰ খুৰাক দুয়োজন ফেণ্টে পেৰামাউণ্ট চীফ আছিল।\n১৯৫৮ চনত আন্নানে কুমাচি বিজ্ঞান আৰু প্ৰযুক্তি মহাবিদ্যালয়ত অৰ্থনীতি অধ্যয়ন আৰম্ভ কৰে, যি বৰ্তমান ঘানাৰ কোৱামে এনক্ৰুমাহ বিজ্ঞান আৰু প্ৰযুক্তি বিদ্যা বিশ্ববিদ্যালয়। তেওঁ ফৰ্ড ফাউণ্ডেচনৰ অনুদান লাভ কৰে, যাৰ ফলত তেওঁ ১৯৬১ চনত আমেৰিকা যুক্তৰাষ্ট্ৰৰ মিনেচ'টাৰ ছেইণ্ট পলৰ মেকালেষ্টাৰ মহাবিদ্যালয়ত অৰ্থনীতিত স্নাতক অধ্যয়ন সম্পূৰ্ণ কৰিবলৈ সক্ষম হয়। তাৰ পিছত আন্নানে ১৯৬১ চনৰ পৰা ১৯৬২ চনলৈ ছুইজাৰলেণ্ডৰ জেনেভাত গ্ৰেজুৱেট ইনষ্টিটিউট অৱ ইণ্টাৰনেচনেল এণ্ড ডেভেলপমেণ্ট ষ্টাডিজত আন্তঃৰাষ্ট্ৰীয় সম্পৰ্কত diplôme ডি'এপ্ৰফণ্ডিজ ডিইএ ডিগ্ৰী সম্পূৰ্ণ কৰে। কিছু বছৰৰ কামৰ অভিজ্ঞতাৰ পিছত, তেওঁ স্লোয়ান ফেলোছ কাৰ্যসূচীত এমআইটি স্লোয়ান স্কুল অফ মেনেজমেণ্ট (1971-72)ত অধ্যয়ন কৰিছিল আৰু মেনেজমেণ্টত স্নাতকোত্তৰ ডিগ্ৰী অৰ্জন কৰিছিল।\nআন্নানে মেকালেষ্টাৰ মহাবিদ্যালয়ত অৰ্থনীতি, গ্ৰেজুৱেট ইনষ্টিটিউট জেনেভাত আন্তঃৰাষ্ট্ৰীয় সম্পৰ্ক আৰু এমআইটিৰ ব্যৱস্থাপনা অধ্যয়ন কৰিছিল। আন্নানে ১৯৬২ চনত ৰাষ্ট্ৰসংঘত যোগদান কৰে, বিশ্ব স্বাস্থ্য সংস্থাৰ জেনেভা কাৰ্যালয়ৰ বাবে কাম কৰে। তেওঁ ১৯৯২ চনৰ মাৰ্চ মাহৰ পৰা ১৯৯৬ চনৰ ডিচেম্বৰ মাহৰ ভিতৰত শান্তি ৰক্ষাৰ বাবে আণ্ডাৰ-চেক্ৰেটেৰী জেনেৰেল হিচাপে কাৰ্যনিৰ্বাহ কৰাকে ধৰি ৰাষ্ট্ৰসংঘৰ মুখ্য কাৰ্যালয়ত কেইবাটাও পদত কাম কৰিছিল। ১৯৯৬ চনৰ ১৩ ডিচেম্বৰত নিৰাপত্তা পৰিষদে তেওঁক মহাসচিব হিচাপে নিযুক্তি দিয়ে, আৰু পিছত সাধাৰণ সভাৰ দ্বাৰা নিশ্চিত কৰে, যাৰ ফলত তেওঁ ৰাষ্ট্ৰসংঘৰ কৰ্মচাৰীৰ পৰা নিৰ্বাচিত হোৱা প্ৰথম কাৰ্যালয় ধাৰক হয়। তেওঁ ২০০১ চনত দ্বিতীয় কাৰ্যকালৰ বাবে পুনৰ নিৰ্বাচিত হয়, আৰু ২০০৭ চনৰ ১ জানুৱাৰীত তেওঁৰ উত্তৰসূৰী বান কি-মুনে মহাসচিবৰ পদ গ্ৰহণ কৰে।\n২০১৮ চনৰ ১৮ আগষ্টৰ ৰাতিপুৱা ছুইজাৰলেণ্ডৰ বাৰ্ণত ৮০ বছৰ বয়সত আন্নানৰ মৃত্যু হয়।\n↑ "GENERAL ASSEMBLY APPOINTS KOFI ANNAN OF GHANA AS SEVENTH SECRETARY-GENERAL". Un.org. 17 December 1996. https://www.un.org/press/en/1996/19961217.ga9208.html। আহৰণ কৰা হৈছে: 22 May 2020.\n↑ "The Nobel Peace Prize 2001". Nobel Media AB 2018NobelPrize.org. https://www.nobelprize.org/prizes/peace/2001/summary/। আহৰণ কৰা হৈছে: 19 August 2018.\n↑ "Kofi Annan | Ghanaian statesman and secretary-general of the United Nations". https://www.britannica.com/biography/Kofi-Annan। আহৰণ কৰা হৈছে: 12 September 2016.\n↑ "Kofi Annan – The Man To Save The World?". Saga Magazine. November 2002. http://www.williamshawcross.com/index.php?page=annan। আহৰণ কৰা হৈছে: 21 August 2018.\n↑ Stanley Meisner (2007). Kofi Annan: A Man of Peace inaWorld of War. আই.এচ.বি.এন. 978-0-470-28169-7. p27\n↑ GENERAL ASSEMBLY APPOINTS KOFI ANNAN OF GHANA AS SEVENTH SECRETARY-GENERAL". Un.org. 17 December 1996\n"https://as.wikipedia.org/w/index.php?title=ক%27ফি_আন্নান&oldid=301324"ৰ পৰা অনা হৈছে\nশেষ সম্পাদনা কৰা হৈছে 27 September 2021 তাৰিখে 08:49 বজাত\nএই পৃষ্ঠাখন ২৭ ছেপ্টেম্বৰ, ২০২১ তাৰিখে ১৪:১৯ বজাত অন্তিম সংশোধন কৰা হৈছিল।


world-most-richest-person-2019-list-top-billionaires-who-is-the-richest-person-in-the-world– News18 Assam\nসংবাদ প্ৰতিষ্ঠান ব্লুমবাৰ্গৰ মতে, ২০১৭ চনৰ অক্টোবৰত বিল গেট্ছক পিছ পেলোৱা জেফ বেজোছ দ্বিতীয় স্থানলৈ অৱনমিত হৈছে। বৰ্তমান বিল গেট্ছৰ সম্পত্তিৰ পৰিমাণ ১১০ আৰব ডলাৰ (প্ৰায় ৭.৮৯ লাখ কোটি টকা)। আনহাতে, জেফ বেজোছৰ ১০৯ আৰব ডলাৰ (প্ৰায় ৭.৮২ লাখ কোটি টকা)। আহক জানো বিশ্বৰ সবাতোকৈ ধনী ব্যক্তিৰ তালিকাত কোন কোন আছে।\n| News18 Assam | November 17, 2019, 8:52 AM IST\nমাইক্ৰ’ছফ্টৰ সহ–প্ৰতিষ্ঠাপক বিল গেট্ছ বৰ্তমান বিশ্বৰ সবাতোকৈ ধনী ব্যক্তি। বিল গেট্ছে এমেজনৰ প্ৰতিষ্ঠাপক জেফ বেজোছক পিছ পেলাইছে। সংবাদ প্ৰতিষ্ঠান ব্লুমবাৰ্গৰ মতে, ২০১৭ চনৰ অক্টোবৰত বিল গেট্ছক পিছ পেলোৱা জেফ বেজোছ দ্বিতীয় স্থানলৈ অৱনমিত হৈছে। বৰ্তমান বিল গেট্ছৰ সম্পত্তিৰ পৰিমাণ ১১০ আৰব ডলাৰ (প্ৰায় ৭.৮৯ লাখ কোটি টকা)। আনহাতে, জেফ বেজোছৰ ১০৯ আৰব ডলাৰ (প্ৰায় ৭.৮২ লাখ কোটি টকা)। আহক জানো বিশ্বৰ সবাতোকৈ ধনী ব্যক্তিৰ তালিকাত কোন কোন আছে।\n৫. ফেচবুকৰ CEO আৰু সহ–প্ৰতিষ্ঠাপক মাৰ্ক জুকাৰবাৰ্গ এই তালিকাত পঞ্চম স্থানত আছে। জুকাৰবাৰ্গৰ মুঠ সম্পত্তিৰ পৰিমাণ ৭৪.৫ আৰব ডলাৰ অৰ্থাৎ প্ৰায় ৫.৪৩ লাখ কোটি টকা।\n৪. বিশ্বৰ সবাতোকৈ ধনী ব্যক্তিৰ তালিকাৰ চতুৰ্থ স্থানত আছে বিশ্বৰ সবাতোকৈ বৃহৎ বিনিয়োগকাৰী ৱাৰেন বফে। বফেৰ মুঠ সম্পত্তিৰ পৰিমাণ ৮৬.৬ আৰব ডলাৰ আৰ্থাৎ প্ৰায় ৬.২১ লাখ কোটি।\n৩. এই তালিকাৰ তৃতীয় স্থানত আছে বাৰ্ণাৰ্ড আৰনাল্ট, LVMH, মুঠ সম্পত্তি ১০৩ আৰব ডলাৰ। অৰ্থাৎ প্ৰায় ৭.৩৯ লাখ কোটি টকা।\n২. সবাতোকৈ ধনী ব্যক্তিৰ তালিকাৰ দ্বিতীয় স্থানত আছে এমেজনৰ প্ৰতিষ্ঠাপক জেফ বেজোছ। মুঠ সম্পত্তিৰ পৰিমাণ ১০৯ আৰব ডলাৰ অৰ্থাৎ প্ৰায় ৭.৮২ লাখ কোটি টকা।\n১. বিল গেট্ছ বিশ্বৰ সবাতোকৈ ধনী ব্যক্তি। মাইক্ৰ’ছফ্টৰ সহ–প্ৰতিষ্ঠাপকগৰাকীৰ মুঠ সম্পত্তিৰ পৰিমাণ ১১০ আৰব ডলাৰ অৰ্থাৎ প্ৰায় ৭.৮৯ লাখ কোটি টকা।


অসমৰ্থ নেতা ৰাহুল গান্ধী! ৰাহুল গান্ধীৰ বাবেই নোহোৱা হৈ যাব নেকি কংগ্ৰেছ\nঅসমৰ্থ নেতা ৰাহুল গান্ধী! ৰাহুল গান্ধীৰ বাবেই নোহোৱা হৈ যাব নেকি কংগ্ৰেছ দল…\nUpdated: 18-Jun-21 @ 17:10\nযেতিয়াৰে পৰা ৰাহুল গান্ধীয়ে কংগ্ৰেছৰ বাঘজৰি নিজৰ হাতলৈ নিছে তেতিয়াৰে পৰা যেন, কংগ্ৰেছ দল লাহে লাহে কিছু দুৰ্ৱল হৈ পৰিছে। জ্যেষ্ঠ নেতাক এৰি এখন অপৈন হাতত দেশৰ সকলোতকৈ পুৰণি দলটোৰ দায়িত্ব দিয়াত জ্যেষ্ঠ নেতা সকলেও কিছু পিছুৱাই আহিছে।\nদেশৰ লগতে আজি অসমতো দেখিবলৈ পোৱা গ’ল তাৰেই এক প্ৰতিচ্ছবি। কোনেও যেন নিবিচাৰে এক অপৈনত হাতৰ অধীনত ৰাজনীতি কৰিব। যাৰ বাবে এতিয়া অন্য দল হৈ পৰিছে কংগ্ৰেছীৰ নতুন স্থান। এজন এজন কৈ কংগ্ৰেছৰ প্ৰাক্তন নেতাই এৰিব ধৰিছে কংগ্ৰেছৰ হাত।\nঅসমৰ বিৰোধীৰ আসনত বহি যি জন নেতাই প্ৰায়ে শাসনাধীন চৰকাৰক প্ৰশ্নৰে ব্যতিব্যস্ত কৰি তুলিছিল সেই নেতাই আজি ৰাহুল গান্ধীৰ ওপৰত প্ৰশ্নৰ অৱতাৰণা কৰি দল ত্যাগ কৰে। বিধায়ক পদৰ পৰাও পদত্যাগ কৰে বহু বছৰ ধৰি কংগ্ৰেছ দলৰ হৈ কাম কৰা নেতাগৰাকীয়ে।\nঅসমৰ প্ৰেক্ষাপটত চাবলৈ গলে , ৰাহুল গান্ধীয়ে নেতৃত্ব লোৱাৰ পিছতে কংগ্ৰেছে অসম হেৰুৱাইছিল। যি কংগ্ৰেছে এইবাৰৰ বিধানসভা নিৰ্বাচনতো মূৰ তুলিব নোৱাৰিলে। ওলোটাই ২০১৬ চনৰ বিধান সভা নিৰ্বাচনৰ পূৰ্বৰে পৰা এইবাৰৰ ২০২১ৰ বিধানসভা নিৰ্বাচনলৈ বহু কেইগৰাকী বাঘা বাঘা কংগ্ৰেছী নেতা হেৰুৱালেহে কংগ্ৰেছ দলে।\nপ্ৰাক্তন কংগ্ৰেছৰ শীৰ্ষ পৰ্যায়ৰ নেতা বুলিলে প্ৰথমেই নাম লব লাগিব বৰ্তমানৰ বিজেপি শাসনাধীন চৰকাৰৰ মুখ্যমন্ত্ৰী হিমন্ত বিশ্ব শৰ্মাৰ নাম, তেনেদৰেই ভূৱনেশ্বৰ কলিতা, গৌতম বৰা, অৰ্ধেন্দু দে, অজন্তা নেওগ, আদিয়েও কংগ্ৰেছৰ হাত এৰিছিল। এতিয়া নতুন কৈ ৰূপজ্যোতি কুৰ্মী, জুৰি শৰ্মা বৰদলৈয়েও এৰিলে কংগ্ৰেছৰ হাত।\nসদ্য দলত্যাগী ৰূপজ্যোতি কুৰ্মী আৰু জুৰি শৰ্মা বৰদলৈয়ে খোলা খুলিকৈয়ে ক’লে কংগ্ৰেছ দল এৰাৰ প্ৰকৃত কাৰণ। ৰাহুল গান্ধী যোগ্য নেতা নহয়। ৰাষ্ট্ৰীয় দল এটাৰ ৰাহুল গান্ধীৰ দৰে নেতা থকাত জনতাইয়ো ভাল পোৱা নাই। যাৰ বাবেই ৰাইজ আতৰি গৈছে। আজিলৈকে কোনো এক নিৰ্বাচনতেই দলক জয়ৰ মুখ দেখুৱাবলৈ সক্ষম হোৱা নাই নেতাগৰাকীয়ে। ৰাজীৱ গান্ধীৰ দৰে ৰাহুল গান্ধী হ’ব নোৱাৰে।\nতেনেদৰে কেৱল অসমতেই নহয়, দেশৰ অন্য ৰাজ্যতো এতিয়া কংগ্ৰেছ ত্যাগ কৰাৰ ঢৌ উঠিছে। তাতে আৰু কোনো জ্যেষ্ঠ নেতাই ৰাহুল গান্ধীৰ তলত থাকিব নোৱাৰে। পাঞ্জাৱ,কেৰালা, উত্তৰ প্ৰদেশ, মধ্যপ্ৰদেশ, মহাৰাষ্ট্ৰ আদিত কংগ্ৰেছৰ বহু নেতাই দল ত্যাগ কৰি ওলাই গৈছে।\nৰাহুল গান্ধীৰ নেতৃত্বৰ আজিলৈ কোনো এক ৰাজনৈতিক যুঁজ জিকিব নোৱাৰে কংগ্ৰেছ দলে এতিয়াই দলৰ নেতৃত্ব সলনি নকৰিলে ভৱিষ্যতে কংগ্ৰেছ দল কেৱল কিতাপে বহীয়েহে থাকি যাব বুলিয়ো মন্তব্য কৰিছে বহুতেই। লগতে কৈছে মহাত্মা গান্ধীৰ আদৰ্শৰে গঠিত এটা দল উদ্ধাৰৰ এয়াই প্ৰকৃত সময়।\nআৰু পঢ়ক : কাছাৰত ভয়ংকৰ পথ দুৰ্ঘটনা! তীব্ৰবেগী ট্ৰাকৰ খুন্দাত প্ৰাণ গ’ল শিক্ষকৰ…\n18-Jun-21 @ 13:51


সুৰাৰ পাৰ্টীয়ে সিংহাসন কাঢ়িলে প্ৰধানমন্ত্ৰীৰ ! ব্ৰিটেইনৰ প্ৰধানমন্ত্ৰীৰ দৌৰত এজন ভাৰতীয় ... -\nHomeআন্তঃৰাষ্ট্ৰীয়সুৰাৰ পাৰ্টীয়ে সিংহাসন কাঢ়িলে প্ৰধানমন্ত্ৰীৰ ! ব্ৰিটেইনৰ প্ৰধানমন্ত্ৰীৰ দৌৰত এজন ভাৰতীয় ...\nসুৰাৰ পাৰ্টীয়ে সিংহাসন কাঢ়িলে প্ৰধানমন্ত্ৰীৰ ! ব্ৰিটেইনৰ প্ৰধানমন্ত্ৰীৰ দৌৰত এজন ভাৰতীয় …\nসুৰাৰ পাৰ্টীয়ে সিংহাসন কাঢ়িলে প্ৰধানমন্ত্ৰীৰ ! ব্ৰিটেইনৰ প্ৰধানমন্ত্ৰীৰ দৌৰত এজন ভাৰতীয় ...\nডিজিটেল ডেস্কঃ লকডাউনৰ বিধি ভংগ কৰি জনতাৰ ৰোষত ব্ৰিটিছ প্ৰধানমন্ত্ৰী বৰিছ জনছন। কৰ’না মহামাৰী প্ৰথম ঢৌত সৰ্বস্ৰান্ত হোৱা ব্ৰিটেইনে এইবাৰো তেনে পৰিস্থিতিৰ মুখামুখী হ’বলগীয়া নহওক বুলিয়ে লকডাউনৰ ঘোষণা কৰিছিল। ২০২০ চনৰ মে’ মাহত কৰ’না সংক্ৰমিতৰ হাৰ অবাধ গতিত বৃদ্ধি পোৱা সময়তে নিয়ম ভংগ কৰিছিল প্ৰধানমন্ত্ৰী বৰিছ জনছনে। বিশ্বত কাল কৰ’নাৰ উপদ্ৰৱ চলি থকা সময়তে ১০ ডাউনিং ষ্ট্ৰীটৰ বাগিচাত বিশাল পাৰ্টীৰ আয়োজন কৰিছিল বুলি অভিযোগ উঠিছে বৰিছৰ বিৰুদ্ধে।\nপাৰ্টীৰ ছবিখন সামাজিক মাধ্যমত ভাইৰেল হোৱাৰ পাছতে বিতৰ্কত সোমাই পৰিছে প্ৰধানমন্ত্ৰীগৰাকী। বিৰোধীপক্ষৰ আক্ৰমণৰ উপৰি কনজাৰ্ভেটিভ পাৰ্টীৰো নিৰন্তৰ লক্ষ্য হৈ পৰিছে ৫৭ বছৰীয়া জনছন। ৰাজহুৱা স্পষ্টীকৰণ,সংসদত ক্ষমা বিচাৰিও জনতাক বুজাব পৰা পাই জনছনে। এক কথাত, লকডাউন পাৰ্টীৰ বাবে সিংহাসন হেৰুৱাৰ দিশে বৰিছ জনছন। আমলা ছু গ্ৰেয়ে ইতিমধ্যে সমগ্ৰ ঘটনাটোৰ তদন্ত আৰম্ভ কৰা বুলি জানিবলৈ পোৱা গৈছে। বৰিছৰ ক্ষমাপ্ৰাৰ্থনাক একেমুখে অস্বীকাৰ কৰিছে জনতাই।\nক্ষমা নহয় বৰিছৰ বিৰুদ্ধে এতিয়া পদত্যাগৰ দাবী সজোৰে উঠা পৰিলক্ষিত হৈছে। প্ৰধানমন্ত্ৰীৰ পদত্যাগৰ দাবীৰ সমান্তৰালকৈ কোন হ’ব বৰিছৰ উত্তৰাধিকাৰী তাক লৈও এতিয়া প্ৰশ্ন উঠিছে। সঘনে আহিছে ভাৰতীয় বংশোদ্ভূত ঋষি চুনাকেৰ নাম। ৪১ বছৰীয়া চুনাক বৰ্তমান বৰিছৰ আটাইতকৈ সবল প্ৰতিদ্বন্দী বুলিও সংবাদ মাধ্যমত প্ৰকাশ পাইছে। বৰিছ জনছনে বুধবাৰে সংসদত সুৰাৰ পাৰ্টীৰ কথা উল্লেখ কৰি বিচাৰিছিল ক্ষমা। প্ৰধানমন্ত্ৰীয়ে ক্ষমা বিচৰা প্ৰসংগৰ আওতাত চুনাকে কয়, ‘বৰিছে কৰা ভুলৰ বাবে সংসদত ক্ষমা বিচাৰি ভাল কামে কৰিছে।\nকিন্তু অনুসন্ধানলৈ বাট চোৱাৰ বাবে তেওঁ ধৈৰ্য ধৰিবলৈ কৰা আবেদনকো মই সমৰ্থন কৰিছো।‘ ভাৰতীয় বংশোদ্ভূত ঋষি চুনাকৰ উপৰিও বৈদেশিক সচিব লিজ ট্ৰাছ, কেন্দ্ৰীয় মন্ত্ৰী মাইকেল গোৱে বৰিছৰ স্থান লোৱাৰ সম্ভাৱনা আছে। উল্লেখ্য যে, বৰিছ জনছনে ২০১৯ চনত প্ৰধানমন্ত্ৰী হিচাপে শপত গ্ৰহণ কৰিছিল। প্ৰধানমন্ত্ৰী থকাকালীন সময়তে সপ্তমবাৰৰ বাবে পিতৃ হৈছিল বৰিছ। ২০২১ চনৰ ডিচেম্বৰ মাহত ব্ৰিটিছ ফাৰ্ষ্ট লেডী কেৰী জনছনে এটি কন্যা সন্তান জন্ম দিছিল। শপত গ্ৰহণৰ পাছৰে পৰা কেৰী ১০ ডাউনিং ষ্ট্ৰীটত বৰিছ জনছনৰ সৈতে সহবাস কৰি আছিল। ৫৬ বছৰীয়া বৰিছ আৰু ৩৩ বছৰীয়া কেৰীৰ বিবাহো হৈছিল কৰ’নাৰ সময়তে। কেৰীৰ পূৰ্বেও বৰিছে দুবাৰ বিবাহ পাশত আৱদ্ধ হৈছিল। ২০১৮ চনত দ্বিতীয় পত্নীৰে বিবাহ বিচ্ছেদ হৈছিল বৰিছৰ।\nPrevious articleসংক্ৰমণৰ ঢৌ! দেশত ঊৰ্ধ্বমুখী কৰ’নাৰ গ্ৰাফ, বাঢ়িছে দৈনিক আক্ৰান্তৰ হাৰ\nNext articleব্ৰিটিছ সাংসদ বেৰী গাৰ্ডিনাৰৰ বিৰুদ্ধে অভিযোগ: ‘চীনা গুপ্তচৰ’ৰ পৰা পুঁজি লাভ কৰাৰ দাবী লণ্ডনৰ চোৰাংচোৱা সংস্থাৰ


এক অন্য যাত্ৰাৰ সংকল্পৰে আহি আছে f-বিয়ান | প্ৰথম খবৰ\nHome/ গ্ৰন্থ/এক অন্য যাত্ৰাৰ সংকল্পৰে আহি আছে f-বিয়ান\nএক অন্য যাত্ৰাৰ সংকল্পৰে আহি আছে f-বিয়ান\n2903minutes read\nনিউজ ডেস্ক, প্ৰথম খবৰ: ছ’চিয়েল মিডিয়াক লৈ বিভিন্নজনক অসন্তুষ্টি শেহতীয়াকৈ গা কৰি উঠিছে। হকে-বিহকে কৰা মন্তব্য অথবা কাৰোবাৰ কৰা প্ৰতি সন্মানহানিকৰ মন্তব্যৰ বাবে ছ’চিয়েল মিডিয়াক ছ’চিয়েল ডিফেমেচন মিডিয়া বুলিও তুচ্চ-তাচ্চিল্য কৰা আমি দেখিবলৈ পাইছোঁ। কিন্তু শেহতীয়াকৈ ছ’চিয়েল মিডিয়া বা সামাজিক গণমাধ্যমৰ এক নতুন দিগন্ত উন্মোচন কৰিবলৈ আগবাঢ়ি আহিছে বিভিন্ন খণ্ডত প্ৰতিষ্ঠিত একাংশ লোক। এওঁলোকে দেখুৱাবলৈ লৈছে ছ’চিয়েল মিডিয়াৰ যোগাত্মক ছবিখন।\nছ’চিয়েল মিডিয়াত আলোচিত বহু যোগাত্মক কথা ছপা মাধ্যমলৈ আনিবলৈ নিৰন্তৰ প্ৰয়াস চলিছে এই গোটটোৰ উদ্যোগত। শীঘ্ৰেই এই চিন্তা f-বিয়ান নামেৰে পাঠকৰ ওচৰলৈ আহিব। তেওঁলোকৰ কথাৰেই ক’বলৈ হ’লে, “সৰুয়ে হওক বা ডাঙৰেই হওক সৃষ্টি সদায় সৃষ্টি। সৃষ্টিত থাকে আত্মসন্তুষ্টি। সেই আত্মসন্তুষ্টিয়ে পৰৱৰ্তী সময়ত আন সৃষ্টিৰ বাবে প্ৰেৰণা দিয়ে। ইয়াৰ বাবে লাগে এখন নিৰ্দিষ্ট মঞ্চ। য’ত এনে সৃষ্টিবোৰৰ মূল্য বুজিব পৰা লোকৰ সমাবেশ ঘটে।”\nফেচবুকত চলা যোগাত্মক চিন্তা আৰু বিভিন্নজনৰ সৃষ্টিয়ে ছপা ৰূপলৈ অহাটো নিতান্তই ভাল খবৰ। ক’ব পাৰি f-বিয়ান মাথোঁ যোগাত্মক চিন্তাৰ এক আন্দোলন। এই আন্দোলন অৱশ্যে বাটে-পথে সৰৱ শ্লোগানেৰে দৃষ্টি আকৰ্ষণৰ চেষ্টা কৰা তথাকথিত আন্দোলন নহয়। শ্লোগান সৰ্বস্ব আন্দোলনৰ প্ৰতি আক্ষৰিকভাৱেই বিতশ্ৰদ্ধ টীম f-বিয়ান।\n“আন্দোলনেৰে সকলো কাম আৰু সমস্যা সমাধান কৰিব নোৱাৰি। কিন্তু সুসংগঠিত আন্দোলনৰ প্ৰেক্ষাপটত দৃশ্যপট সলনি হয়। ইয়াৰ বাবে নিশ্চিত লক্ষ্যৰ প্ৰয়োজন হয়। বাটে-পথে শ্ল’গান দিয়া আন্দোলনেই কেৱল আন্দোলন নহয়। সৃষ্টিৰ মাজেৰেও আন্দোলনৰ বাট মোকলাব পাৰি। এই আন্দোলনে মননশীল জগতখনক সমৃদ্ধ কৰে।” এয়া তেওঁলোকৰ দৰ্শন।\nপ্ৰকাশৰ পূৰ্বেই f-বিয়ানে ফেচবুকত সঁহাৰি লাভ কৰিছে। বহুতেই আগুৱাই আহি f-বিয়ানৰ যাত্ৰাত সমভাগী হৈছে। f-বিয়ানৰ সৈতে জড়িত হৈ পৰিছে। এই বৌদ্ধিক আন্দোলনত নিজকে বিলীন কৰি দি সুন্দৰ ভৱিষ্যতৰ সপোন দেখিছে। f-বিয়ান মাতে কেৱল মাথোঁ চৰ্চা নহয়। ই সময়ৰ আহ্বান। সমাজৰ প্ৰতি দায়বদ্ধতা। আৰু এই দায়বদ্ধতাৰেই এক সংঘবদ্ধ আৰম্ভণি f-বিয়ান।\n“সকলো কামৰ এটা আৰম্ভণি থাকে। সকলো কামতে প্ৰত্যাহ্বান থাকে। প্ৰত্যাহ্বান নথকা কামত সন্তুষ্টি নাথাকে। বিশ্বাস আৰু বিভিন্নজনৰ আন্তৰিক সহযোগে যিকোনো প্ৰত্যাহ্বান গ্ৰহণ কৰিব পৰাকৈ এক পৰিৱেশ সৃষ্টি কৰে। এয়া অত্যুৎসাহ নহয়, এয়া এক দায়ৱদ্ধতা।”\n“ছ’চিয়েল মিডিয়াত আটাইতকৈ গুৰুত্বপূৰ্ণ দিশবোৰ আমি আওকাণ কৰি চলোঁ। সেয়া হ’ল বিভিন্নধৰণৰ গণমাধ্যমতকৈ এই মাধ্যম অধিক শক্তিশালী। কিন্তু ইয়াক সু-সংগঠিত কৰাৰ প্ৰয়াস কোনেও নকৰিলে। কৰিলেও বিভিন্ন কাৰণত সেইবোৰ অধিক সক্ৰিয় ৰূপত গঢ়ি তোলা নহয়। যোগাযোগকে ধৰি চৰ্চা, তথ্য আদান-প্ৰদান আৰু জনমত গঠনৰ শক্তিশালী মাধ্যমৰূপে এতিয়া ফেচবুকে নতুন মাত্ৰা পাইছে। ইয়াক সঠিকভাৱে ব্যৱহাৰ কৰাটো ব্যক্তিগত বিষয়। স্বনিয়ন্ত্ৰিত এই মাধ্যমত কেৱল নিজৰ অধিকাৰ চলে। সেই স্বাধীনতাক কেনেদৰে ব্যৱহাৰ কৰিছে তাৰ ওপৰতো ইয়াৰ প্ৰভাৱ আৰু ভাৱমূৰ্তি সৃষ্টি হয়। প্ৰভাৱশালী বহু লোক এনে এক মঞ্চৰ পোষকতা নকৰে। সেয়া তেওঁলোকৰ ভুল নহয়। কিন্তু এনে এক মঞ্চৰ তৈয়াৰ কৰিব নোৱাৰাটো দীৰ্ঘসময়ধৰি অৱহেলিত হৈ অহা লোকসকলৰহে ডাঙৰ ভুল।”\nf-বিয়ান, এয়া এক অন্য যাত্ৰা। কেইদিনমানৰ ভিৰতৰে ছপা আকাৰত ওলাই আহিব। সুস্থ চিন্তা আৰু সৃষ্টিৰ মেটমৰা সম্ভাৰ লৈ ওলাই আহিবলগীয়া এই প্ৰয়াসে নিশ্চিতভাৱে ব্যাপক প্ৰচাৰ লাভ কৰিছে। কিন্তু এই কথাও নহয় যে এই প্ৰয়াসলৈ কোনেও তৰ্জনী নিক্ষেপ কৰা নাই। বহুতেই তুচ্চ-তাচ্চিল্য কৰি কৰিছে। কিন্তু এই সন্দেহ অথবা প্ৰশ্নই তেওঁলোকৰ যাত্ৰাৰ গতিৰোধ কৰিব নোৱাৰে বুলি দাবী কৰিছে গোষ্ঠীটোৱে। যিসকলে তেওঁলোকলৈ সন্দেহৰ চকুৰে চাইছে, তেওঁলোকৰ প্ৰতিও গোষ্ঠীটোৰ উত্তৰ আছে। তেওঁলোকে প্ৰকাশ কৰিছে, “‘f-বিয়ান’ক লৈ ইতিমধ্যে যথেষ্ট চৰ্চা হৈছে। ‘f-বিয়ান’ৰ উদ্দেশ্য সন্দৰ্ভতো লিখা-মেলা কৰিছে বিভিন্নজনে। তাৰ পাছতো দুই-একে ‘f-বিয়ান’ কি বুজি নোপোৱাকৈ থাকি গৈছে। সেয়া স্বাভাৱিক। ইতিমধ্যে ‘f-বিয়ান’ ১ৰ সম্পাদনাৰ কাম শেষ হোৱাৰ পথত। দুই-এদিনতে ‘f-বিয়ান’ ছপাশাললৈ যাব। তাৰ মাজতে ‘f-বিয়ান’ কি বুলি প্ৰশ্ন কৰা বা ‘f-বিয়ান’ক লৈ তুচ্ছ-তাচ্ছিল্য কৰাসকলক বিনম্ৰভাৱে দুটামান কথা জনোৱা উচিত হ’ব বুলি বোধহয়। ‘f-বিয়ান’ ল’ৰাধেমালি নহয়। সততাৰে কৰা কাম এইটো। সময়ৰ লগত খাপখুৱাই সৃষ্টিশীল আৰু ইতিবাচক লোকসকলৰ বাবেহে ‘f-বিয়ান’। ‘f-বিয়ান’ত কাকো জোৰ-জবৰদস্তিৰে জড়িত কৰা হোৱা নাই। আন্তৰিকতা আৰু নিষ্ঠাৰে এই যাত্ৰাক আগুৱাই নিয়া হ’ব। ফেচবুকৰ পৰা ছপামাধ্যমত নিৰ্বাচিত চিন্তা-চৰ্চাক স্থায়িত্ব প্ৰদান কৰি ‘f-বিয়ান’ক অন্যতম শক্তিশালী মঞ্চৰূপে গঢ়ি তুলিবলৈ কেতিয়াও কৃপণালি কৰি নহয়। ‘f-বিয়ান’ৰ নিৰ্দিষ্ট লক্ষ্য-উদ্দেশ্য আছে। ই কোনো লবী বা ব্যক্তি বিশেষৰ দ্বাৰা পৰিচালিত নহয়। ‘f-বিয়ান’ত কোনো সম্পাদক নাই। যিমান স্বাধীনভাৱে পাৰি ইয়াক সিমান স্বাধীন কৰিবলৈ চেষ্টা কৰা হৈছে।”\n“‘f-বিয়ান’ মূলত এখন মুখপত্ৰ সদৃশ। বছৰত চাৰিটাকৈ সংখ্যা ইয়াৰ প্ৰকাশ হ’ব। তিনিমাহৰ মূৰে প্ৰকাশ হ’বলগা ‘f-বিয়ান’ সমূহ ‘f-বিয়ান-১, f-বিয়ান-২, f-বিয়ান-৩…’ ক্ৰমাংকৰে প্ৰকাশৰ ব্যৱস্থা কৰা হৈছে। আচলতে ‘f-বিয়ান’ক চিৰিজ অব্ বুক্ছ আৰ্হিত প্ৰকাশৰ পৰিকল্পনা কৰা হৈছে।”\n“বছেৰেকীয়া গ্ৰাহকৰ বাদে কাকোৱেই ‘f-বিয়ান’ ক্ৰয় কৰিবলৈ জোৰ কৰা নহয়। ‘f-বিয়ান’ক লৈ কোনোৱাই নেতিবাচক দৃষ্টিভংগী পোষন কৰিলেও তাৰ উত্তৰ কথাৰ সলনি কামৰ মাজেৰে দিবলৈ আমি সংকল্পৱদ্ধ। ‘f-বিয়ান’ৰ লগত জড়িত প্ৰতিজন লোকেই আমাৰ বাবে সমানে গুৰুত্বপূৰ্ণ। ‘f-বিয়ান’ক এক মৰ্যাদাপূৰ্ণ মঞ্চৰূপে আমি প্ৰতিষ্ঠা কৰিব বিচাৰোঁ। যিকোনোধৰণৰ প্ৰত্যাহ্বান ইতিবাচকভাৱে গ্ৰহণ কৰিব পৰাকৈ আমি প্ৰস্তুত। ‘f-বিয়ানে’ সদায় সমালোচনাক গুৰুত্বসহকাৰে গ্ৰহণ কৰিব। ‘f-বিয়ান’ত সকলোৰে বাবে দুৱাৰ খোলা। এই কথাখিনি স্পষ্ট কৰি দিয়া হৈছে পূৰ্বতেও। মুষ্টিমেয় কোনো লোকে ‘f-বিয়ান’ক লৈ তৰল মন্তব্য কৰাৰ আগতে এই কথা উপলব্ধি কৰা ভাল যে ‘f-বিয়ান’ কোনো বিতৰ্কৰ মাজত সোমাব নোখোজে। সেয়েহে সদায় ‘f-বিয়ান” বিতৰ্কৰ মাজৰ পৰা আঁতৰি থাকি সৃষ্টিশীল পৃথিবীখনতে সীমাৱদ্ধ থাকিব খোজে। ‘f-বিয়ানে’ বিশ্বাস কৰে- ‘A Negative mind will never give youapositive life’.”\nপ্ৰথম খবৰৰ ফালৰপৰা f-বিয়ানলৈ শুভকামনা জ্ঞাপন কৰিছোঁ। আমি আশা কৰোঁ ছ’চিয়েল মিডিয়াৰ প্ৰতি লাহে লাহে গঢ় লৈ উঠা নেতিবাচক দৃষ্টিভংগী কিছু পৰিমাণে হ’লেও সলনি কৰিবলৈ তেওঁলোক সফল হ’ব। সুস্থ আৰু সুক্ষ্ম চিন্তা তথা সৃষ্টিত বাটেৰে বাট বুলিবলৈ বহুতকে বাট দেখুৱাই দিবলৈ তেওঁলোক সক্ষম হওক।\nমটক জনগোষ্ঠীক জনজাতিকৰণৰ দাবীত ৰে'ল অৱৰোধ\nঅসুস্থ ৰণবীৰ সিং\nভিন্ন দিনৰ গান-৩\nজীৱনৰ সাৰ্থকতা ক’ত?\nHow much is too much? প্ৰিয়া প্ৰকাশ ভেৰিয়াৰক লৈ too much কোনে কৰিছে?\nদুহাতেৰে লিখিবলৈ শিকোৱা আমাৰ বিদ্যালয়